വിദേശരംഗം | US Presidential Elections 2020 | COVID 19\nകെ. ഉബൈദുള്ള September 23, 2020 02:58 PM IST\nഅമേരിക്കയില് ഇത്തവണ പകുതിയും തപാല് വോട്ടുകള്\nകള്ളവോട്ടിനു കളമൊരുങ്ങുന്നുവെന്ന് ആരോപണം\nDonald Trump. Photo Credit: Jim Patson / AFP\nഅമേരിക്കയിലെ പ്രസിഡന്‍റ് തിരഞ്ഞെടുപ്പ് അടുത്തു വരികയാണെങ്കിലും പോളിങ്ങിന് ഇനിയും ഒരു മാസത്തിലേറെ ബാക്കിയുണ്ട്. പ്രസിഡന്‍റ് ഡോണള്‍ഡ് ട്രംപും എതിരാളിയായ ജോ ബൈഡനും തമ്മിലുളള മൂന്നു സംവാദങ്ങളില് ആദ്യത്തേതുതന്നെ അടുത്ത ചൊവ്വാഴ്ച (സെപ്റ്റംബര് 29) നടക്കാനിരിക്കുന്നതേയുള്ളൂ.\nട്രംപിനോ ബൈഡനോ ആര്‍ക്കു വോട്ടു ചെയ്യണമെന്നു പലരും തീരുമാനിക്കുന്നത് തീപ്പാറാനിടയുള്ള ഈ ഏറ്റുമുട്ടലുകള്‍ക്കു ശേഷമായിരിക്കും. പക്ഷേ, പോളിങ് മറ്റൊരു വിധത്തില് തുടങ്ങിക്കഴിഞ്ഞു.\nപോളിങ് ദിനത്തില് ബൂത്തുകളിലെത്തി വോട്ടു രേഖപ്പെടുത്താന് കഴിയാത്തവര്‍ക്കു വേണ്ടി മുന്‍കൂട്ടി വോട്ടുചെയ്യാനുള്ള സൗകര്യം ചില സംസ്ഥാനങ്ങളില് നേരത്തെതന്നെയുണ്ട്. ഇത്തവണ കോവിഡ് മഹാമാരിയെക്കുറിച്ചുള്ള ഭയംകാരണം അവരുടെ എണ്ണം വളരെയേറെ വര്‍ധിച്ചു. അമേരിക്കയിലെ കോവിഡ് മരണം രണ്ടു ലക്ഷം കവിഞ്ഞ സ്ഥിതിയില് ഇതു സ്വാഭാവികം.\nഅതിനാല്, മിക്ക സംസ്ഥാനങ്ങളും മുന്‍കൂര് പോളിങ് സൗകര്യം ലഭ്യമാക്കാന് നിര്‍ബന്ധിതമായി. ഇക്കഴിഞ്ഞ വെള്ളിയാഴ്ച (സെപ്റ്റംബര് 18) നാലു സംസ്ഥാനങ്ങളില് മുന്‍കൂര് പോളിങ് തുടങ്ങുകയും ചെയ്തു. ബാക്കിയുള്ള സംസ്ഥാനങ്ങളില് ഇതു നടക്കുന്നത് അടുത്തമാസം 29 വരെയുള്ള പല ദിവസങ്ങളിലാണ്.\nJoe Biden Photo Credit: Carlos Barria / Reuters\nക്യൂവില് കാത്തുനിന്നു നേരിട്ടു വോട്ടുരേഖപ്പെടുത്താന് ബുദ്ധിമുട്ടുള്ളവര്‍ക്കുവേണ്ടി പതിവുപോലെ തപാല്‍വോട്ട് ചെയ്യാനുള്ള സൗകര്യവുമുണ്ട്. കോവിഡ് കാരണം ഇത്തവണ അതിനുവേണ്ടി അപേക്ഷ നല്‍കിയവരുടെ എണ്ണവും വര്‍ധിച്ചു.\nകൃത്രിമം നടക്കാനിടയുണ്ടെന്ന ആരോപണത്തിന്‍റെ അടിസ്ഥാനത്തില് തപാല്‍വോട്ട് ഇത്തവണ അഭ്യൂതപൂര്‍വമായ വിവാദത്തിനു കാരണമായിട്ടുമുണ്ട്. മുഖ്യമായും ഈ ആരോപണം ഉന്നയിച്ചിട്ടുള്ളത് പ്രസിഡന്‍റ് ട്രംപ് തന്നെയാണ്.\nതപാല് വോട്ട് സൗകര്യം പല രാജ്യങ്ങളിലുമുണ്ട്. ഇന്ത്യയില് രാഷ്ട്രപതി, ഉപരാഷ്ട്രപതി, ലോക്സഭാ സ്പീക്കര്, കേന്ദ്രക്യാബിനറ്റ് മന്ത്രിമാര്, പോളിങ് ഡ്യൂട്ടിയിലുള്ള ഉദ്യോഗസ്ഥര് എന്നിവര്‍ക്ക് ഈസൗകര്യം ഉപയോഗപ്പെടുത്താം.\nസായുധ സേനാംഗങ്ങള്, സ്വന്തം സംസ്ഥാനത്തിനു പുറത്തു ജോലി ചെയ്യുന്ന പൊലീസുകാര്, ഇന്ത്യക്കു പുറത്തു ജോലിചെയ്യുന്ന സര്‍ക്കാര് ജീവനക്കാര്, അവരുടെ ഭാര്യമാര് അല്ലെങ്കില് ഭര്‍ത്താക്കന്മാര് എന്നിവരും തപാലിലൂടെ വോട്ടുചെയ്യുന്നു.\nമഹാമാരിയുടെ പശ്ചാത്തലത്തില്, ബിഹാറിലെ അടുത്ത നിയമസഭാ തിരഞ്ഞെടുപ്പില് 80 വയസ്സിനു മുകളിലുള്ളവര്, ക്വാറന്‍റീനില് കഴിയുന്നവര് എന്നിവര്‍ക്കും ഈ സൗകര്യം ലഭിക്കും. മുന്‍കൂട്ടി അപേക്ഷ നല്‍കിയിരിക്കണം.\nഅമേരിക്കയിലെ സ്ഥിതി ഇതില്‍നിന്നെല്ലാം ഏറെ വ്യത്യസ്തമാണ്. തപാലിലൂടെ വോട്ടുചെയ്യാനുള്ള സൗകര്യം ചില സംസ്ഥാനങ്ങളില് ആര്‍ക്കും ഉപയോഗപ്പെടുത്താം. മുന്‍കൂട്ടി അപേക്ഷ നല്‍കിയിരിക്കണമെന്നു മാത്രം. ചില സംസ്ഥാനങ്ങളില് കാരണം കാണിക്കണമെങ്കില് മറ്റു സംസ്ഥാനങ്ങളില് അതിന്‍റെ ആവശ്യമില്ല.\nസാമൂഹിക അകലം പാലിക്കല്, വോട്ടു ചെയ്യുന്നതിനു മുന്‍പും ശേഷവും സാനിറ്റൈസർ ഉപയോഗിച്ച് കൈ കഴുകല് പോലുളള കോവിഡ് പ്രതിരോധ നിബന്ധനകള് വോട്ടര്‍മാര് അനുസരിക്കേണ്ടതുണ്ട്. അതു കാരണം, ഇത്തവണ അവര് പതിവില് കൂടുതല് നേരം പോളിങ് ബൂത്തുകളുടെ മുന്നില് കാത്തുനില്‍ക്കേണ്ടിവരും.\nഅതൊഴിവാക്കാന് ഇത്തവണ വോട്ടര്‍മാരില് പകുതിയോളം പേര്‍വരെ തപാല്‍വോട്ടു സൗകര്യം ഉപയോഗപ്പെടുത്തുകയാണെന്നാണ് റിപ്പോര്‍ട്ടുകള്. കഴിഞ്ഞ തവണ (2016ല്) ഇതു 24 ശതമാനമായിരുന്നു.\nകോവിഡിന്‍റെ ആഗമനത്തിനുശേഷം ലോകത്തു നടക്കുന്ന ഏറ്റവും പ്രധാനപ്പെട്ട തിരഞ്ഞെടുപ്പാണിത്. തിരഞ്ഞെടുപ്പ് മാറ്റിവയക്കുന്ന കാര്യമായിരുന്നു ആദ്യം ആലോചനയില്. നിയമം പരിശോധിച്ചപ്പോള് അതു സാധ്യമല്ലെന്നു മനസ്സിലായി. നാലു വര്‍ഷം കൂടുമ്പോള് നംബറിലെ ആദ്യത്തെ തിങ്കളാഴ്ച കഴിഞ്ഞുവരുന്ന ചൊവ്വാഴ്ച തിരഞ്ഞെടുപ്പ് നടത്തിയിരിക്കണമെന്നാണ് നിയമം.\nഒന്നേകാല് നൂറ്റാണ്ടുമുന്‍പ് (1845ല്) കോണ്‍ഗ്രസ് അങ്ങനെ തീരുമാനിച്ചതിനുശേഷം ഇതുവരെ അതില് മാറ്റമുണ്ടായിട്ടില്ല. മാറ്റിവയ്ക്കാന് കോണ്‍ഗ്രസ് തീരുമാനിച്ചാല്‍തന്നെ അധികമൊന്നും നീട്ടിവയ്ക്കാനും സാധ്യമല്ല.\nകാരണം, പുതുതായി തിരഞ്ഞെടുക്കപ്പെടുന്ന പ്രസിഡന്‍റും വൈസ്പ്രസിഡന്‍റും ജനുവരി 20ന് ഉച്ചയോടെ സ്ഥാനമേറ്റെടുത്തിരിക്കണമെന്നും നിയമമുണ്ട്. നിലവിലുള്ള പ്രസിഡന്‍റിന്‍റെയും വൈസ്പ്രസിഡന്‍റിന്‍റെയും നാലു വര്‍ഷക്കാലാവധി അതോടെ അവസാനിച്ചിരിക്കും.\nഅതിനാല്, നിശ്ചിത തീയതിയില്‍തന്നെ പോളിങ് നടത്തേണ്ടത് അനിവാര്യമായിത്തീര്‍ന്നു. മുന്‍കൂര് വോട്ടിനും തപാല്‍വോട്ടിനുമുള്ള സൗകര്യം ആവുന്നത്ര വര്‍ധിപ്പിക്കുകയല്ലാതെ നിവൃത്തിയില്ലെന്നുംവന്നു.\nഇതിനെ അനുകൂലിക്കുകയാണ് ഡമോക്രാറ്റിക് പാര്‍ട്ടി. പോളിങ് ശതമാനം കൂടുന്നതു തങ്ങള്‍ക്കു ഗുണകരമാവുമെന്ന് അവര് കരുതുകയും ചെയ്യുന്നുണ്ടത്രേ. അതേസമയം, എട്ടുകോടിയോളം വോട്ടര്‍മാരുടെ തപാല് വോട്ട് കൈകാര്യം ചെയ്യാന് യുഎസ് തപാല് സര്‍വീസിനു കെല്‍പ്പുണ്ടോയെന്ന കാര്യം അവരെ അലട്ടുകയുമാണ്.\nതപാല് വോട്ടുകള് ക്രമാതീതമായി വര്‍ധിക്കുന്നതില് ട്രംപും റിപ്പബ്ളിക്കന് പാര്‍ട്ടിയും അപകടം മണക്കുന്നുവെന്നതാണ് മറ്റൊരു കാര്യം. തപാല്‍വോട്ടിലൂടെ വ്യാപകമായ കള്ളവോട്ടിനു ഡമോക്രാറ്റുകള് വട്ടംകൂട്ടുകയാണെന്ന് അവര് സംശയിക്കുന്നു. ഈ തിരഞ്ഞെടുപ്പ് അമേരിക്കയുടെ ചരിത്രത്തിലെ ഏറ്റവും വ്യാജമായ തിരഞ്ഞെടുപ്പാകാന് ഇടയുണ്ടെന്നുപോലും ട്രംപ് പറയുന്നുമുണ്ട്.\nHillary Clinton. Photo Credit : John / Gurzinski\nകഴിഞ്ഞ തവണ (2016ല്) തനിക്കെതിരെ മല്‍സരിച്ച ഡമോക്രാറ്റിക് സ്ഥാനാര്‍ഥി ഹിലരി ക്ളിന്‍റനു കിട്ടിയ വോട്ടുകളില് 50 ലക്ഷംവരെ കള്ളവോട്ടുകളായിരുന്നുവെന്നും ട്രംപ് കുറ്റപ്പെടുത്തിയിരിക്കുകയാണ്. ഇല്ലെങ്കില് ജനകീയ വോട്ടുകളുടെ അടിസ്ഥാനത്തില്‍തന്നെ താന് ജയിക്കുമായിരുന്നുവെന്നും അദ്ദേഹം വാദിക്കുന്നു.\nജനങ്ങളുടെ വോട്ടുകള് ട്രംപിനേക്കാള് 29 ലക്ഷം കൂടുതല് കിട്ടിയത് ഹിലരിക്കായിരുന്നു. എന്നിട്ടും ഇലക്ടറല് കോളജിന്‍റെ വോട്ടുകള് കൂടുതല് കിട്ടിയതിന്‍റെ അടിസ്ഥാനത്തില് ട്രംപ് പ്രസിഡന്‍റായി തിരഞ്ഞെടുക്കപ്പെട്ടു. യുഎസ് പ്രസിഡന്‍റ് തിരഞ്ഞെടുപ്പിന്‍റെ മറ്റൊരു അസാധാരണ വശമാണ് അങ്ങനെ അനാവരണം ചെയ്യപ്പെട്ടത്.\nGeorge W. Bush. Photo Credit : Carolyn Kaster / AP Photo\nതപാല് വോട്ടുകള് എണ്ണുക എളുപ്പമല്ല. കവര് തുറന്നു ബാലറ്റ് പുറത്തെടുക്കുകയും വോട്ടറുടെ ഒപ്പുകള് ഒത്തുനോക്കുകയും അങ്ങനെ വോട്ട് യഥാര്‍ഥമാണെന്ന് ഉറപ്പുവരുത്തുകയും ചെയ്യണം. തപാല് വോട്ടുകളുടെ എണ്ണത്തിലുള്ള വര്‍ധനകാരണം വോട്ടെണ്ണല് പൂര്‍ത്തിയാക്കാന് കാലതാമസം വരാനുമിടയുണ്ട്. ഒടുവില് തര്‍ക്കത്തിനും കേസിനുമെല്ലാം അതു വഴിയൊരുക്കാനുള്ള സാധ്യതയുമുണ്ട്.\nഅതിനാല്, അമേരിക്കയിലെ അടുത്ത പ്രസിഡന്‍റ് ആരാണെന്നു പതിവുപോലെ പോളിങ്ങിന്‍റെ അന്നു രാത്രിതന്നെയോ പിറ്റേന്നു രാവിലെയോ അറിയാന് കഴിയുമോ എന്നു സംശയമായിരിക്കുകയാണ്. ഫലപ്രഖ്യാപനം ദിവസങ്ങളോ ആഴ്ചകളോ മാസങ്ങളോ നീണ്ടുപോയേക്കാമെന്നു കരുതുന്നവരുമുണ്ട്.\nഇരുപതു വര്‍ഷംമുന്‍പ് (2000) ആല് ഗോറും (ഡമോക്രാറ്റ്) ജോര്‍ജ് ഡബ്ളിയു. ബുഷും (റിപ്പബ്ളിക്കന്) തമ്മില് നടന്ന തിരഞ്ഞെടുപ്പിന്‍റെ ഫലം പ്രഖ്യാപിക്കപ്പെട്ടത് 36 ദിവസം വൈകിയായിരുന്നു. വോട്ടെണ്ണല് സംബന്ധിച്ചുണ്ടായ തര്‍ക്കങ്ങളായിരുന്നു കാരണം.\nAl Gore Photo Credit: Money Sharma / AFP\nകേസ് സ്ുപ്രീം കോടതിയില്‍വരെ എത്തുകയും ചെയ്തു. സമാനമായ അനുഭവമാണോ ഇത്തവണയും അമേരിക്കയെ കാത്തിരിക്കുന്നത് ?\nEnglish Summary : Vidheshagangom : US Election 2020: Early voting-begins in four states


സ്വര്‍ണവില കുത്തനെ താഴേക്ക്; 20,000 രൂപക്ക് സ്വര്‍ണം വാങ്ങാന് പറ്റുമോ? മറുപടി ഇതാണ് – Chandrika Daily\nBy ചന്ദ്രിക വെബ് ഡെസ്‌ക് Wednesday August 26, 2020 14:33 pm\nസ്വര്‍ണവില കുത്തനെ താഴേക്ക്; 20,000 രൂപക്ക് സ്വര്‍ണം വാങ്ങാന് പറ്റുമോ? മറുപടി ഇതാണ്\nആഗോള വിപണിയിലും വിലയില് കുറവുണ്ടായി. സ്പോട്ട് ഗോള്‍ഡ് വില ഔണ്‍സിന് 1,927.26 ഡോളര് നിലവാരത്തിലാണ് വ്യാപാരം നടക്കുന്നത്.\nകൊച്ചി: ചുരുങ്ങിയ സമയം കൊണ്ട് കുതിച്ചുയര്‍ന്ന് സര്‍വകാല റെക്കോര്‍ഡിലെത്തിയ സ്വര്‍ണവില വീണ്ടും ഇടിയുന്നു. 42000 രൂപയിലെത്തിയ സ്വര്‍ണവിലയില് പിന്നീട് ദിനം തോറും വലിയ തോതിലുള്ള ഇടിവാണ് ഉണ്ടായത്. ഇന്ന് 38000 രൂപയാണ് പവന് വില. പവന്റെ വിലയില് 240 രൂപയുടെ കുറവാണ് ഇന്നുണ്ടായത്. 4750 രൂപയാണ് ഗ്രാമിന്റെ വില.\nഓഗസ്റ്റ് ഏഴിനാണ് സ്വര്‍ണം എക്കാലത്തെയും ഉയര്‍ന്ന വിലയായ 42000 രൂപയിലെത്തിയത്. പിന്നീട് ഘട്ടം ഘട്ടമായി താഴേക്ക് പതിച്ചു. തിങ്കളാഴ്ചയും ചൊവ്വാഴ്ചയും 320 രൂപ വീതമാണ് കുറഞ്ഞത്. 18 ദിവസം കൊണ്ട് 4000 രൂപയുടെ ഇടിവാണ് സ്വര്‍ണവിലയിലുണ്ടായത്. ആഗോള വിപണിയിലും വിലയില് കുറവുണ്ടായി. സ്പോട്ട് ഗോള്‍ഡ് വില ഔണ്‍സിന് 1,927.26 ഡോളര് നിലവാരത്തിലാണ് വ്യാപാരം നടക്കുന്നത്.\nസ്വര്‍ണവില എത്രത്തോളം കുറയുമെന്നാണ് ഇപ്പോള് സാധാരണക്കാര് ഉറ്റുനോക്കുന്നത്. സ്വര്‍ണവിലയിലെ വന് കുതിച്ചുകയറ്റത്തിന് കാരണമെന്ത് എന്നും അവരെ അലട്ടുന്ന കാര്യമാണ്. കോവിഡ് പ്രതിസന്ധിയില് ലോക സാമ്പത്തിക മേഖലയിലുണ്ടായ ഇടിവാണ് സ്വര്‍ണവിലയുടെ കുതിച്ചുകയറ്റത്തിന് കാരണമായതെന്നാണ് സാമ്പത്തിക വിദഗ്ധരുടെ വിലയിരുത്തല്. കോവിഡിന് മരുന്ന് കണ്ടെത്താനുള്ള പരീക്ഷണങ്ങളെ കുറിച്ച് ശുഭപ്രതീക്ഷ നല്‍കുന്ന വാര്‍ത്തകള് വന്നതോടെയാണ് സ്വര്‍ണവില കുറഞ്ഞു തുടങ്ങിയത്. ലോകരാജ്യങ്ങളില് കോവിഡ് കണക്ക് കുറഞ്ഞതും സാമ്പത്തിക മേഖല ഉണര്‍ന്നു തുടങ്ങിയതും സ്വര്‍ണവിപണിയിലും പ്രതിഫലിക്കുന്നുണ്ട്. ലോകസാമ്പത്തിക മേഖല കോവിഡ് പ്രതിസന്ധി മറികടന്ന് ശക്തിപ്രാപിക്കുന്നതിന് അനുസരിച്ച് സ്വര്‍ണവില പഴയപോലെ മുപ്പതിനായിരത്തിന് താഴെയെത്തുമെന്നാണ് വിലയിരുത്തപ്പെടുന്നത്.


കാലിക്കറ്റ് സർവ്വകലാശാല ഇംഗ്ലീഷ് വിഭാഗം അധ്യാപകനെതിരെയുള്ള പീഡന പരാതിയിൽ കേസെടുത്തു - Media Malayalam (മീഡിയ മലയാളം)\nകാലിക്കറ്റ് സർവ്വകലാശാല ഇംഗ്ലീഷ് വിഭാഗം അധ്യാപകനെതിരെയുള്ള പീഡന പരാതിയിൽ കേസെടുത്തു\nകോഴിക്കോട്: കാലിക്കറ്റ് സർവ്വകലാശാല ഇംഗ്ലീഷ് വിഭാഗം അധ്യാപകനെതിരെയുള്ള പീഡന പരാതിയിൽ കേസെടുത്തു. ഇംഗ്ലീഷ് വിഭാഗം അസിസ്റ്റന്‍റ് പ്രൊഫസർ ഡോക്ടർ ഹാരിസിനെതിരെയാണ് കേസ്. പീഡിപ്പിച്ചെന്ന വിദ്യാർത്ഥിനിയുടെ പരാതിയിലാണ് തേഞ്ഞിപ്പലം പൊലീസ് കേസെടുത്തത്.\nഅധ്യാപകനെതിരെ വിദ്യാർത്ഥിനി ആദ്യം സർവ്വകലാശാല പരാതി പരിഹാര സെല്ലിലാണ് പരാതി കൊടുത്തിരുന്നത്. കമ്മറ്റി പ്രാഥമിക അന്വേഷണത്തിന് ശേഷം കേസ് പൊലീസിന് കൈമാറുകയായിരുന്നു. അധ്യാപകനെ ഉടൻ കസ്റ്റഡിയിലെടുക്കുമെന്നും വിദ്യാർത്ഥിയുടെ മൊഴിയെടുക്കൽ അടക്കമുള്ള നടപടികൾ പുരോഗമിക്കകയാണെന്നും തേഞ്ഞിപ്പലം പൊലീസ് പറഞ്ഞു.\na complaint with the Department of English\nat the University of Calicut adhyapakanetireyulla\nViolence has registered\nNext articleരജിസ്ട്രേഷന് നമ്പറുമില്ലാതെ വാഹനം ഉടമയ്ക്ക് കൈമാറിയ തിരുവല്ലയിലെ മാരുതി ഡീലര്‍ഷിപ്പിന് മോട്ടോര്‍വാഹന വകുപ്പ് ഉദ്യോഗസ്ഥര് പിഴയിട്ടത് 103000 രൂപ


ഒരുക്കിയെടുക്കണം ഒരുമയുള്ള കുടുംബം - ദീപനാളം\nഒരുക്കിയെടുക്കണം ഒരുമയുള്ള കുടുംബം\nസി. ഡോ.ജോവാന് ചുങ്കപ്പുര എം.എം.എസ്.\nസ്വന്തം മക്കളെ മറ്റുകുട്ടികളുമായി താരതമ്യം ചെയ്യുകയും വിലയിരുത്തുകയും കുറ്റപ്പെടുത്തുകയും ചെയ്യുന്ന രക്ഷിതാക്കള് നമ്മുടെയിടയില് ധാരാളമുണ്ട്. ഇതിലൂടെ നീയോ ഞാനോ വലുത് എന്ന സമീപനരീതി കുട്ടികളില് വളര്‍ന്നേക്കാം. പരസ്പരം അസൂയയും വഴക്കും വിദ്വേഷവും പൊരുത്തക്കേടുകളും ഇതുമൂലം കുട്ടികളില് ഉടലെടുക്കുന്നു. ചില കുട്ടികളില് അനാരോഗ്യകരമായ മാത്സര്യപ്രവണതയും രൂപപ്പെടാനിടയുണ്ട്. ജോലിയില്ലായ്മ, മാനസികസമ്മര്‍ദം തുടങ്ങിയ അവസ്ഥകളിലൂടെ കടന്നുപോകുന്നവര് തങ്ങളെക്കാള് മുതിര്‍ന്നവരുടെ സൗഹൃദം തേടുകയും അവരുടെ ആഗ്രഹങ്ങള്‍ക്കനുസൃതമായി നീങ്ങുകയും ചെയ്യാം. പിന്നീട് അവര് ലൈംഗികമായും അല്ലാതെയുമുള്ള ദുരുപയോഗത്തിനും ചൂഷണത്തിനും വിധേയരാകുന്നു. ഇത്തരം കുട്ടികളെ നിയന്ത്രിച്ചു വളര്‍ത്താന് മാതാപിതാക്കള്‍ക്കു കഴിയാറില്ല.\nതങ്ങളുടെ കുട്ടികളോടു തുല്യമായ നീതി പുലര്‍ത്താന് മാതാപിതാക്കള് ശ്രദ്ധിക്കണം. എന്റെ കഴിവ് രണ്ടാമനുണ്ട്, ഇളയവന് അമ്മയെപ്പോലെയാ, അത്ര പോരാ, മൂത്തവന് മിടുക്കനാ, അവന് നന്നായി പരിശ്രമിക്കും, പഠിക്കും എന്നൊന്നും കുട്ടികളെ വേര്‍തിരിച്ചു സംസാരിക്കരുത്. കഴിവ് അല്പം കുറവുണ്ടെന്നു കരുതുന്നവനെ കൂടുതല് ചേര്‍ത്തുനിര്‍ത്തി അവനിലും കഴിവും ആത്മവിശ്വാസവും വളര്‍ത്തിയെടുക്കണം. ഒരാളോടുള്ള അധികക്കരുതല് ഒരു കരുതല്‍ശേഖരമായിക്കൊള്ളണമെന്നില്ല. ചിലപ്പോള് വലിയ പ്രാധാന്യം കല്പിക്കാത്ത മകനോ മകളോ ആയിരിക്കാം ആപത്ഘട്ടത്തില് രക്ഷിതാക്കള്‍ക്കു കൂടുതല് തുണയായി മാറുന്നത്. ആര് ആരൊക്കെ എവിടെയൊക്കെ എങ്ങനെയൊക്കെ ആയിത്തീരുമെന്ന് ആര്‍ക്കറിയാം? ഭക്ഷണം, വസ്ത്രം, മരുന്ന് എന്നിങ്ങനെ ഓരോരുത്തരുടെയും ആവശ്യങ്ങള് കണ്ടറിഞ്ഞ് അതതു തലങ്ങളില് ഒരുപോലെ എല്ലാ മക്കള്‍ക്കുമായി നല്‍കണം. അവര്‍ക്ക് ഒരുപോലെ വളരാനുള്ള മൂല്യങ്ങളാണു പകര്‍ന്നു നല്‌കേണ്ടത്.\nഓരോ കുട്ടിക്കും ഓരോ പ്രകൃതമാണുള്ളത്. രക്ഷിതാക്കള് ചെയ്യേണ്ടത് എല്ലാവരോടും ശാന്തതയോടെ മാത്രം ഇടപെടുക, ബലഹീനരായവരെ ശക്തീകരിക്കുക. കുടുംബത്തിലെ പൊതുജോലികള് എല്ലാവര്‍ക്കും പ്രാപ്തിക്കനുസൃതമായി വിഭജിച്ചു നല്‍കുകയും സ്‌നേഹത്തോടെ ചെയ്തുതീര്‍ക്കാന് പരിശീലിപ്പിക്കുകയും ചെയ്യുക. വീട്ടിലും വിദ്യാലയത്തിലും ജോലിസ്ഥലത്തും സത്യവും നീതിയും പാലിക്കാന് പഠിപ്പിക്കുകയും ശ്രദ്ധിക്കുകയും വേണം. നിന്റെ കുറ്റംകൊണ്ടോ തെറ്റുകൊണ്ടോ കുറവുകൊണ്ടോ മറ്റാര്‍ക്കും ഒരു തരത്തിലുമുള്ള പ്രശ്‌നങ്ങളുമുണ്ടാകാന് ഇടവരരുത് എന്നു കുട്ടികളെ ബോധ്യപ്പെടുത്തിക്കൊടുക്കണം. കുട്ടികളുടെ കാര്യത്തില് അനാസ്ഥ പുലര്‍ത്തിയിട്ട് സര്‍വകാര്യങ്ങള്‍ക്കും കുറ്റപ്പെടുത്തലും ശിക്ഷ കല്പിക്കലും നടത്തുന്നത് ഒരിക്കലും ശരിയല്ല.\nചോദിച്ചുവാങ്ങാന് സാമര്‍ത്ഥ്യമില്ലാത്തവനു നല്ല സാധനങ്ങള് കൊടുക്കാതിരിക്കരുത്. നീ പഠിക്കണമെന്നില്ല, വീട്ടിലെ ജോലിയും കൃഷിയും നോക്കി നടത്തിയാല് മതി നിനക്കതൊക്കെയേ പറഞ്ഞിട്ടുള്ളൂ എന്നൊക്കെ തരംതാഴ്ത്തിപ്പറഞ്ഞ് അവഹേളിക്കരുത്. ആണ്‍കുട്ടിയെങ്കില് ഉപരിപഠനം വേണം, പെണ്‍കുട്ടിയെങ്കില് അത്ര വേണ്ട, അവളെ കല്യാണം കഴിച്ചങ്ങു വിട്ടാല് മതി എന്നൊക്കെയുള്ള താരതമ്യതീര്‍പ്പുകള് ഒഴിവാക്കി എല്ലാ മക്കളെയും ഒരുപോലെ കാണാനും വളര്‍ത്താനും പഠിപ്പിക്കാനും രക്ഷിതാക്കള് തയ്യാറാകണം. എല്ലാ മക്കളോടും ഒരുപോലെ ന്യായവും നീതിയും സമത്വവും പാലിക്കുന്നതില് മാതാപിതാക്കള് ജാഗരൂകരായി നിലകൊള്ളണം. 'കയ്യൂക്കുള്ളവന് കാര്യക്കാരന്' എന്ന നിലപാടു മാറ്റിയെടുക്കാം. എല്ലാവരെയും ഒരുമിച്ചുചേര്‍ത്തു നിര്‍ത്തി നന്മയും സ്‌നേഹവും വിളയുന്ന നല്ല കുടുംബങ്ങള് നമുക്കു വളര്‍ത്തിയെടുക്കാം.\nകുട്ടികള്‍ക്കു വേണ്ടത് രക്ഷിതാക്കളുടെ സ്‌നേഹവും സാന്നിധ്യവും\nകുട്ടികളെ ചേര്‍ത്തുനിര്‍ത്തൂ കുട്ടികളും ചേര്‍ന്നുനില്‍ക്കും


cochi metro കൊച്ചി മെട്രോ ഏഴാം തിയതി മുതൽ സർവീസ് പുനരാരംഭിക്കും\nകൊവിഡ് നിയന്ത്രണങ്ങളുടെ ഭാഗമായി നിർത്തിവച്ച കൊച്ചി മെട്രോ സെപ്റ്റംബർ ഏഴ് മുതൽ സർവീസ് ആരംഭിക്കും. കേന്ദ്ര സർക്കാർ അൺലോക്ക് നാലിൽ മെട്രോ സർവീസുകൾ പുനരാരംഭിക്കാൻ അനുമതി നൽകിയതോടെയാണ് മാസങ്ങൾ നീണ്ട അടച്ചിടലിന് ശേഷം മെട്രോ സർവീസ് പുനരാരംഭിക്കുന്നത്.\nരാജ്യം ലോക്ക് ഡൗണിലേക്ക് നീങ്ങിയതോടെ സെപ്റ്റംബർ ഇരുപത്തിമൂന്നിനാണ് മെട്രോ സർവീസുകൾ നിർത്തിവെച്ചത്. രാജ്യത്ത് മെട്രോ സർവീസുകൾ പുനരാരംഭിക്കുന്ന സെപ്റ്റംബർ ഏഴിന് തന്നെ കൊച്ചി മെട്രോയും സർവിസുകൾ പുനരാരംഭിക്കും. സർവീസ് ആരംഭിക്കുമ്പോൾ ഇരുപത് മിനിറ്റിന്റെ ഇടവേളകളിലായിരിക്കും ട്രെയിനുകൾ സ്റ്റേഷനുകളിലെത്തുക. രാവിലെ ഏഴ് മുതൽ എട്ട് വരെയായിരിക്കും സർവീസ്.\nRead Also : കൊച്ചി മെട്രോ സർവീസ് ഉടൻ പുനഃരാരംഭിക്കും\nനേരത്തെ രാവിലെ ആറിനാണ് സർവീസ് തുടങ്ങിയിരുന്നത്. എന്നാൽ ഓരോ സ്റ്റേഷനിലും ട്രെയിനുകൾ നിർത്തിയിടുന്ന സമയം വർധിപ്പിച്ചിട്ടുണ്ട്. ഇരുപത് സെക്കൻഡ് ആണ് സ്റ്റേഷനുകളിൽ ട്രെയിനുകൾ നിരത്തിയിടുക. സർവീസ് തുടങ്ങുന്ന ആലുവയിലും അവസാനിക്കുന്ന തൈക്കുടത്തും അഞ്ച് മിനിറ്റ് നിർത്തിയിടും. സുരക്ഷിത യാത്ര ഉറപ്പ് വരുത്തുന്നതിനുള്ള നടപടികൾ പാലിച്ചായിരിക്കും സർവീസ് തുടങ്ങുന്നതെന്ന് കെ എം ആർ എൽ അറിയിച്ചു. യാത്രക്കാർ കൂടുതൽ ഉള്ള സമയങ്ങളിൽ ട്രെയിനുകളുടെ എണ്ണം വർധിപ്പിക്കാനും തീരുമാനമുണ്ട്.\nStory Highlights – cochi metro, lock down\nRead more on: cochin metro | lock down\nയാത്രക്കാര്‍ക്ക് ഇനി സൈക്കിള് ട്രെയിനില് കൊണ്ടുപോകാം; അനുമതി നല്‍കി കൊച്ചി മെട്രോ


ഇന്ത്യയിൽ ഹിന്ദു – മുസ്‌ലിം ഉൾപ്പെടെ എല്ലാ മതസ്ഥരുടെയും ജനനനിരക്കുകൾ കുറയുന്നു ! 1951 മുതൽ ഇതുവരെയുള്ള കണക്കുകൾ പരിശോധിച്ചാൽ മതപരമായ ജനസംഖ്യാ വർദ്ധന കേവലം നാമമാത്രമാണ്. നാഷണല് ഫാമിലി ഹെല്‍ത്ത് സര്‍വേ, ഇന്ത്യയുമായി ചേർന്ന് അമേരിക്കയിലെ പ്യൂ റിസര്‍ച്ച് സെന്‍റര് നടത്തിയ പഠനത്തിലാണ് ഈ വസ്തുതകൾ വെളിവാക്കപ്പെട്ടിരിക്കുന്നത്\nനമ്മുടെ മിഥ്യാധാരണകൾ പലതും തിരുത്തിയെഴുതേണ്ട സമയമാണ്. മതത്തെ അടിസ്ഥാനമാക്കിയുള്ള ജനസംഖ്യാവർദ്ധനയുടെ ഏറ്റവും പുതിയ റിസേർച്ചുകൾ പ്രകാരം ഇന്ത്യയിൽ ഒരു മതവിഭാഗത്തിന്റെയും ജനസംഖ്യ ക്രമാതീതമായി ഉയർന്നിട്ടില്ല എന്നാണ്.\n1951 മുതൽ ഇതുവരെയുള്ള കണക്കുകൾ പരിശോധിച്ചാൽ മതപരമായ ജനസംഖ്യാ വർദ്ധന കേവലം നാമമാത്രമാണ്. ഓരോ പത്തുവർഷം കഴിയുമ്പോഴുമുള്ള രാജ്യത്തെ ജനസംഖ്യാ വർദ്ധനയെയും നിലവാരത്തെയും അടിസ്ഥാനമാക്കി നാഷണല് ഫാമിലി ഹെല്‍ത്ത് സര്‍വേ, ഇന്ത്യ (എന്‍എഫ്എച്ച്എസ്) യുമായി ചേർന്ന് അമേരി ക്കയിലെ പ്യൂ റിസര്‍ച്ച് സെന്‍റര് (Pew Research Center) നടത്തിയ പഠനത്തിലാണ് ഈ വസ്തുതകൾ വെളിവാക്കപ്പെട്ടിരിക്കുന്നത്.\nഈ പഠനത്തിന്റെ മുഖ്യലക്ഷ്യം മതപരമായ സ്വാതന്ത്ര്യം ഇന്ത്യയിൽ എത്രത്തോളമുണ്ടെന്നും ഒരോ മതവിഭാഗങ്ങളുടെയും ജനസംഖ്യാവർദ്ധനവിൽ അതെത്രത്തോളം സ്വാധീനിച്ചിട്ടുണ്ടെന്നുമായിരുന്നു.\n2011 ലെ അവസാനത്തെ ജനഗണന അനുസരിച്ച് ഇന്ത്യയിൽ ഹിന്ദു – മുസ്‌ലിം വിഭാഗങ്ങൾ ജനസംഖ്യയുടെ 94 % ആണ്. അതായത് 120 കോടിയോളം. ക്രിസ്ത്യൻ, സിഖ്,ബുദ്ധ, ജൈന മതവിഭാഗങ്ങളും മതമില്ലാത്തവരും നിരീശ്വരവാദികളും ചേർന്ന് ജനസംഖ്യയുടെ ബാക്കിവരുന്ന6% ആണ്.\nസ്വാതന്ത്ര്യലബ്ധിക്കുശേഷം ഇന്ത്യയിലെ ജനസംഖ്യ മൂന്നിരട്ടിയായി വർദ്ധിച്ചിട്ടുണ്ട്.1951 ൽ 36 കോടിയിൽ നിന്നും 2011 ൽ 120 കോടി കടന്നിരിക്കുന്നു. സ്വാതന്ത്രഭാരത്തത്തിലെ ആദ്യ ജനഗണന 1951 ലും അവസാനത്തേത് 2011 ലുമാണ് നടന്നത്.\nഇക്കാലയളവിൽ ഇന്ത്യയിലെ ഹിന്ദുജനസംഖ്യ 30 കോടിയിൽ നിന്നും 96.6 കോടിയായും മുസ്ലീങ്ങൾ 3.5 കോടിയിൽ നിന്നും 17.2 കോടിയായും ക്രിസ്ത്യാനികൾ 80 ലക്ഷത്തിൽ നിന്നും 2.8 കോടിയായും ഉയർന്നു.\n2011 ലെ ജനഗണന പ്രകാരം ഹിന്ദുക്കൾ 121 കോടി വരുന്ന ജനസംഖ്യയുടെ 79.8 % ആണ്. ലോകത്തുള്ള 94 % ഹിന്ദുക്കളും ഭാരതത്തിലാണ് അധിവസിക്കുന്നത്. മുസ്ലീങ്ങൾ ഇന്ത്യയിലെ ജനസംഖ്യയുടെ 14.2 % ആണ്. ലോകത്ത് ഇൻഡോനേഷ്യ കഴിഞ്ഞാൽ ഏറ്റവും കൂടുതൽ മുസ്ലീങ്ങൾ അധിവസിക്കുന്ന രാജ്യം ഇന്ത്യയാണ്. ക്രിസ്ത്യൻ,സിഖ്,ജൈന,ബുദ്ധമതവിഭാഗങ്ങൾ ഉൾപ്പെടെയുള്ള ന്യൂനപക്ഷങ്ങൾ ഇന്ത്യൻ ജനസംഖ്യയുടെ6% വരും.\n2011 ലെ ജനഗണന അനുസരിച്ച് ഇന്ത്യയിൽ 30,000 നിരീശ്വരവാദികളും 80 ലക്ഷത്തിലധികം ഒരു മതത്തിലും വിശ്വസിക്കാത്തവരും ( മതമില്ലാത്തവർ) ഉണ്ടത്രേ. ഇന്ത്യയിലെ ജനസംഖ്യാ വർദ്ധനവച്ച് നോക്കുമ്പോൾ 2030 ൽ ചൈനയെ പിന്തള്ളി നമ്മൾ ജനസംഖ്യയിൽ ലോകത്ത് ഒന്നാം സ്ഥാനത്തെത്തുമെന്നാണ് അനുമാനം.\nഇനി വിവിധ മതസ്ഥരായ സ്ത്രീകളുടെ ഇന്ത്യയിലെ പ്രജനനനിരക്ക് പരിശോധിച്ചാൽ 2015 ലെ ഏറ്റവും പുതിയ കണക്കുകൾ പ്രകാരം മുസ്‌ലിം സ്ത്രീകളിൽ 2.6 കുട്ടികളും ഹിന്ദു സ്ത്രീകളിൽ 2.1 കുട്ടികളും എന്നതായിരുന്നു കണക്കുകൾ. ഏറ്റവും കുറവ് ജൈന സ്ത്രീകളിലാണ്, കേവലം 1.2.\nഇവിടെ പ്രത്യേകം ഓർക്കേണ്ട ഒരു വസ്തുത, 1992 ൽ മുസ്‌ലിം സ്ത്രീകളിലെ പ്രജനന നിരക്ക് 4.4 ഉം ഹിന്ദു സ്ത്രീകളിൽ 3.3 ഉം ആയിരുന്നു എന്നതാണ്. വർഷങ്ങൾ കഴിയുംതോറും ഇരു വിഭാഗങ്ങളിലെയും ജനനനിരക്കുകൾ ഗണ്യമായി കുറയുന്നുവെന്നാണ് വളരെ കൃത്യമായ പല അദ്ധ്യയനങ്ങളിൽ നിന്നും മനസ്സിലാകുന്നത്.മാത്രവുമല്ല ഇന്ന് ഏറ്റവും പുതിയ നിഗമനങ്ങൾ പ്രകാരം ഹിന്ദു – മുസ്‌ലിം ജനനിരക്കുകൾ ഏകദേശം തുല്യതയിൽ എത്തിനിൽക്കുകയുമാണ്.\nഅതുപോലെതന്നെ മുൻപ് മുസ്‌ലിം ഇതര ന്യൂനപക്ഷ വിഭാഗങ്ങളിലെ ജനസംഖ്യാവർദ്ധനയും ഹിന്ദുക്കളിൽ നിന്നും വളരെ ഉയരെയായിരുന്നെങ്കിൽ സമീപവർഷങ്ങളിൽ അവരിലെ ജനസംഖ്യാവർദ്ധന ഹുന്ദുക്കളേക്കാ ൾ വളരെ താഴേക്ക് പോയിരിക്കുന്നു എന്നതാണ്.\nകഴിഞ്ഞ 25 വർഷത്തിനുശേഷം ഇതാദ്യമായാണ് മുസ്‌ലിം സ്ത്രീകളുടെ പ്രജനന നിരക്ക്2എന്ന നിലയോടടു ത്തെത്തുന്നത് എന്ന വസ്തുത വളരെ കൗതുകകരമാണെന്നാണ് Pew Research Center ലെ ജനസംഖ്യാവിദഗ്ദ്ധൻ സ്റ്റെഫാനി ക്രെമർ പറയുന്നത്. അദ്ദേഹത്തിൻറെ കാഴ്ചപ്പാടിൽ 4.4 എന്ന നിലയിൽ നിന്ന് 2.6 എന്ന അവസ്ഥ യിൽ എത്തപ്പെട്ടത് നിസ്സാര കാര്യമല്ല.\n1990 കളിൽ ഇന്ത്യയിലെ മൊത്തത്തിലുള്ള സ്ത്രീകളുടെ ശരാശരി പ്രജനന നിരക്ക് 3.4 ആയിരുന്നത് 2015 ൽ താഴ്ന്ന് 2.2 എന്ന നിലയിലെത്തി നിൽക്കുകയാണ്. ജനസംഖ്യാ വിസ്ഫോടനം ഒഴിവാക്കേണ്ട അനിവാര്യത തലമുറകൾ ഉൾക്കൊള്ളുന്നു എന്നും ഇതിലൂടെ അനുമാനിക്കാം.\nഇന്ത്യയിൽ പ്രജനന നിരക്കിലുള്ള വ്യത്യാസത്തിന് മതപരമായ യാതൊരടിസ്ഥാനവുമില്ലെന്നാണ് ഈ പഠനം വ്യക്തമാക്കുന്നത്.\nസ്ത്രീകളുടെ വിദ്യാഭ്യാസപരമായ ഉയർച്ച ജനസംഖ്യയിൽ വന്ന നിയന്ത്രത്തിലെ ഒരു വലിയ ഘടകമാണ്. വിദ്യാസമ്പന്നരായ യുവതികളെ അപേക്ഷിച്ചു നിരക്ഷരരായ സ്ത്രീകൾക്കാണ് കൂടുതൽ കുട്ടികളുള്ള തെന്നും വളരെവേഗം വിവാഹിതരാകുന്നതെന്നും പഠനം വ്യക്തമാക്കുന്നു.\nമറ്റൊന്ന് സാമ്പത്തിക മാനദണ്ഡമാണ്. സാമ്പത്തികമായി വളരെ പിന്നോക്കം നിൽക്കുന്നവിഭാഗങ്ങളിൽ ചെറുപ്രായത്തിലുള്ള വിവാഹവും അധികം കുട്ടികൾ എന്നതും യാഥാർഥ്യമാണ്.കുട്ടികൾ ജോലിചെയ്താൽ വീട്ടിലെ ബുദ്ധിമുട്ടുകൾ അകലുമെന്ന പ്രതീക്ഷയും ഒരു കാരണമാകുന്നു.\nമറ്റൊന്ന് ജീവിത പ്രാരബ്ധങ്ങളാണ്. കൂടുതൽ കുട്ടികളുണ്ടായാൽ അവർക്ക് നല്ല ആഹാരം, ഭക്ഷണം ,വിദ്യാ ഭ്യാസം ഇവ നൽകി നന്നായി വളർത്താനുള്ള ബുദ്ധിമുട്ടുതന്നെയാണ് അണുകുടുംബത്തിലേക്ക് തിരിയാൻ ആധുനിക തലമുറയെ പ്രേരിപ്പിക്കുന്നത്. ഇക്കാര്യത്തിൽ ജാതിമതഭേദമന്യേ കേരളത്തിന്റെ ജനസംഖ്യാ നിയന്ത്രണ മാതൃക മറ്റു മിക്ക സംസ്ഥാനങ്ങളും പ്രചാരണ പ്രസാരണ ആയുധമാക്കിയതിൻ്റെ കൂടെ റിസ ൾട്ടാണ് ഇപ്പോൾ കാണുന്നത്.\nഇന്ത്യയിലെ മൊത്തലിലുള്ള പ്രജനന നിരക്കായ 2.2 ഇനിയും നിയന്ത്രിക്കേണ്ടതുണ്ട്. അമേരിക്കയിൽ ഇത് 1.6 മാത്രമാണ്. അപ്പോഴും നാമോർക്കേണ്ടത് 1950 ൽ ഇന്ത്യയിലെ നിരക്ക് 5.9 ഉം 1992 ൽ 3.4 ഉം ആയിരുന്നു. അതായത് 1950 കളിൽ ഇന്ത്യയിൽ ഒരു സ്ത്രീക്ക് ശരാശരി6കുട്ടികൾ എന്നതായിരുന്നു കണക്ക്.\nമറ്റൊരു സുപ്രധാന വിവരം നൽകാനുള്ളത് എന്തെന്നാൽ ലോകജനസംഖ്യയിൽ മൂന്നാം സ്ഥാനത്ത് , ഏകദേശം 16 % ആളുകൾ മതമില്ലാത്തവരാണ് അഥവാ ഒരു മതത്തിലും വിശ്വസിക്കുന്നവരല്ല എന്നുള്ള വിവരമാണ്. സമീപകാലങ്ങളിൽ മറ്റുള്ള മതങ്ങളെ അപേക്ഷിച്ച് ഇവരുടെ സംഖ്യ ലോകത്ത് വളരെയേറെ വർദ്ധിച്ചിട്ടുണ്ട്.\nജനസംഖ്യയിൽ ലോകത്ത് ഒന്നാം സ്ഥാനത്ത് 31.11 % ക്രിസ്ത്യാനികളും രണ്ടാമത് 24.9 % മുസ്ലീങ്ങളുമാ ണുള്ളത്. നാലാം സ്ഥാനത്താണ് ഹിന്ദുക്കൾ 15.16 %.\nPew Research Center ലെ ജനസംഖ്യാ വിദഗ്ദ്ധൻ സ്റ്റെഫാനി ക്രെമറുടെ കണ്ടെത്തലിൽ ലോകത്ത് ഏറ്റവും കൂടുതൽ മതസ്വാതന്ത്ര്യം അനുവദിച്ചിട്ടുള്ള രാജ്യം ഇന്ത്യയാണെന്നും ഇന്ത്യയിൽ എല്ലാ മതവിഭാഗങ്ങൾക്കും തുല്യസ്വാതന്ത്ര്യം ലഭിക്കുന്നുണ്ടെന്നുമാണ്.


പുരുഷന്മാരിലെ കണ്ണ് ബാഗുകൾ: കാരണങ്ങളും ചികിത്സയും | സ്റ്റൈലിഷ് പുരുഷന്മാർ\nഞങ്ങളെ സങ്കീർണ്ണമായ ഒരു മനുഷ്യനാക്കുന്ന ഒരു പ്രശ്നം കണ്ണുകളിലെ ബാഗാണ്. ദി പുരുഷന്മാരിൽ കണ്ണ് ബാഗുകൾ ചെറിയ ഉറക്കം അല്ലെങ്കിൽ മോശം ശീലമുള്ള മിക്കവാറും എല്ലാ ആളുകൾക്കും അവ സാധാരണയായി ഒരു പ്രശ്നമാണ്. ദ്രാവകം നിലനിർത്തൽ, നല്ല വളർച്ച, കണ്ണ് പ്രദേശത്ത് നിലനിൽക്കുന്ന കൊഴുപ്പ് രൂപവത്കരണത്തിന്റെ ഹെർണിയേഷൻ എന്നിവയാണ് ഇവയ്ക്ക് പ്രധാന കാരണം.\nഈ ലേഖനത്തിൽ പുരുഷന്മാരിലെ കണ്ണ് ബാഗുകളെക്കുറിച്ചും അവ എങ്ങനെ നീക്കംചെയ്യാമെന്നതിനെക്കുറിച്ചും നിങ്ങൾ അറിയേണ്ടതെല്ലാം ഞങ്ങൾ നിങ്ങളോട് പറയാൻ പോകുന്നു.\n1 പുരുഷന്മാരിൽ കണ്ണ് ബാഗുകളുടെ കാരണങ്ങൾ\n2 പുരുഷന്മാരിൽ കണ്ണ് ബാഗുകൾ തടയൽ\nപുരുഷന്മാരിൽ കണ്ണ് ബാഗുകളുടെ കാരണങ്ങൾ\nദ്രാവകം നിലനിർത്തുകയോ കണ്ണ് പ്രദേശത്ത് നിലനിൽക്കുന്ന കൊഴുപ്പ് രൂപവത്കരണത്തിന്റെ വളർച്ചയോ ഹെർണിയേഷനോ ആണ് ഇതിന് കാരണമെന്ന് നമുക്കറിയാം. കണ്ണ് പ്രദേശത്തിന് ചുറ്റും ഉത്പാദിപ്പിക്കപ്പെടുന്ന കൊഴുപ്പിന്റെ ക്ലസ്റ്ററുകളുടെ ഉത്ഭവം പരിക്രമണ സെപ്തം എന്നറിയപ്പെടുന്ന ചർമ്മത്തെ നിലനിർത്തുന്നതിലാണ്. കാലക്രമേണ അവ വലുപ്പം കൂടുകയും പേശി ടിഷ്യു ക്ഷയിക്കാൻ തുടങ്ങുകയും ചെയ്യുന്നു. ഒരിക്കൽ അവർ ഹെർണിയേറ്റ് ചെയ്ത് കണ്ണുകൾക്ക് താഴെയുള്ള ബാഗുകൾ ഉണ്ടാക്കുന്നു. സംഭവിക്കാവുന്ന മറ്റൊരു പരിണതഫലമായി, വർഷങ്ങളായി ഉത്ഭവിക്കുന്ന അധിക ചർമ്മം. ഇത് സാധാരണയായി വാർദ്ധക്യത്തിൽ നിന്ന് ഉരുത്തിരിഞ്ഞ ഒരു ശാരീരിക പ്രക്രിയയാണ്.\nപുരുഷന്മാരിലെ കണ്ണ് ബാഗുകളുടെ പ്രധാന കാരണങ്ങൾ കാലക്രമേണയാണ്. ഇത്തരത്തിലുള്ള മാറ്റം സാധാരണയായി 40 വയസ് മുതൽ ആളുകളിൽ കൂടുതലായി കാണപ്പെടുന്നു. എന്നിരുന്നാലും, നിങ്ങളുടെ ശീലങ്ങളെ ആശ്രയിച്ച് പ്രായം കുറഞ്ഞ ആളുകളിലും ഇത് സാധാരണയായി സംഭവിക്കുന്നു. അവ പുരുഷന്മാരെയും സ്ത്രീകളെയും ബാധിക്കും. ഈ ഘടകങ്ങളിലേക്ക് നാം ജനിതക ഘടകങ്ങൾ ചേർക്കണം. ഇത് ആളുകളുടെ ജനിതകത്തെ ആശ്രയിച്ചിരിക്കുന്നു, നമുക്ക് കൂടുതൽ ത്വക്ക് അല്ലെങ്കിൽ കണ്ണുകൾക്ക് താഴെ ബാഗുകൾ സൃഷ്ടിക്കുന്ന പ്രവണത ഉണ്ടാകാം.\nചില ശീലങ്ങൾ ഇഷ്ടപ്പെടുന്നു സാധാരണയായി മദ്യപാനം, പുകയിലയ്ക്ക് ഉറക്ക തകരാറുകൾ ഉണ്ട്, തുടങ്ങിയവ. പുരുഷന്മാരിലെ കണ്ണ് ബാഗുകളുടെ രൂപവും ലക്ഷണങ്ങളും വഷളാക്കുന്ന സാഹചര്യങ്ങളാണിവ. ഈ പ്രശ്നത്തിന്റെ രൂപത്തിന്റെ പ്രധാന അനന്തരഫലമാണ് പ്രദേശത്തിന്റെ സൗന്ദര്യാത്മക മാറ്റം. ആരോഗ്യപ്രശ്നത്തേക്കാൾ സൗന്ദര്യാത്മക പ്രശ്‌നമാണിതെന്ന് നമുക്കറിയാം. താഴത്തെ അല്ലെങ്കിൽ മുകളിലെ കണ്പോളകളിൽ ബാഗുകൾ ദൃശ്യമാകുന്നു. അവ മിനുസമാർന്നതോ വലുപ്പമുള്ളതോ ആകാം, പലപ്പോഴും അസമമായ ആകൃതി ഉണ്ടാകും. കണ്ണുകൾക്ക് താഴെയുള്ള ബാഗുകളുള്ള ആളുകൾക്ക്, അവരുടെ കണ്ണുകളിൽ കൂടുതൽ ക്ഷീണിച്ചതായി തോന്നുന്നു.\nപുരുഷന്മാരിൽ കണ്ണ് ബാഗുകൾ തടയൽ\nഏതെങ്കിലും തരത്തിലുള്ള ചികിത്സയ്ക്ക് മുമ്പ്, ഏറ്റവും മികച്ചത് പ്രതിരോധമാണ്. ഇത്തരത്തിലുള്ള പ്രശ്നങ്ങൾ തടയുന്നതിന്, ആരോഗ്യകരവും വൈവിധ്യപൂർണ്ണവുമായ ഭക്ഷണക്രമം നിലനിർത്താൻ ശുപാർശ ചെയ്യുന്നു. അമിതമായ മദ്യവും പുകയിലയും ഉറക്കവും നിങ്ങൾ ഒഴിവാക്കണം കണ്ണുകൾക്ക് ആവശ്യമായ വിശ്രമം ലഭിക്കാൻ ആവശ്യമായ സമയം. സൗന്ദര്യാത്മകത മാത്രമല്ല, ആരോഗ്യപ്രശ്നങ്ങൾക്ക് കാരണമാകുന്ന ജീവിതത്തിന്റെ വേഗതയേറിയ വേഗത നമ്മിൽ മിക്കവർക്കും ഉണ്ടെന്ന കാര്യം ഓർമ്മിക്കേണ്ടതാണ്. എല്ലാത്തിനുമുപരി, കണ്ണിലെ ബാഗ് കൂടുതൽ തിരക്കേറിയ എന്തെങ്കിലും ജീവിക്കുന്നതിൻറെയും സമയം നമ്മിലൂടെ കടന്നുപോകുന്നതെങ്ങനെയെന്നതിൻറെയും അനന്തരഫലങ്ങൾ മാത്രമല്ല. എന്നിരുന്നാലും, കണക്കിലെടുക്കേണ്ട ഒരു പ്രധാന ആകർഷണം നമ്മുടെ ജീവിത വേഗതയാണ്. ജീവിതത്തിന്റെ വേഗത കുറയ്‌ക്കുകയും അത് നമ്മുടെ പരിധിയുമായി ക്രമീകരിക്കുകയും ചെയ്യുന്നത് ഇത്തരം അവസ്ഥകൾ കുറയ്ക്കുന്നതിന് മാത്രമല്ല, കുറ്റമറ്റ ആരോഗ്യം നേടാനും അത്യാവശ്യമാണ്.\nകൂടാതെ, ജനപ്രിയ ഏരിയയുമായി ബന്ധപ്പെട്ട ഏതെങ്കിലും സൗന്ദര്യാത്മക വൈകല്യങ്ങൾ ഉണ്ടാകുന്നത് തടയാൻ, പെരിയോക്യുലാർ ഏരിയയ്ക്ക് ഉചിതമായതും നിർദ്ദിഷ്ടവുമായ സൗന്ദര്യവർദ്ധക വസ്തുക്കൾ ഉപയോഗിക്കുന്നത് ഉചിതമാണെന്ന് വിദഗ്ദ്ധർ സ്ഥിരീകരിക്കുന്നു. ഉദാഹരണത്തിന്, മോയ്‌സ്ചുറൈസറുകൾ, ആന്റിഓക്‌സിഡന്റുകൾ, കൊളാജൻ രൂപപ്പെടുന്ന വസ്തുക്കൾ എന്നിവയുള്ള കണ്ണ് കോണ്ടൂർ ക്രീമുകൾ ഉപയോഗിക്കാം.\nഇതിനകം തന്നെ കണ്ണുകളിൽ ബാഗ് ഉള്ളുകഴിഞ്ഞാൽ എന്തൊക്കെ ചികിത്സാരീതികളാണ് ഞങ്ങൾ കാണാൻ പോകുന്നത്. പ്രശ്‌നം ലഘൂകരിക്കാൻ ശ്രമിക്കുന്നതിനേക്കാൾ പ്രതിരോധം മികച്ചതാണെന്ന് ഓർമ്മിക്കുക. നമ്മൾ നേരത്തെ സൂചിപ്പിച്ചതുപോലെ, ശരീരത്തിന്റെ ഈ സൗന്ദര്യാത്മക വശത്ത് നാം വിജയിക്കുക മാത്രമല്ല, സ്വയം പരിപാലിക്കുന്നതിലൂടെ നമുക്ക് പൊതുവായ ആരോഗ്യം നേടാനാകും.\nഒരിക്കൽ ഞങ്ങൾക്ക് പ്രശ്‌നമുണ്ടായാൽ, വിദഗ്ധരുടെ അഭിപ്രായത്തിൽ, കണ്ണുകൾക്ക് താഴെയുള്ള ബാഗുകൾ ലഘൂകരിക്കാനുള്ള ഏറ്റവും നല്ല ചികിത്സ ശസ്ത്രക്രിയയാണ്. പാരമ്പര്യപരമോ കൂടുതൽ ഗുരുതരമോ ആണെങ്കിൽ മറ്റ് ശസ്ത്രക്രിയകളിലൂടെ ഇത് പരിഹരിക്കാനാവില്ലെങ്കിൽ ഈ ശസ്ത്രക്രിയ വളരെ മികച്ചതാണ്. നന്നായി പ്രവർത്തിക്കാൻ കഴിയുമോയെന്നറിയാൻ ഓരോ രോഗിയുടെയും പ്രത്യേകതകൾ ഞങ്ങൾ ആദ്യം വിശകലനം ചെയ്യണം. ട്രൈലോജിയിൽ, ഘടനാപരമായ കൊളാജൻ, ഇലാസ്റ്റിക് നാരുകൾ എന്നിവ പരീക്ഷിക്കും, അതുപോലെ തന്നെ അധിക കൊഴുപ്പ് വേർതിരിച്ചെടുക്കുന്നതും കൊഴുപ്പ് കമ്പാർട്ടുമെന്റുകളുടെ വഴുതിപ്പോകുന്നതും. ഈ പ്രശ്നങ്ങൾ പരിഹരിക്കാൻ ശ്രമിക്കുമ്പോൾ ഏറ്റവും പ്രധാനപ്പെട്ട കാര്യം കണ്ണിലെ ബാഗിന്റെ കാരണം ശരിയാക്കുക എന്നതാണ്.\nപ്രധാന ചികിത്സകൾ എന്താണെന്ന് നമുക്ക് നോക്കാം:\nബ്ലെഫറോപ്ലാസ്റ്റി: ശസ്ത്രക്രിയയിലൂടെ മികച്ച ചർമ്മം നീക്കം ചെയ്യുന്ന ഒരു പ്രക്രിയയാണിത്.\nഉള്ള സാഹചര്യത്തിൽ വീർപ്പുമുട്ടൽ അല്ലെങ്കിൽ ഹെർണിയേഷൻ കൊഴുപ്പിന് വിവിധ ശസ്ത്രക്രിയാ രീതികളുണ്ട്, അവ ഓരോ രോഗിയുടെയും വ്യക്തിഗത സവിശേഷതകളെ ആശ്രയിച്ചിരിക്കുന്നു.\nബാഹ്യ പ്രവർത്തനം: പ്രശ്‌നങ്ങൾ പരിഹരിക്കുന്നതിന് ലാഷ് ലൈനിന് താഴെയുള്ള കണ്പോളയിൽ ഒരു മുറിവുണ്ടാക്കുന്നത് ഉൾപ്പെടുന്നു.\nട്രാൻസ്കോൺജക്റ്റിവൽ പ്രവർത്തനം: ഇത് കണ്പോളകളുടെ ഉള്ളിൽ പ്രശ്നം കുറയ്ക്കുന്നതിനാണ് ചെയ്യുന്നത്.\nനിർദ്ദിഷ്ട ചികിത്സ ആവശ്യമുള്ള അടിസ്ഥാന രോഗങ്ങളെ നിരാകരിക്കുന്നതിന് വിദഗ്ദ്ധ വിലയിരുത്തൽ നടത്തുന്നത് നല്ലതാണ്. പുരുഷന്മാരിലെ കണ്ണുകളിൽ ബാഗിന്റെ രൂപം പ്രത്യക്ഷപ്പെടുകയും രോഗിക്ക് അത്തരമൊരു ശസ്ത്രക്രിയയ്ക്ക് വിധേയനാകാൻ താൽപ്പര്യമില്ലെന്ന് പറയുകയും ചെയ്താൽ, അവ മറയ്ക്കാൻ മറ്റ് മാർഗങ്ങളുണ്ട്. ധാരാളം ഡ്രെയിനേജ്, മറയ്ക്കൽ, പ്രകാശിപ്പിക്കുന്ന പാച്ചുകൾ ഉണ്ട്. പ്രകൃതിദത്ത പരിഹാരങ്ങളാണ് മറ്റ് ബദലുകൾ. ഈ പരിഹാരങ്ങളിൽ നമുക്ക് ഉണ്ട് ചമോമൈൽ, കുക്കുമ്പർ, കലണ്ടുല അല്ലെങ്കിൽ മന്ത്രവാദിനിയുടെ ഉപയോഗം. ഈ പ്രകൃതിദത്ത ഉൽ‌പ്പന്നങ്ങളെല്ലാം മോയ്‌സ്ചുറൈസറുകൾ‌ക്ക് ഡീകോംഗെസ്റ്റന്റുകളായി പ്രവർത്തിക്കുന്നു.\nസ്വാഭാവിക ഉൽപ്പന്നങ്ങളുടെ ഉപയോഗത്തിലൂടെ, ബാഗിന്റെയും കണ്ണുകളുടെയും അളവ് ചെറുതായി കുറയ്ക്കാൻ കഴിയും. എന്നിരുന്നാലും, ഫലപ്രാപ്തി വളരെ കുറവാണെന്നും ഫലങ്ങൾ കാണാനാകില്ലെന്നും നാം അറിഞ്ഞിരിക്കണം. കൂടുതൽ നൂതനമായ ശസ്ത്രക്രിയാ രീതികൾ ഉപയോഗിച്ച് നിങ്ങൾക്ക് മികച്ച ഫലം ലഭിക്കും. ദ്രാവകം നിലനിർത്തുന്നതുമൂലം ഉണ്ടാകുന്ന ബാഗുകളുടെ കാര്യത്തിൽ, നിങ്ങൾക്ക് ശതാവരി, ആർട്ടികോക്ക് അല്ലെങ്കിൽ പൈനാപ്പിൾ പോലുള്ള ഡൈയൂററ്റിക് ഭക്ഷണങ്ങൾ ഉപയോഗിക്കാം.\nഈ വിവരങ്ങളിലൂടെ നിങ്ങൾക്ക് പുരുഷന്മാരിലെ കണ്ണ് ബാഗുകളെക്കുറിച്ചും അവ എങ്ങനെ കൈകാര്യം ചെയ്യാമെന്നും കൂടുതലറിയാൻ കഴിയുമെന്ന് ഞാൻ പ്രതീക്ഷിക്കുന്നു.\nലേഖനത്തിലേക്കുള്ള പൂർണ്ണ പാത: സ്റ്റൈലിഷ് പുരുഷന്മാർ » സ്വകാര്യ പരിരക്ഷ » പുരുഷന്മാരിൽ കണ്ണുകൾക്ക് താഴെയുള്ള ബാഗുകൾ


പാകിസ്ഥാനില് റോഡപകടങ്ങളില് 38 മരണം | Two bus crashes leave 38 people dead, 100 hurt in Pakistan - Malayalam Oneindia\n13 min ago പോലീസിന് നേരെ കല്ലെറിയുന്ന പ്രതിഷേധക്കാര്... ജാമിയയിലെ പുതിയ വീഡിയോ പുറത്ത്, വീണ്ടും ട്വിസ്റ്റ്\n26 min ago ' ഹിറ്റ്ലറെ ഓർമിപ്പിക്കുന്നു', ദേശീയവാദം എന്ന് ഉപയോഗിക്കരുതെന്ന് മോഹൻ ഭാഗവത്\n43 min ago താജ്മഹലിലേക്ക് ട്രംപിന് ലിമൂസിനില്ല... ആഢംബര സുരക്ഷാ കാറിന് പകരം ബാറ്ററി ബസ്, കാരണം ഇങ്ങനെ\nപാകിസ്ഥാനില് റോഡപകടങ്ങളില് 38 മരണം\nPublished: September 25 2005, 5:30 [IST]\nകറാച്ചി: തെക്കന് പാകിസ്ഥാനില് രണ്ട് റോഡപകടങ്ങളിലായി 38 പേര് മരിച്ചു. നൂറിലേറെ പേര്‍ക്കു പരിക്കേറ്റു.\nതീര്‍ഥാടനത്തിനു പോവുകയായിരുന്ന ബസ്സും തീര്‍ഥാടനം കഴിഞ്ഞ് മടങ്ങുകയായിരുന്നു ബസ്സും കൂട്ടിയിടിച്ചാണ് ആദ്യത്തെ അപകടമുണ്ടായത്. ഈ അപകടത്തില് 32 പേര് മരിച്ചു. രണ്ടാമത്തെ അപകടത്തില് രണ്ട് ബസ്സുകള് തമ്മില് കൂട്ടിയിടിച്ച് തീപ്പിടിച്ചു. അപകടത്തില് ആറു പേര് മരിച്ചു.\nപാകിസ്ഥാനില് റോഡപകടങ്ങള് ഇപ്പോള് സാധാരണമായിട്ടുണ്ട്. ഗതാഗത നിയമങ്ങള് പാലിക്കാത്തതാണ് പ്രധാനമായും അപകടങ്ങള്‍ക്കു കാരണമാകുന്നത്.\nStory first published: Sunday, September 25, 2005, 5:30 [IST]\nOther articles published on Sep 25, 2005\nമുംബൈ ഭീകരാക്രമണം; പ്രതികളുടെ കൈയ്യിൽ ഹിന്ദു പേരുള്ള വ്യാജ ഐഡികൾ, പുതിയ വെളിപ്പെടുത്തലുകൾ!


ശബരിമല; തങ്കഅങ്കി ചാര്‍ത്തിയുള്ള മഹാ ദീപാരാധന ഇന്ന് - BIGNEWSLIVE | Latest Malayalam News\nപമ്പ: സന്നിധാനത്ത് ഇന്ന് തങ്ക അങ്കി ചാര്‍ത്തിയുള്ള ദീപാരാധന നടക്കും. ചൊവ്വാഴ്ചയാണ് അയ്യപ്പ സ്വാമിക്ക് ചാര്‍ത്താനുള്ള തങ്കഅങ്കിയും വഹിച്ചുള്ള രഥ ഘോഷയാത്ര ആറന്മുള പാര്‍ത്ഥ സാരഥി ക്ഷേത്രത്തില് നിന്നും പുറപ്പെട്ടത്. ഇന്ന് ഉച്ചയോടെ തങ്കഅങ്കി രഥ ഘോഷയാത്ര പമ്പയില് എത്തിച്ചേരും.\nമൂന്ന് മണിവരെ ഭക്തര്‍ക്ക് പമ്പയില് തങ്കഅങ്കി ദര്‍ശനത്തിന് അവസരമുണ്ട്. മൂന്ന് മണിയോടെ തങ്കഅങ്കി പ്രത്യേക പേടകത്തിലാക്കി സന്നിധാനത്തേക്ക് കൊണ്ട് വരും. തന്ത്രിയും മേല്‍ശാന്തിയും ചേര്‍ന്ന് തങ്കഅങ്കി ഏറ്റുവാങ്ങി ശ്രീകോവിലിന് ഉള്ളിലേക്ക് കൊണ്ടു പോകും. ശേഷം 6.30നാണ് തങ്ക അങ്കി ചാര്‍ത്തിയുള്ള മഹാ ദീപാരാധന. രാത്രി 8.30 ന് അത്താഴപൂജയ്ക്ക് ശേഷം 8.50 ന് ഹരിവരാസനം പാടി ഒമ്പത് മണിക്ക് നട അടയ്ക്കും.\nനാളെ രാവിലെ 11.40നും ഉച്ചയ്ക്ക് 12.20നും മധ്യേയുള്ള ശുഭമുഹൂര്‍ത്തത്തില് തങ്കഅങ്കി ചാര്‍ത്തിയുള്ള മണ്ഡലപൂജ നടക്കും. തുടര്‍ന്ന് രാത്രി ഹരിവരാസനം പാടി നട അടയ്ക്കുന്നതോടെ മണ്ഡലപൂജാ ഉത്സവത്തിനും സമാപനമാകും. മകരവിളക്ക് തീര്‍ത്ഥാടനത്തിനായി ഡിസംബര് മുപ്പതിന് ഇനി നടതുറക്കുക.\nപൂര്‍ണമായും കൊവിഡ് മാനദണ്ഡങ്ങള് പാലിച്ചാണ് ചടങ്ങുകള് നടക്കുക. അതേസമയം തങ്ക അങ്കി ഘോഷയാത്ര കണക്കിലെടുത്ത് തീര്‍ത്ഥാടകര്‍ക്ക് ഇന്ന് ഉച്ചക്ക് മലകയറുന്നതിന് നിയന്ത്രണങ്ങള് ഉണ്ട്. ഒരുമണിക്ക് ശേഷം തീര്‍ത്ഥാടകരെ സന്നിധാനത്തേക്ക് കടത്തിവിടില്ല.\nTags: Keralasabarimalathanka anki processiontoday\nസ്വന്തമായി വീടുമില്ല, വരുമാനവുമില്ല; രോഗിയായ ഭാര്യയെ പരിചരിക്കാന് റേഷനരി വിറ്റ് ഈ വയോധികന്


ഏറ്റുമുട്ടൽ : ഭീകരനെ വധിച്ചു – East Coast Daily Malayalam\nശ്രീനഗർ : ഏറ്റുമുട്ടലിൽ ഭീകരനെ വധിച്ചതായി റിപ്പോർട്ട്. ജമ്മു കാഷ്മീരിലെ അനന്ത്നാഗിൽ ശനിയാഴ്ച രാവിലെയായിരുന്നു സംഭവം. മേഖലയിൽ സുരക്ഷാസേന സംയുക്തമായി പരിശോധന നടത്തവെയാണ് ഭീകരർ വെടിയുതിർത്തത്.\nAlso read : ബഹുനില കെട്ടിടത്തിൽ വൻ തീപിടിത്തം : രണ്ടു പേർ മരിച്ചു\nതുടർന്നുണ്ടായ ഏറ്റുമുട്ടലിലാണ് ഭീകരനെ വധിച്ചത്. ഭീകരർ ഒളിച്ചു താമസിച്ചിരുന്ന സ്ഥലത്തുനിന്ന് എകെ 47 തോക്കുകളും കണ്ടെടുത്തു. കൂടുതൽ ഭീകരരുടെ സാന്നിധ്യം മേഖലയിലുണ്ടെന്ന സംശയത്തെ തുടർന്ന് തെരച്ചിൽ തുടരുകയാണ്. കൂടുതൽ വിവരങ്ങൾ അറിവായിട്ടില്ല.\nSrinagar encounter security force JAMMU AND KASHMEER\nനടി മീനയെ തേങ്ങ പൊതിക്കാൻ പഠിപ്പിച്ച് സംവിധായകൻ ജിത്തു ജോസഫ്; ചിത്രമേറ്റെടുത്ത് ആരാധകർ


ഔഡി R8 ന്റെ ഫോട്ടോഷൂട്ട് നടന്നത് കാര് ഇല്ലാതെ!; ഇത് അമ്പരിപ്പിക്കുന്ന കാര് ഫോട്ടോഗ്രഫി - Malayalam DriveSpark\n1 min ago 20 ലക്ഷത്തിലധികം മുത്തുകളാൽ VOCHOL ശൈലിയിൽ അണിഞ്ഞൊരുങ്ങി ഫോക്‌സ്‌വാഗൺ ബീറ്റിൽ\n14 min ago BIS നിലവാരമുള്ള ഹെല്‍മറ്റ് നിര്‍ബന്ധമാക്കി കേന്ദ്രസര്‍ക്കാര്\nഔഡി R8 ന്റെ ഫോട്ടോഷൂട്ട് നടന്നത് കാര് ഇല്ലാതെ!; ഇത് അമ്പരിപ്പിക്കുന്ന കാര് ഫോട്ടോഗ്രഫി\nUpdated: Tuesday, October 17, 2017, 11:25 [IST]\nഫാഷന് ഫോട്ടോഗ്രഫിയെ വെല്ലുന്ന കാര് ഫോട്ടോഗ്രഫിയാണ് രാജ്യാന്തര തലത്തില് ഇന്ന് പൂത്തുലയുന്നത്. ആസ്റ്റണ് മാര്‍ട്ടിനും, ബെന്റ്‌ലിയും, റോള്‍സ് റോയ്‌സും മുതല് ഹ്യുണ്ടായിയും, മാരുതിയും, ടാറ്റയും വരെ കാര് ഫോട്ടോഗ്രഫിയില് മുഖ്യപ്രമേയങ്ങളാണ്.\nഒരു ക്യാമറ ഉണ്ടെങ്കില് ആര്‍ക്കും കാറിനെ ക്ലിക്ക് ചെയ്യാം. എന്നാല് മികച്ച ഫോട്ടോഗ്രാഫര്‍മാരെ വേറിട്ട് നിര്‍ത്തുന്നത് എന്താണ്? അവരുടെ ചിത്രങ്ങള് തന്നെ.\nഫെലിക്‌സ് ഹെര്‍ണാണ്ടസ് റോഡ്രിഗസ് എന്ന മെക്‌സിക്കന് ഫോട്ടോഗ്രാഫര് നടത്തിയ ഔഡി R8 ഫോട്ടോഷൂട്ട് തുറന്ന് കാട്ടുന്നതും ഇതേ പാഠമാണ്.\nകാര് ഫോട്ടോഗ്രഫിയില് ഈ മെക്‌സിക്കാന് ഫോട്ടോഗ്രാഫര് നടത്തി വരുന്ന ദൃശ്യവിപ്ലവം ചുരുക്കം ചില കാര്‍പ്രേമികള്‍ക്ക് മാത്രമാണ് അറിയാവുന്നത്.\nആരാണ് ഫെലിക്‌സ് ഹെര്‍ണാണ്ടസ് റോഡ്രിഗസ്?\nചെറിയ വസ്തുക്കളെ പ്രമേയമാക്കി ഫെലിക്‌സ് ഹെര്‍ണാണ്ടസ് പകര്‍ത്തുന്ന ചിത്രങ്ങളും, അവ പ്രതിനിധീകരിക്കുന്ന വലിയ കാഴ്ചപാടുകളും ഏറെ പ്രശസ്തമാണ്.\nതികച്ചു വ്യത്യസ്തമായ കാഴ്ചാനുഭൂതിയാണ് ഈ മെക്‌സിക്കന് ഫോട്ടോഗ്രാഫര് തുറന്നു കാട്ടുന്നത്.\nഇതാകാം 160,000 ഡോളര് വിലയുള്ള ഔഡി R8 സ്‌പോര്‍ട്‌സ് കാറിന്റെ ഫോട്ടോഷൂട്ടിനായി ജര്‍മ്മന് നിര്‍മ്മാതാക്കള് ഫെലിക്‌സ് ഹെര്‍ണാണ്ടസിനെ സമീപിക്കാന് കാരണമായതും.\nപതിവ് പോലെ ഔഡി R8 ന്റെ ഫോട്ടോഷൂട്ട് ഫെലിക്‌സ് നടത്തിയത് സ്വന്തം സ്റ്റൈലില്!\nകാര് ഫോട്ടോഷൂട്ടിനായി ആദ്യം വേണ്ടത് എന്താണ്? കാര് തന്നെ. എന്നാല് യഥാര്‍ത്ഥ ഔഡി R8 ന് പകരം ഫെലിക്‌സ് ഹെര്‍ണാണ്ടസ് തെരഞ്ഞെടുത്തത് 40 ഡോളര് വിലയുള്ള R8 ടോയ് മോഡലിനെയാണ്.\n160,000 ഡോളര് വിലയുള്ള കാറിനെ, കേവലം 40 ഡോളര് കൊണ്ട് അളക്കാന് ശ്രമിച്ച ഫെലിക്‌സില് ജര്‍മ്മന് നിര്‍മ്മാതാക്കള്‍ക്ക് അതൃപ്തിയുണ്ടായിരുന്നു.\nഎന്നാല് പിന്നാലെ ഫെലിക്‌സ് നടത്തിയ ഫോട്ടോഷൂട്ട് അക്ഷരാര്‍ത്ഥത്തില് ജര്‍മ്മന് നിര്‍മ്മാതാക്കളെയും കാര്‍പ്രേമികളെയും ഒരുപോലെ ഞെട്ടിച്ചു.\nസ്വന്തം സ്റ്റുഡിയോയ്ക്കുള്ളില് നിന്നും ഫെലിക്‌സ് പകര്‍ത്തിയ R8 ന്റെ ചിത്രങ്ങള്, യഥാര്‍ത്ഥ കാറിനെ വെല്ലുന്നതായിരുന്നു. 'സെക്‌സി' കാറിന് പറ്റിയ 'ഹോട്ട്' ലൊക്കേഷനുകളാണ് ഫെലിക്‌സിന്റെ സ്റ്റുഡിയോയില് ഒരുങ്ങിയതും.\nഓട്ടോമാറ്റിക് കാറോ, മാനുവല് കാറോ? - ഏതാണ് മികച്ചത്\nഇലക്ട്രിക് കാറുകൾക്ക് പെട്രോൾ കാറുകളെക്കാൾ ചെലവ് കുറവാണോ?\nകാര് ഇന്‍ഷൂറന്‍സിനെ കുറിച്ച് അറിഞ്ഞിരിക്കേണ്ട ചിലത്\nനിങ്ങള്‍ക്ക് അറിയാത്ത കാറിലെ5സുരക്ഷാ സജ്ജീകരണങ്ങള്\nഅതെന്താ ബസുകളിൽ സീറ്റ്ബെൽറ്റ് വേണ്ടാത്തത്?\nഡിഎസ്എല്‍ആര് ക്യാമറകളെ കടത്തി വെട്ടുന്ന കുഞ്ഞന് സ്മാര്‍ട്ട്‌ഫോണ് ക്യാമറകള്, ഫോട്ടോഗ്രാഫര്‍മാരെ സൃഷ്ടിക്കുന്നതില് ഇന്ന് നിര്‍ണായക പങ്ക് വഹിക്കുമ്പോള് ഫെലിക്‌സ് ഫെര്‍ണാണ്ടസിനെ പോലുള്ളവര് പുതിയ വഴികൾ കാട്ടികൊടുക്കുകയാണ്.\nImage Source: hernandezdreamphography\nThe Photoshoot For The Audi R8 Was Done Without Even Using The Car. Read in Malayalam.


ഇന്ധനവില പൊള്ളുന്നു ; പെട്രോളിനും ഡീസലിനും രണ്ട് രൂപയിലേറെ വര്‍ധിച്ചു ; വിലക്കയറ്റ ഭീഷണി - Samakalika Malayalam\nഇന്ധനവില പൊള്ളുന്നു ; പെട്രോളിനും ഡീസലിനും രണ്ട് രൂപയിലേറെ വര്‍ധിച്ചു ; വിലക്കയറ്റ ഭീഷണി\nBy സമകാലിക മലയാളം ഡെസ്‌ക് | Published: 06th July 2019 08:08 AM |\nLast Updated: 06th July 2019 08:08 AM | A+A A- |\nന്യൂഡല്‍ഹി : ബജറ്റ് നിര്‍ദേശത്തിന് പിന്നാലെ രാജ്യത്ത് ഇന്ധന വിലയില് വന് വര്‍ധന. പെട്രോള് ലിറ്ററിന് രണ്ടു രൂപ 45 പൈസയും ഡീസല് ലിറ്ററിന് രണ്ടു രൂപ 36 പൈസയുമാണ് ഡല്‍ഹിയില് വര്‍ധിച്ചത്. ഇതോടെ ഒരു ലിറ്റര് പെട്രോളിന്റെ ഡല്‍ഹിയിലെ ഇന്നത്തെ വില 72 രൂപ 96 പൈസയായി ഉയര്‍ന്നു. ഒരു ലിറ്റര് ഡീസലിന്റെ വില 66 രൂപ 69 പൈസയാണ്.\nകൊച്ചിയില് ഇന്നത്തെ വില പെട്രോളിന് 72 രൂപ 39 പൈസയും ഡീസലിന് 67 രൂപ 91 പൈസയുമാണ്. ബജറ്റില് ഇന്ധന വിലയില് അധിക എക്‌സൈസ് തീരുവയായി ഒരു രൂപയും റോഡ്-അടിസ്ഥാന സൗകര്യ സെസ് ആയി ഒരു രൂപയുമാണ് വര്‍ധിപ്പിച്ചത്. ഇതിന് പുറമേ, അസംസ്‌കൃത എണ്ണയ്ക്ക് ടണ്ണിന് ഒരു രൂപ നിരക്കില് എക്‌സൈസ് തീരുവ ഇതാദ്യമായി ചുമത്തിയിട്ടുമുണ്ട്.\nഇതോടെ ഇവയ്‌ക്കെല്ലാം ആനുപാതികമായി സംസ്ഥാന വില്‍പ്പന നികുതിയും കൂടും. അസംസ്‌കൃത എണ്ണയ്ക്ക് വില കുറയുമ്പോള് നികുതി കൂട്ടുകയും, വില കൂടുമ്പോള് നികുതി കുറയ്ക്കാതിരിക്കുകയും ചെയ്യുന്നതിനിടെയാണ് അധികഭാരം ചുമത്തിയിട്ടുള്ളത്. സംസ്ഥാനത്ത് ഇന്ധനവിലയില് ലിറ്ററിന്2രൂപ 60 പൈസയും ഡീസലിന്2രൂപ 47 പൈസയും കൂടുമെന്നാണ് വിലയിരുത്തല്.\nഇന്ധനവിലയിലെ വന്‍കുതിപ്പ് നിത്യോപയോഗ സാധനങ്ങളുടെ വിലക്കയറ്റത്തിനും വഴിവെക്കുമെന്നാണ് കണക്കൂകൂട്ടല്. കൂടാതെ ബസ് ചാര്‍ജ് അടക്കമുള്ളവയുടെ വര്‍ധനയ്ക്കും ഇന്ധനവിലയിലെ വര്‍ധന വഴിവെക്കുമെന്ന് ചൂണ്ടിക്കാണിക്കപ്പെടുന്നു.\nഇന്ധന വില പെട്രോള് ഡീസല് വര്‍ധന


മുഖ്യമന്ത്രിയുടെ വേദിയിലേക്ക് തള്ളിക്കയറാന് ശ്രമിച്ച മുന് നേവി ഉദ്യോഗസ്ഥന് മാനസിക രോഗി | Pathanamthitta Media\nFriday, April 29, 2022 3:54 am\nമുഖ്യമന്ത്രിയുടെ വേദിയിലേക്ക് തള്ളിക്കയറാന് ശ്രമിച്ച മുന് നേവി ഉദ്യോഗസ്ഥന് മാനസിക രോഗി\nകാട്ടാക്കട : മുഖ്യമന്ത്രിയുടെ വേദിയിലേക്ക് തള്ളിക്കയറാന് ശ്രമിച്ച മുന് നേവി ഉദ്യോഗസ്ഥനെ പോലീസ് പിടികൂടി. കാട്ടാക്കട കാനക്കോട് ക്രിസ്തുരാജ ഭവനില് മിനികുമാര് (54) ആണ് സാഹസത്തിന് മുതിര്‍ന്നത്. സര്‍ക്കാരിന്റെ ഒന്നാം വാര്‍ഷികാഘോഷങ്ങള്‍ക്ക് തുടക്കമിട്ട്, വിദ്യാകിരണം മിഷനില് നിര്‍മ്മിച്ച 53 സ്‌കൂള് കെട്ടിടങ്ങളുടെ ഉദ്ഘാടനം പൂവച്ചല് ഹയര്‍സെക്കന്‍ഡറി സ്‌കൂളില് നടക്കുമ്പോഴായിരുന്നു സംഭവം. മന്ത്രി വി.ശിവന്‍കുട്ടി അദ്ധ്യക്ഷ പ്രസംഗം തുടങ്ങിയ ശേഷമാണ് പുറകില് നിന്ന ഇയാള് സ്റ്റേജിന്റെ മുന്നിലേക്ക് എത്തിയത്. മുഖ്യമന്ത്രിയുടെ സുരക്ഷാ വേലികള് മറികടന്ന ഇയാളെ പോലീസ് പിടികൂടി.\nകഴിഞ്ഞ ആറാംതീയതി മുഖ്യമന്ത്രിക്ക് എഴുതിയ കത്ത് ഇയാളുടെ കൈയിലുണ്ടായിരുന്നു. മുന്‍പെഴുതിയ കത്തിന് മറുപടി ലഭിക്കാതായതോടെയാണ് മുഖ്യമന്ത്രിയെ കാണാന് എത്തിയത്. പത്ത് വര്‍ഷം മുമ്പ് നേവിയില് നിന്ന് വിരമിച്ചശേഷം വി.എസ്.എസ്.സിയില് പാചകക്കാരനായി ജോലിചെയ്യുകയായിരുന്നു. വര്‍ഷങ്ങളായി മാനസിക രോഗത്തിന് ചികിത്സയിലാണെന്ന് കാട്ടാക്കട പോലീസ് പറഞ്ഞു. പോലീസ് പിടികൂടിയതറിഞ്ഞ് എത്തിയ ഭാര്യ ചികിത്സാ രേഖകള് ഹാജരാക്കി. തുടര്‍ന്ന് ഇയാളെ ആശുപത്രിയിലേക്ക് മാറ്റി. രണ്ട് മക്കളുമുണ്ട്.\nകെ – റെയില് നാടിന് അനിവാര്യമാണെന്നും മുഖ്യമന്ത്രിയുടെ ധാര്‍ഷ്ട്യവും ദൃഢനിശ്ചയവും വളരെ ഇഷ്ടമാണെന്നുമാണ് മിനികുമാര് കത്തില് പറയുന്നത്. ഇ.ശ്രീധരന് എന്ന കഴിവുള്ള എന്‍ജിനീയറെ അവഗണിക്കരുത്. ജില്ലാ സമ്മേളനം ജനുവരിയില് കഴിഞ്ഞിട്ടും ഇപ്പോഴും അങ്ങയുടെ പൂര്‍ണകായ കട്ടൗട്ടുകളും ഫ്ളക്സുകളും നിറഞ്ഞുനില്‍ക്കുകയാണ്. ഇതെല്ലാം അടിയന്തരമായി മാറ്റുവാന് കനിവുണ്ടാകണമെന്നും കത്തില് പറയുന്നു.\nമുഖ്യമന്ത്രി പങ്കെടുത്ത വിദ്യാകിരണ് പദ്ധതിയുടെ ഉദ്ഘാടന വേദിയിലേക്ക് അതിക്രമിച്ചുകയറിയ മിനികുമാറിനെ പിടികൂടി വാഹനത്തിലേക്ക് എത്തിക്കുന്നതിനിടെ, ജനക്കൂട്ടത്തിന്റെ മര്‍ദ്ദനം ഏറ്റുവാങ്ങിയിട്ടും പതറാതെ സുരക്ഷയൊരുക്കി പോലീസ് ഉദ്യോഗസ്ഥന്. പൂവച്ചല് ഹയര് സെക്കന്‍ഡറി സ്‌കൂളിലെ വേദിയില് നിന്ന് മിനികുമാറിനെ പിടികൂടി ജീപ്പിലേക്ക് മാറ്റാനായി കൊണ്ട് പോകുമ്പോഴാണ് സ്ഥലത്തുണ്ടായിരുന്ന ആളുകള് ഇയാള്‍ക്കരികിലേയ്ക്ക് ഇരച്ചെത്തിയത്. ബഹളത്തിനിടെ മിനികുമാര് നിലത്തു വീണു. ഇതോടെ അരുവിക്കര പോലീസ് സ്റ്റേഷനിലെ സബ് ഇന്‍സ്‌പെക്ടറായ കിരണ് ശ്യാം ഇയാളുടെ പുറത്തു കിടന്ന് സുരക്ഷയൊരുക്കുകയായിരുന്നു.\nതലങ്ങും വിലങ്ങും മര്‍ദ്ദനം ഏറ്റിട്ടും മിനികുമാറിനെ പൊതിഞ്ഞു പിടിച്ച് മര്‍ദ്ദനമേല്‍ക്കാതെ സുരക്ഷയൊരുക്കി. തുടര്‍ന്ന് കിരണ് ശ്യാമിന്റെ നേതൃത്വത്തില് മിനികുമാറിന് ചുറ്റും പോലീസ് വലയം തീര്‍ത്ത് വാഹനത്തില് കയറ്റി സ്റ്റേഷനില് എത്തിച്ചു. കിരണ് ശ്യാമിനെ സ്ഥലത്തുണ്ടായിരുന്ന ഉന്നത പോലീസ് ഉദ്യോഗസ്ഥര് ഉള്‍പ്പെടെ നിരവധിപ്പേര് അഭിനന്ദിച്ചു. കിരണ്‍ശ്യാമിന്റെ ശരീരത്തില് ചെറിയ മുറിവുകളുണ്ട്. ബൂട്ട് പൂര്‍ണമായും കീറി നശിച്ചു.\nPrevious articleചരിത്രം പരിശോധിച്ചാല് മുസ്‌ലിം സ്ത്രീകള് ഹിജാബിന് എതിരായിരുന്നെന്ന് മനസിലാക്കാമെന്ന് ഗവര്‍ണര് ആരിഫ് മുഹമ്മദ് ഖാന്\nNext articleപീഡനക്കേസിൽ ശ്രീകാന്ത് വെട്ടിയാറിന് മുൻകൂർ ജാമ്യം


ലൈസൻസില്ലാത്ത കാറ്ററിംഗ് സ്ഥാപനങ്ങൾക്ക് തടവും ഒരു ലക്ഷം രൂപ പിഴയും – Meddling Media\nവിവാഹത്തിനും മറ്റ് വിശേഷങ്ങൾക്കും കാറ്ററിംഗ് എൽപിക്കുമ്പോൾ കാറ്ററിംഗ് ടീമിന് എഫ്എസ്എസ്എ ലൈസൻസ് തന്നെയാണെന്ന് ഉറപ്പാക്കണം. ലൈസൻസൻ നമ്പർ 1 എന്നക്കത്തിലും രജിസ്‌ട്രേഷൻ നമ്പർ2എന്നക്കത്തിലും ആണ് തുടങ്ങുന്നത്.\nതിരുവനന്തപുരം:ലൈസൻസില്ലാതെ പ്രവർത്തിക്കുന്ന കാറ്ററിംഗ് സ്ഥാപനങ്ങളുടെ ഉടമകൾക്ക് ജയിൽ ശിക്ഷയും ഒരു ലക്ഷം രൂപ വരെ പിഴയും ലഭിക്കാവുന്നതാണെന്ന് ഭക്ഷ്യസുരക്ഷാ അസി. കമ്മീഷണർ അറിയിച്ചു. വിവാഹത്തിനും മറ്റ് വിശേഷങ്ങൾക്കും കാറ്ററിംഗ് എൽപിക്കുമ്പോൾ കാറ്ററിംഗ് ടീമിന് എഫ്എസ്എസ്എ ലൈസൻസ് തന്നെയാണെന്ന് ഉറപ്പാക്കണം. ലൈസൻസൻ നമ്പർ 1 എന്നക്കത്തിലും രജിസ്‌ട്രേഷൻ നമ്പർ2എന്നക്കത്തിലും ആണ് തുടങ്ങുന്നത്. വിവാഹഹാളുകൾ, ഓഡിറ്റോറിയം, ഇവന്റ് മാനേജ്‌മെന്റ് നടത്തുന്നവർ നിർബന്ധമായും എഫ്എസ്എസ്എ ലൈസൻസ് എടുത്ത് സൂക്ഷിക്കേണ്ടതാണ്. കാറ്ററിംഗ് യൂണിറ്റ് ഏൽപ്പിക്കുമ്പോൾ നിർബന്ധമായും ജിഎസ്ടി ബിൽ വാങ്ങണം. കാറ്ററിംഗ് യൂണിറ്റിന് സ്വന്തമായി ഭക്ഷണം പാചകം ചെയ്യാൻ സ്വന്തമായി സ്ഥാപനം ഉണ്ടായിരിക്കേണ്ടതും സ്വന്തമായി ജോലിക്കാർ വേണ്ടതും പാകം ചെയ്യാനുളള പാത്രങ്ങൾ, സാമഗ്രികൾ എന്നിവ വേണ്ടതുമാണ്. കാറ്ററിംഗ് യൂണിറ്റിലെ വെളളം പരിശോധിച്ച് സർട്ടിഫിക്കറ്റ് സൂക്ഷിച്ച് ആവശ്യമായ സമയത്ത് ഹാജരാക്കണം. കാറ്ററിംഗ് യൂണിറ്റിലെ ജോലിക്കാരുടെ മെഡിക്കൽ സർട്ടിഫിക്കറ്റ് നിർബന്ധമായും സ്ഥാപനത്തിൽ സൂക്ഷിക്കേണ്ടതും ആവശ്യമായ സമയത്ത് ഹാജാരാക്കേണ്ടതുമാണ്.


ഉറങ്ങുന്നതിന് മുമ്പ് പാൽ കുടിക്കുന്നത് നല്ലതാണോ? മനസ്സിലാക്കിയിരിക്കണ്ട കാര്യങ്ങൾ | milk|sleep|before\nഇളം ചൂടുള്ള പാലാണ്, സുന്ദരമായ ഉറക്കത്തിന് മറ്റൊരു ഉപാധി. ഉറക്കത്തെ പരിപോഷിപ്പിക്കാന് സഹായിക്കുന്ന വിറ്റാമിന്- ഡി, കാത്സ്യം, ട്രിപ്‌റ്റോഫാന് എന്നിവ പാലില് ധാരാളമായി അടങ്ങിയിരിക്കുന്നു. അതിനാല് തീര്‍ച്ചയായും ഉറങ്ങുന്നതിന് അല്‍പം മുമ്പായി ഒരു ഗ്ലാസ് ഇളം ചൂടുപാല് കഴിക്കാവുന്നതാണ്.\nALSO READ: വൈറ്റമിന് ‘ഇ’യുടെ പ്രധാന ഗുണങ്ങൾ ഇവയാണ്\nഉറങ്ങാനുദ്ദേശിക്കുന്ന സമയത്തിന് ഒന്നോ രണ്ടോ മണിക്കൂര് മുമ്പ് കുറച്ച് ബദാം കഴിക്കാം. നല്ല ഉറക്കത്തിന് ഏറ്റവുമധികം സഹായിക്കുന്ന ഒന്നാണ് ബദാം. ഇതിലടങ്ങിയിരിക്കുന്ന മഗ്നീഷ്യമാണ് ഇതിനായി ഏറ്റവുമധികം സഹായകമാകുന്നത്. ധാരാളം കലോറി അടങ്ങിയിരിക്കുന്നു എന്നതിനാല് ഉറങ്ങുന്നതിന് തൊട്ടുമുമ്പ് ബദാം കഴിക്കാതിരിക്കാനും ശ്രദ്ധിക്കുമല്ലോ.\nALSO READ: നാരങ്ങ മണക്കുന്നത് കൊണ്ടുള്ള ചില ഗുണങ്ങൾ\nവാള്‍നട്ടും ഉറക്കത്തെ പരിപോഷിപ്പിക്കുന്ന ഒന്നാണ്. ഇതും കിടക്കറയിലേക്ക് പോകുന്നതിന് കുറച്ചധികനേരം മുമ്പായി കഴിക്കാം. പൊതുവേ ഹൃദയാരോഗ്യത്തിന് പേര് കേട്ട നട്ടാണ് വാള്‍നട്ട്. എന്നാല് ഉറക്കത്തിന്റെ കാര്യത്തില് വാള്‍നട്ട് നമ്മുടെ സുഹൃത്താണ്.\nmilk sleep before\nഅഗതിമന്ദിരത്തില് വയോധികയെ മർദിച്ച സൂപ്രണ്ടിനെ അറസ്റ്റ് ചെയ്‌തു\n1500 കിലോ പാന്‍മസാല ശേഖരം പിടിച്ചെടുത്തു


കെ കെ സി എ ക്കു നവനേതൃത്വം - knanayapathram\nകെ കെ സി എ ക്കു നവനേതൃത്വം\nBy Knanaya Admin on June 22, 2019 : January 24, 2019\nകുവൈറ്റ്: കുവൈറ്റ് ക്നാനായ കൾച്ചറൽ അസോസിയേഷന് (കെ കെ സി എ) നവനേതൃത്വം. കുവൈറ്റ് ക്നാനായ കൾച്ചറൽ അസോസിയേഷൻ (കെ കെ സി എ ) ന്റെ പുതിയ പ്രസിഡന്റ് ആയി ശ്രീ .റെജി കുര്യൻ അഴകേടത്തെയും, ജനറൽ സെക്രട്ടറിയായി ശ്രീ. ജിനു കുര്യൻനെയും, ട്രഷററായി ശ്രീ .സിജുമോൻ എം സി മുടക്കോടിലിനേയും അഹമ്മദി യിൽ വെച്ച് നടന്ന സംഘടനയുടെ വാർഷിക പൊതുയോഗത്തിൽ വെച്ച് തിരഞ്ഞെടുത്തു. 2019 വർഷത്തിൽ കെ കെ സി എ യെ ഇവർ നയിക്കും.\nകെ കെ സി എ ക്കു നവനേതൃത്വം added by Knanaya Admin on January 24, 2019


30 November, 2017 10:48:39 AM\nആലപ്പുഴ: ആലപ്പുഴ കഞ്ഞിക്കുഴിയിലെ സിപിഎമ്മിൽ വീണ്ടും വിഭാഗീയത പുകയുന്നു. നേതൃത്വത്തിന്‍റെ നിരന്തര അവഗണനയിൽ പ്രതിഷേധിച്ച് മുതിർന്ന സിപിഎം നേതാവ് ടി.കെ.പളനി പാർട്ടി വിട്ടു. സിപിഐയിലേക്കു പോകാനാണു തന്‍റെ തീരുമാനമെന്നു പളനി സിപിഎം, സിപിഐ പാർട്ടി നേതൃത്വങ്ങളെ അറിയിച്ചു.\nസിപിഎമ്മിൽ ഉൾപ്പാർട്ടി ജനാധിപത്യം ഇല്ലാതായെന്നും ആശ്രിതത്വമാണ് സിപിഎമ്മിന് ഇപ്പോൾ വേണ്ടതെന്നും പാർട്ടി വിടാനുള്ള തീരുമാനം പ്രഖ്യാപിച്ചുകൊണ്ട് പളനി ആരോപിച്ചു. താൻ പാർട്ടി വിട്ടോട്ടെ എന്നാണു സിപിഎം നേതൃത്വത്തിന്‍റെ നിലപാടെന്നും അദ്ദേഹം കുറ്റപ്പെടുത്തി. അനുനയിപ്പിക്കാനുള്ള സിപിഎം നേതൃത്വത്തിന്‍റെ ശ്രമങ്ങൾ പരാജയപ്പെട്ടതോടെ പളനിയെ തള്ളി സിപിഎം ജില്ലാ നേതൃത്വം രംഗത്തെത്തി. പളനി ദീർഘകാലമായി പാർട്ടിയിൽ ഇല്ലെന്ന് ആലപ്പുഴ ജില്ല സെക്രട്ടറി സജി ചെറിയാൻ പ്രതികരിച്ചു.


വ്യാപാരിയെ ആക്രമിച്ച് സ്വര്‍ണം കവര്‍ന്ന സംഭവം; ആക്രമികള് സഞ്ചരിച്ചിരുന്ന കാര് കണ്ടെത്തി - Samakalika Malayalam\nവ്യാപാരിയെ ആക്രമിച്ച് സ്വര്‍ണം കവര്‍ന്ന സംഭവം; ആക്രമികള് സഞ്ചരിച്ചിരുന്ന കാര് കണ്ടെത്തി\nതിരുവനന്തപുരം; സ്വര്‍ണ വ്യാപാരിയെ ആക്രമിച്ച് ഒന്നരക്കിലോ സ്വര്‍ണം കവര്‍ന്ന കേസില് അക്രമികള് സഞ്ചരിച്ചിരുന്ന കാര് കണ്ടെത്തി. രാത്രി ഒന്‍പതരയോടെയാണ് നെയ്യാറ്റിന്‍കരയില് സ്വകാര്യ ആശുപത്രിയുടെ പാര്‍ക്കിങ് സ്ഥലത്ത് കാര് ഉപേക്ഷിച്ച നിലയില് കണ്ടെത്തിയത്. മുട്ടത്തറ സ്വദേശി ബിജുവിനെ ആക്രമിച്ചാണ് 400 ഗ്രാം സ്വര്‍ണം കവര്‍ന്നത്. ശനിയാഴ്ച പുലര്‍ച്ചെ നാലരയോടെ മുക്കോലയ്ക്കലില് ആയിരുന്നു സംഭവം.\nതമിഴ്‌നാട്ടിലെ കുഴിത്തുറയില് സ്വര്‍ണക്കട നടത്തി വരികയാണ് ബിജു. തൃശൂരിലെ മൊത്തവ്യാപര സ്ഥാപനത്തില് നിന്നും വാങ്ങിയ ആഭരണങ്ങളുമായി രാവിലെ ഗുരുവായൂര് എക്‌സ്പ്രസിലാണ് ബിജു തമ്പാനൂരിലെത്തിയത്. റെയില്‍വേ സ്‌റ്റേഷനില് നിന്നും കാറില് വീട്ടിലേക്ക് പോകും വഴിയാണ് മറ്റൊരു കാറില് എത്തിയ സംഘം വാഹനം തടഞ്ഞ് നിര്‍ത്തി ആക്രമിച്ച് സ്വര്‍ണ്ണം തട്ടിയെടുത്തത്. ആറംഗ സംഘമാണ് കൊള്ള നടത്തിയത്. ബഹളം കേട്ട് സമീപവാസികള് എത്തിയപ്പോഴെക്കും സംഘം രക്ഷപ്പെട്ടിരുന്നു.\nആക്രമിസംഘം സഞ്ചരിച്ചിരുന്ന കാറിന്റെ സിസിടിവി ദൃശ്യങ്ങള് പൊലീസിന് ലഭിച്ചിരുന്നു. പിടിക്കപ്പെടും എന്ന് തോന്നിയതുകൊണ്ടാകാം വാഹനം ഉപേക്ഷിച്ച് അവര് മുങ്ങിയത്. സ്വര്‍ണം സൂക്ഷിച്ചിരുന്ന അതേ ബാഗില് തന്നെയാണ് ബിജുവിന്റെ മൊബൈല്‍ഫോണ് ഉണ്ടായിരുന്നത്. ഈ നമ്പര് കേന്ദ്രീകരിച്ച് അന്വേഷണം പുരോഗമിക്കുന്നുണ്ട്.\nതിരുവനന്തപുരം കവര്‍ച്ച സ്വര്‍ണ വ്യാപാരി


തുമ്പ നിസാരക്കാരനല്ല, ഗുണങ്ങൾ നിരവധി | Health|thumbai plant\nതുളസിയെ പോലെ ഔഷധ ഗുണമുള്ള ഒന്നാണ് തുമ്പ ചെടി.തുമ്പയുടെ പൂവും വേരുമെല്ലാം ഔഷധമാണ്. തുമ്പ ചെടിയുടെ ഗുണങ്ങൾ എന്തൊക്കെയാണെന്ന് നോക്കാം.\nതുമ്പ ചെടിയുടെ നീര് ദിവസവും കുടിച്ചാൽ കഫക്കെട്ട് മാറാൻ നല്ലതാണ്. തലവേദന മാറാനും തുമ്പ ചെടി ഏറെ നല്ലതാണ്. തുമ്പയില ഇടിച്ച് പിഴിഞ്ഞെടുത്ത നീര് തേന് ചേര്‍ത്ത് കഴിച്ചാല് കുട്ടികളിലെ ഉദരകൃമികള് ശമിക്കും. തുമ്പക്കുടവും തുളസിവിത്തും സമം ചേര്‍ത്തരച്ച് തേനില് കഴിച്ചാല് കുട്ടികളിലെ ഉദരകൃമികള് ശമിക്കും.\nതുമ്പച്ചെടി സമൂലം ഓട്ടുപാത്രത്തിലിട്ട് വറുത്ത്, അതില് വെള്ളമൊഴിച്ച് തിളപ്പിച്ച്, പഞ്ചസാര ചേര്‍ത്ത് കൊടുത്താല് കുട്ടികളിലെ ഛര്‍ദ്ദി ശമിക്കും. അൾസർ മാറാൻ തുമ്പ ചെടി ഏറെ നല്ലതാണ്. തുമ്പ ചെടിയുടെ നീര് കരിക്കിന്‍വെള്ളത്തില് അരച്ച് ചേർത്ത് കഴിച്ചാൽ പനി കുറയാൻ ഏറെ നല്ലതാണ്. തുമ്പയിട്ട് വെന്ത വെള്ളത്തില് പ്രസവാനന്തരം നാലഞ്ചുദിവസം കുളിക്കുന്നത് രോഗാണുബാധ ഉണ്ടാകാതിരിക്കാന് നല്ലതാണ്.\nRead Also : വിവാദ കര്‍ഷക നിയമം പിന്‍വലിച്ചു: ബില് പാസാക്കിയത് പ്രതിപക്ഷ ബഹളത്തിനിടെ\nതുമ്പ ഇടിച്ച് പിഴിഞ്ഞെടുത്ത നീര് കഴിക്കുന്നത് ഗര്‍ഭാശയശുദ്ധിക്കും, ഗാസ് ട്രബിളിനും നല്ലതാണ്. വ്രണങ്ങൾ ഉണ്ടായാൽ തുമ്പയുടെ നീര് പിഴിഞ്ഞെടുത്ത് പുരട്ടുന്നത് നല്ലതാണ്. വ്രണങ്ങൾ പെട്ടെന്ന് ഉണങ്ങാൻ തുമ്പ ഏറെ നല്ലതാണ്. തുമ്പയിലയുടെ നീര് കണ്ണില് ഒഴിച്ചാല് കണ്ണിലുണ്ടാകുന്ന അസുഖങ്ങൾ ശമിക്കും.\nHealth thumbai plant


'അമ്മ പ്രസിഡണ്ട് സ്ഥാനത്ത് മോഹന്‍ലാല്': മറ്റാരും പത്രിക നല്‍കിയില്ല' മമ്മൂട്ടി ജനറല് സെക്രട്ടറി സ്ഥാനം ഒഴിയും\n‘അമ്മ പ്രസിഡണ്ട് സ്ഥാനത്ത് മോഹന്‍ലാല്’: മറ്റാരും പത്രിക നല്‍കിയില്ല’ മമ്മൂട്ടി ജനറല് സെക്രട്ടറി സ്ഥാനം ഒഴിയും\nകൊച്ചി: താരസംഘടനയായ അമ്മയുടെ പ്രസിഡന്റായി മോഹന്‍ലാല് എത്തിയേക്കുമെന്ന് ഉറപ്പായി. നോമിനേഷനുകള് സമര്‍പ്പിക്കേണ്ട അവസാന തീയതി ഇന്നലെ കഴിഞ്ഞപ്പോള് പ്രസിഡന്റ് സ്ഥാനത്തേക്ക് മോഹന്‍ലാല് ഒഴികെ മറ്റാരും പത്രിക നല്‍കിയിട്ടില്ല. 17 വര്‍ഷമായി പ്രസിഡന്റ് സ്ഥാനത്തുള്ള ഇന്നസെന്റിന് ശേഷമാണ് മോഹന്‍ലാല് അമ്മ പ്രസിഡണ്ടാവുക. ംഎല്‍എമാരായ കെ.ബി. ഗണേഷ് കുമാറും മുകേഷും വൈസ് പ്രസിഡന്റുമാരായേക്കും. നിലവിലെ സെക്രട്ടറി ഇടവേള ബാബു ജനറല് സെക്രട്ടറി പദവിയിലേക്കും വരും. മമ്മൂട്ടിയാണ് സംഘടനയുടെ നിലവിലുള്ള ജനറല് സെക്രട്ടറി.\nജോയിന്റ് സെക്രട്ടറിയായി സിദ്ദിഖും,ട്രഷറര് സ്ഥാനത്തേക്ക് ജഗദീഷും എത്തിയേക്കും.\n24ന് ചേരുന്ന ജനറല്‍ബോഡിയില് പുതിയ ഭാരവാഹികളുടെ ചിത്രം വ്യക്തമാകും. ഇന്നസെന്റ് പാര്‍ലമെന്റ് അംഗം എന്ന നിലയില് ഒട്ടേറെ തിരക്കുകളുള്ളതിനാല് ഇനി ഭാരവാഹിത്വത്തിലേക്ക് ഇല്ലെന്നു നേരത്തെ വ്യക്തമാക്കിയിരുന്നു. ഈ സാഹചര്യത്തിലാണ് പുതിയ പ്രസിഡന്റിനായുള്ള ആലോചനകള് സജീവമായത്. എല്ലാ തലമുറയിലുംപെട്ട താരങ്ങള്‍ക്കിടയില് പൊതുസ്വീകാര്യനായ മോഹന്‍ലാലിനെ ഇന്നസെന്റ് തന്നെയാണ് ആദ്യം നിര്‍ദേശിച്ചത്.\nഇപ്പോള് ഓസ്‌ട്രേലിയയിലുള്ള മോഹന്‍ലാല് ജനറല് ബോഡി യോഗത്തിനു മുന്പായി നാട്ടില് തിരിച്ചെത്തും. സിനിമയിലെ വനിതാ സംഘടനയായ വുമണ് ഇന് സിനിമ കളക്ടീവില്‍നിന്ന് ആരും മത്സരരംഗത്തില്ലെന്നാണു സൂചന. എന്നാല് നടിമാരില് നാലുപേര് പുതുതായി എക്‌സിക്യൂട്ടീവ് കമ്മറ്റിയിലെത്തും. ശ്വേത മേനോന്, രചന നാരായണന്‍കുട്ടി, മുത്തുമണി, ഹണി റോസ് എന്നിവരാകും സ്ത്രീ അംഗങ്ങള്. ഒപ്പം ഇന്ദ്രന്‍സ്, ടിനി ടോം, സുധീര് കരമന തുടങ്ങിയവരും എക്‌സിക്യൂട്ടീവ് കമ്മിറ്റിയില് ഉണ്ടായേക്കും. പഴയ അംഗങ്ങളില് ആസിഫ് അലി തുടരാനും ഇടയുണ്ട്.\n''മോദിയെ വധിക്കാന് ശ്രമിക്കുന്നത് ആര്‍എസ്എസ്'' അതിന്റെ പേരില് മുസ്ലീങ്ങളെ ആക്രമിക്കും''-വര്‍ഗ്ഗീയ വിദ്വേഷം പരത്തുന്ന പ്രസ്താവനയുമായി ഷെഹ്‌ല റഷീദ്, നിയമനടപടി നേരിട്ടോളു എന്ന് നിതിന് ഗഡ്കരി


മക്കളുടെ ഭാവിയെക്കുറിച്ചുള്ള ചിന്തകള് - Isha Foundation - Official Malayalam Blog\nപീയൂഷ് : തന്റെ മക്കള് മറ്റുള്ളവരുടെ മക്കളേക്കാള് മുമ്പില് വരണമെന്നാണ് എല്ലാവരുടേയും മോഹം. ലോകത്തിലുള്ള എല്ലാ വിഭാഗത്തില്‍പെട്ട ആളുകളും മോഹിക്കുന്നത് ഇങ്ങനെത്തന്നെയാണ്. കുട്ടികള്‍ക്ക് എല്ലാ കാര്യത്തിലും സമചിത്തത പാലിക്കാന് കഴിയണം, അനുഭവങ്ങള് അവരുടെ മനസ്സിനെ വല്ലാതെ ഉലയ്ക്കാന് ഇടവരരുത് – ഈ വിഷയങ്ങളില് അങ്ങേക്ക് മാതാപിതാക്കള്‍ക്കായി എന്ത് നിര്‍ദ്ദേശമാണ് നല്‍കാനാവുക?\nസദ്ഗുരു : ഇന്ത്യയില് എല്ലായിടത്തും ഇതാണ് സ്ഥിതി – മാതാപിതാക്കള് മക്കളില് കുറെയധികം സമ്മര്‍ദ്ദം ചെലുത്തുന്നു, പഠിത്തത്തില് മികവു പുലര്‍ത്താനായി വല്ലാതെ തള്ളുന്നു. എല്ലായിടത്തും മത്സരമാണ്. സാമാന്യത്തിലധികം മികവു പുലര്‍ത്തിയാലേ പിടിച്ചുനില്‍ക്കാനാവൂ. ഏതാനും ചുരുക്കം ചില കുടുംബങ്ങളില് സ്ഥിതി വ്യത്യാസമായിരിക്കും. ഭൂരിപക്ഷം കുംടുംബങ്ങളിലും അച്ഛനമ്മമാര് പറയുന്നത് ഇപ്പോഴും ഇങ്ങനെയാണ് “എഞ്ചിനീയറിംഗിനോ, മെഡിസിനോ ചേരണം അല്ലെങ്കില് IITയിലോ IASലോ കടന്നുകൂടണം.” എന്നാലേ മക്കളുടെ ഭാവി സുരക്ഷിതമാവൂ എന്നാണ് അച്ഛനമ്മമാരുടെ വിശ്വാസം. നിലനില്‍പ്പിന്റെ പ്രശ്നമാണ്, നിര്‍ബന്ധം പിടിച്ചേ പറ്റൂ. നിലനില്‍ക്കണമെങ്കില് അതിന്റേതായ ശാസനകളും നിബന്ധനകളും അനുസരിച്ചേ പറ്റൂ. എന്തുചെയ്യണം, ചെയ്യാതിരിക്കണം എന്നതും അതിന്റെ നിശ്ചയമാണ്. എന്നാല് അതിന്റെ പരിധിക്ക് പുറത്ത് കടന്നുകഴിഞ്ഞാല്, സ്വന്തം കാര്യങ്ങള് സ്വയം തീരുമാനിക്കാനുള്ള കരുത്ത് കാണിക്കണം. വീണ്ടും നിബന്ധനകള്‍ക്ക് – ഏതു തലത്തിലുള്ളതായാലും – വിധേയമാവുക തീര്‍ച്ചയായും വിവരമില്ലായ്മയാണ്. മത്സരത്തിന്റെ പിടിയില്‍നിന്നും വിട്ടുപോന്നൂ എന്നിരിക്കേ ആരേയും അനുകരിക്കേണ്ട കാര്യമില്ല. എല്ലാവരും ചേര്‍ന്നുള്ള ഒരു തീരുമാനവും ആവശ്യമായി വരുന്നില്ല. അവനവന്റെ ഇഷ്ടംപോലെ വളരാനും വികസിക്കാനും ഉള്ള സമയമാണിത്. ജീവിതത്തിന്റെ സന്ദേശം തന്നെ അതാണ്. ഓരോ വ്യക്തിയും അവനവനിലെ സാദ്ധ്യതകളെ പൂര്‍ണമായും സഫലീകരിക്കണം. അതിന് നിങ്ങള്‍ക്ക് സാധിച്ചില്ലെങ്കില് അത് നിങ്ങളുടെ മാത്രം പരാജയമാവില്ല, മനുഷ്യ സമുദായത്തിന്റെ മുഴുവനും നഷ്ടമായിരിക്കും. സ്വയം തോറ്റ് പിന്മാറി, മറ്റുള്ളവരുടെകൂടി വഴി മുടക്കുകയായിരിക്കും നിങ്ങള് ചെയ്യുന്നത്.\nനമ്മുടെ വിദ്യാഭ്യാസ സമ്പ്രദായം ആ രീതിയിലുള്ളതാണ്. വലിയ ഒരു യന്ത്രത്തിന്റെ ചെറിയൊരു കണ്ണിയാകാനാണ് അത് നിങ്ങളെ പാകപ്പെടുത്തുന്നത്. ആ മേഖല വ്യവസായമോ വാണിജ്യമോ ഭരണ സംവിധാനമോ ആകാം. വലിയ ഒരു യന്തത്തിന്റെ ചെറിയൊരു കണ്ണിയായി മനുഷ്യനെ മാറ്റുക. സമൂഹത്തില് പിടിച്ചു നില്‍ക്കാന് ഒരു പക്ഷെ അത് സഹായിച്ചേക്കും. എന്നാല് ആ കാര്യം സാധിച്ചു കഴിഞ്ഞാല്, പിന്നേയും ഒരു കണ്ണിയായി തുടരേണ്ടതില്ല. പക്ഷെ നമ്മള് ഇപ്പോഴും ചെയ്യുന്നത് അതുതന്നെയാണ് – ഒരു യന്ത്രത്തില് നിന്നും മാറി വേറൊരു യന്ത്രത്തിന്റെ കണ്ണിയായി ജീവിതം അതേ മട്ടില് തുടരുന്നു.\nഒന്നാമതായി നിങ്ങള് മനസ്സിലാക്കേണ്ട കാര്യം നിങ്ങളുടെ മക്കള് നിങ്ങളുടേതല്ല എന്നാണ്. അവര് നിങ്ങളില്‍നിന്നും വന്നവരല്ല, നിങ്ങളിലൂടെ വന്നവര് മാത്രമാണ്. നിങ്ങള് ഒരു ഉപാധി മാത്രമാണ്. അത് ഒരനുഗ്രഹമായി കാണുകയും വേണം…മറ്റൊരു ജീവന് ഈ ഭൂമിയിലേക്ക് പ്രവേശിക്കാന് നിങ്ങള് വഴിയൊരുക്കി കൊടുത്തിരിക്കുകയാണ്. അതിന്മേല് നിങ്ങള്‍ക്ക് ഉടമാസ്ഥാവകാശമേതുമില്ല. നിങ്ങളുടെ കുഞ്ഞുങ്ങള് നിങ്ങളുടെ സ്വത്തല്ല. ഒരു മനുഷ്യന് മറ്റൊരു മനുഷ്യന്റെ സ്വത്താകുന്നത് എങ്ങനെയാണ്? നിങ്ങളുടെ സഫലമാകാനാവാത്ത മോഹങ്ങള് മക്കളിലൂടെ സഫലമാക്കാം എന്ന ധാരണയും തെറ്റാണ്. കുട്ടി ജനിക്കുമ്പോഴേക്കുംതന്നെ ചില അച്ഛനമ്മമാര് അവനെ പഠിപ്പിക്കാന് തുടങ്ങും. ഞാന് ചെറിയൊരു ചോദ്യം ചോദിക്കട്ടെ? നിങ്ങളുടെ കുഞ്ഞിനു പത്ത് വയസ്സില് താഴെയാണ് പ്രായം. ആരാണ് കൂടുതല് സന്തോഷവാന് – അവനോ നിങ്ങളോ? നിശ്ചയമായും കുട്ടി തന്നെയായിരിക്കും കൂടുതല് സന്തോഷവാന്. അതാണ് വാസ്തവമെന്നിരിക്ക ഉപദേഷ്ടാവിന്റെ സ്ഥാനത്തിരിക്കേണ്ടത് ആരാണ് – എപ്പോഴും ചിരിച്ചും കളിച്ചും സന്തോഷവാനായിരിക്കുന്ന മകനോ അതോ എപ്പോഴും ആവലാതി പറഞ്ഞും, അതൃപ്തി പ്രകടിപ്പിച്ചും പിറുപിറുത്ത് കഴിയുന്ന അച്ഛനോ?\nഉത്തരം ഇതാണ്: ഞാന് പഠിക്കാത്തവനായി വളര്‍ന്നു, അതൊട്ടും എളുപ്പമായിരുന്നില്ല. പിറന്നു വീഴുന്ന നിമിഷം മുതല് മാതാപിതാക്കളടക്കം, ചുറ്റുമുള്ളവരെല്ലാം എപ്പോഴും എന്തെങ്കിലും നമ്മെ പഠിപ്പിക്കുവാന് ശ്രമിച്ചുകൊണ്ടിരിക്കയാണ്. ആ പാഠങ്ങള്‍കൊണ്ട് അവര്‍ക്ക് വിശേഷിച്ച് പ്രയോജനമൊന്നും ഉണ്ടായിട്ടില്ല എന്നത് വേറെ കാര്യം. ഈശ്വരന് എവിടെയാണ്, അദ്ദേഹത്തിന്റെ മകളുടെ പേരെന്താണ്, ഈശ്വരന്റെ ജന്മദിനം എന്നാണ് – മുതിര്‍ന്നവരുടെ വിചാരം അവര്‍ക്ക് ഇതെല്ലാം അറിയാമെന്നാണ്. എന്നാല് അവനവനെപ്പറ്റി എന്തെങ്കിലും അറിയുമോ? അതൊട്ടില്ല താനും. കുട്ടികളെ അവരുടെ പാട്ടിനു വിടുകയാണ് വേണ്ടത്. ജന്മനാ ഉള്ള ബുദ്ധി താനേ വളര്‍ന്നു വികസിക്കട്ടെ. നമ്മുടെ അഭിപ്രായങ്ങളും, തുച്ഛമായ അറിവുകളും, മുന്‍വിധികളും ഒന്നും അവരുടെ മേല് കെട്ടി വെക്കേണ്ടതില്ല. അവര്‍ക്ക് പഠിക്കാനുള്ളത് അവര് താനേ പഠിച്ചുകൊള്ളും. നിങ്ങളുടെ ഇടപെടല് അവര്‍ക്കാവശ്യമില്ല. സ്വയം അറിയാനും, പഠിക്കാനുമുള്ള അവസരം അവര്‍ക്ക് നല്‍കുക, അത്രയേ വേണ്ടൂ.\nPrevious articleനമ്മുടെ വിദ്യാഭ്യാസ സമ്പ്രദായത്തെകുറിച്ച് ഒരു പുനരോലോചന\nNext articleവിദ്യാഭ്യാസം എങ്ങനെയുള്ളതാവണം


‘ഇത് തീര്‍ത്തും ചട്ടമ്പിത്തരം, ഞാനും ഇത് നിരവധി തവണ അനുഭവിച്ചിട്ടുണ്ട്’; വംശീയാധിക്ഷേപത്തിനെതിരെ കോഹ്‌ലി – Chandrika Daily\nBy web desk Sunday January 10, 2021 21:44 pm\n‘ഇത് തീര്‍ത്തും ചട്ടമ്പിത്തരം, ഞാനും ഇത് നിരവധി തവണ അനുഭവിച്ചിട്ടുണ്ട്’; വംശീയാധിക്ഷേപത്തിനെതിരെ കോഹ്‌ലി\nസിഡ്നി ടെസ്റ്റിന്റെ നാലാം ദിനവും മുഹമ്മദ് സിറാജിന് നേരെ വംശീയ അധിക്ഷേപം നടന്നിരുന്നു.\nന്യൂഡല്‍ഹി: സിഡ്നി ടെസ്റ്റിനിടെ ഇന്ത്യന് ക്രിക്കറ്റ് താരങ്ങള്‍ക്ക് നേരെ നടന്ന വംശീയാധിക്ഷേപത്തില് വിമര്‍ശനവുമായി ക്യാപ്റ്റന് വിരാട് കോഹ്‌ലി. വംശീയാധിക്ഷേപം അംഗീകരിക്കാന് കഴിയുന്നതല്ല എന്ന് പറഞ്ഞ വിരാട് കോഹ്‌ലി കുറ്റക്കാര്‍ക്കെതിരെ കര്‍ശന നടപടി സ്വീകരിക്കണമെന്നും ആവശ്യപ്പെട്ടു.\nസിഡ്നി ടെസ്റ്റിന്റെ നാലാം ദിനവും മുഹമ്മദ് സിറാജിന് നേരെ വംശീയ അധിക്ഷേപം നടന്നിരുന്നു. ഇതിനെതിരെ സമൂഹമാധ്യമങ്ങളില് അടക്കം വ്യാപക പ്രതിഷേധമാണ് ഉയരുന്നത്. അതിനിടെയാണ് കോഹ്‌ലിയുടെ വിമര്‍ശനം.\n‘ഇത്തരം വംശീയ അധിക്ഷേപങ്ങള് അംഗീകരിക്കാന് സാധിക്കില്ല. ബൗണ്ടറി ലൈനില് വച്ച് നിരവധി ദുരനുഭവങ്ങളിലൂടെ കടന്നുപോയിട്ടുണ്ട്. എന്നാല് ഇത് തീര്‍ത്തും ചട്ടമ്പിത്തരമാണ്. കളിക്കളത്തില് വച്ച് ഇത്തരം സംഭവങ്ങള് ഉണ്ടാകുന്നത് ഖേദകരമാണ്. സംഭവത്തെ അടിയന്തര പ്രാധാന്യത്തോടെ കാണണം. കുറ്റക്കാര്‍ക്കെതിരെ കര്‍ശന നടപടികള് സ്വീകരിക്കണം’- കോഹ്ലി ട്വീറ്റ് ചെയ്തു.\nCategories: Cricket, Sports Tags: Virat Kholi


പ്രളയത്തിലും കമ്മീഷന്: യുഎഇ നല്‍കുന്ന വീടുകള് നിര്‍മ്മിക്കുന്നത് രാഷ്ട്രീയ നേതാവിന്റെ മകന്റെ ബിനാമിയെന്ന് ആരോപണം - Keralabhooshanam Daily പ്രളയത്തിലും കമ്മീഷന്: യുഎഇ നല്‍കുന്ന വീടുകള് നിര്‍മ്മിക്കുന്നത് രാഷ്ട്രീയ നേതാവിന്റെ മകന്റെ ബിനാമിയെന്ന് ആരോപണം\nHome/NEWS/BREAKING NEWS/പ്രളയത്തിലും കമ്മീഷന്: യുഎഇ നല്‍കുന്ന വീടുകള് നിര്‍മ്മിക്കുന്നത് രാഷ്ട്രീയ നേതാവിന്റെ മകന്റെ ബിനാമിയെന്ന് ആരോപണം\nകൊച്ചി: യു.എ.ഇ. കോണ്‍സുലേറ്റില്‍നിന്ന് 150 വീടുകളുടെ പുനര്‍നിര്‍മാണക്കരാര് ലഭിച്ചത് കേരളത്തിലെ ഉന്നത രാഷ്ട്രീയനേതാവിന്റെ മകന്റെ ബിനാമിക്ക്. തിരുവനന്തപുരത്തെ കാര്‍പാലസ് ഗ്രൂപ്പിനാണ് കരാര് നല്‍കിയത്. ഇതിന്റെ ഉടമ അബ്ദുള് ലത്തീഫ് കേരളത്തിലെ ഉന്നത രാഷ്ട്രീയനേതാവിന്റെ മകന്റെ ബിനാമിയാണെന്നാണ് അന്വേഷണ ഏജന്‍സികള് സംശയിക്കുന്നത്. ഈ കരാറില് യു.എ.ഇ. കോണ്‍സല് ജനറല് ജമാല് ഹുസൈന് അല് സാബിക്ക് 1.50 കോടി രൂപയും സ്വപ്നാ സുരേഷിന് 52 ലക്ഷം രൂപയും കമ്മിഷന് ലഭിച്ചു.\nസ്വര്‍ണക്കടത്ത് കേസ് പ്രതി സ്വപ്നാ സുരേഷ് എന്‍ഫോഴ്‌സ്‌മെന്റ് ഡയറക്ടറേറ്റിന് നല്‍കിയ മൊഴിയിലാണ് പ്രളയദുരിതാശ്വാസക്കരാറിനെക്കുറിച്ച് പരാമര്‍ശമുള്ളത്. 2018 പ്രളയത്തിനുശേഷം യു.എ.ഇ. 150 വീടുകള് പുനരുദ്ധരിക്കാന് തീരുമാനിച്ചിരുന്നു. ഇതിനായി കോണ്‍സുലേറ്റ് വഴി കരാറുകാരെ കണ്ടെത്തി. തിരുവനന്തപുരത്തെ കാര്‍പാലസ് ഗ്രൂപ്പിലെ അബ്ദുള് ലത്തീഫിനാണ് ഈ കരാര് നല്‍കിയത്. നേരത്തേ കോണ്‍സുലേറ്റുമായി വിസ സ്റ്റാമ്പിങ്ങിന് കാരാറിലേര്‍പ്പെട്ട കമ്പനിയായ യു.എ.എഫ്.എക്‌സിന്റെ ഡയറക്ടറും അബ്ദുള് ലത്തീഫ് ആയിരുന്നു. ഈ പരിചയമാണ് പ്രളയസഹായക്കരാറും ലഭിക്കാന് കാരണം.\nസ്വര്‍ണക്കടത്ത് അന്വേഷിക്കുന്ന ഏജന്‍സികള് അബ്ദുള് ലത്തീഫ് ബിനാമി ഉടമമാത്രമാണെന്നാണ് സംശയിക്കുന്നത്. ഉന്നത രാഷ്ട്രീയനേതാവിന്റെ മകനും ഇയാളും തമ്മിലുള്ള ബന്ധത്തെക്കുറിച്ച് ആഴത്തിലുള്ള അന്വേഷണം നടന്നുവരുകയാണ്. കോണ്‍സുലേറ്റിലെ ചിലരുമായും രാഷ്ട്രീയനേതാവിന്റെ മകന് ബന്ധമുള്ളതായി വിവരം ലഭിച്ചിട്ടുണ്ട്. സ്വത്തുക്കളിലും അന്വേഷണം നടന്നുവരുകയാണ്.\nഅബ്ദുള് ലത്തീഫിന്റെ കമ്പനിയായ യു.എ.എഫ്.എക്‌സിന് വീസ സ്റ്റാമ്പിങ് സംബന്ധിച്ച കരാര് നല്‍കിയപ്പോള് കോണ്‍സല് ജനറലിന് 1.20 കോടി രൂപയും സ്വപ്നയ്ക്ക് 26 ലക്ഷം രൂപയും കമ്മിഷന് ലഭിച്ചിട്ടുണ്ട്. അബ്ദുള് ലത്തീഫുമായി കോണ്‍സല് ജനറലിനും കോണ്‍സുലേറ്റിലെ സാമ്പത്തികവിഭാഗം തലവനായ ഖാലിദിനും വ്യക്തിപരമായ ബന്ധമുണ്ടായിരുന്നെന്നും സ്വപ്‌ന വെളിപ്പെടുത്തിയിട്ടുണ്ട്.\nbenami flood relief house uae


ഐ എ എസ്: ഒന്നാം റാങ്ക് ശുഭം കുമാറിന്; കേരളത്തിന് അഭിമാനമായി മീര | News | National | Muziriz Post\nഐ എ എസ്: ഒന്നാം റാങ്ക് ശുഭം കുമാറിന്; കേരളത്തിന് അഭിമാനമായി മീര\nഡല്‍ഹി: സിവില് സര്‍വീസ് പരീക്ഷാ ഫലം പ്രസിദ്ധീകരിച്ചു. ഒന്നാം റാങ്ക് ശുഭം കുമാറിന്. രണ്ടാം റാങ്ക് ജാഗൃതി അവസ്തിയും മൂന്നാം റാങ്ക് അങ്കിത ജെയ്നും നേടി. ആകെ 761 പേരാണ് 2020 ല് നടന്ന പരീക്ഷയില് സിവില് സര്‍വീസിലേക്ക് യോഗ്യത നേടിയത്.\nമലയാളിയും തൃശൂര് കൊലാഴി സ്വദേശിയുമായ മീര ആറാം റാങ്ക് നേടി. നിരന്തര പരിശ്രമത്തിനൊടുവില് 4-ാം തവണ ഐ എ എസ് പിടിച്ച മീര, തൃശൂര് തിരൂര് സ്വദേശികളായ കെ.രാംദാസ് -കെ. രാധിക ദമ്പതികളുടെ മകളാണ്. തൃശൂര് എന്ജിനീയറിംഗ് കോളജില് നിന്ന് മെക്കാനിക്കല് എന്ജിനീയറിംഗില് ബിരുദം നേടിയ മീര ബാംഗ്ലൂരില് ജോലിചെയ്തുകൊണ്ടിരിക്കെ 2017-ലാണ് സിവില് സര്‍വീസ് പരീക്ഷയ്ക്കായി ഒരുക്കം ആരംഭിച്ചത്. ആദ്യത്തെ മൂന്നുതവണയും നിരാശയായിരുന്നു ഫലം. എന്നാല് നാലാം തവണ സംസ്ഥാനത്ത് ഒന്നാമത്തെയും അഖിലേന്ത്യാ തലത്തില് ആറാമത്തെയും റാങ്ക് കരസ്ഥമാക്കിയാണ് ഐ എ എസിന് മിന്നും വിജയം നേടിയത്. കേരളാ കേഡറില് തന്നെ ജോലിചെയ്യാനാണ് താത്പര്യമെന്ന് മീര മാധ്യമങ്ങളോട് പറഞ്ഞു. മന്ത്രി കെ രാജന് കെ. മീരയുടെ വീട്ടിലെത്തി അഭിനന്ദിച്ചു.\nകെ മീരക്ക് പുറമെ 15 പേര് റാങ്ക് പട്ടികയില് ഇടം പിടിച്ചു. മിഥുന് പ്രേമരാജ്, കരിഷ്മാ നായര് എന്നിവര് 12 ഉം 14 ഉം റാങ്കുകള് നേടി. പി ശ്രീജ, അപര്‍ണ രമേശ്, അശ്വതി ജിജി, നിഷ എന്നിവര് യഥാക്രമം 20, 35, 41,51 എന്നീ റാങ്കുകള് നേടി. വീണ എസ് സുധന്, എം ബി അപര്‍ണ,ആര്യാ ആര് നായര്, പി ദേവി, അനന്തു ചന്ദ്രശേഖര്,ശില്പ, രേഷ്മ എം എല്, കെ അര്‍ജ്ജുന് എന്നിവര് യഥാക്രമം 57,62,113,143,145,147,256,257 എന്നീ റാങ്കുകള് കരസ്ഥമാക്കി\nCivil Service Exam K Meera 6th rank Muziriz Post News Muziriz Post


Ind vs Nz: Cricket fraternity praises wicket keeper KS Bharat's impressive perfomance - Malayalam MyKhel\n» IND vs NZ: ഭരത് കൊള്ളാലോ, പകരക്കാരനായെത്തി ഹീറോ- വിക്കറ്റ് കീപ്പിങ് ഗംഭീരം\nIND vs NZ: ഭരത് കൊള്ളാലോ, പകരക്കാരനായെത്തി ഹീറോ- വിക്കറ്റ് കീപ്പിങ് ഗംഭീരം\nകാണ്‍പൂര്: ന്യൂസിലാന്‍ഡിനെതിരായ ഒന്നാം ക്രിക്കറ്റ് ടെസ്റ്റിന്റെ മൂന്നാംദിനം ഇന്ത്യക്കു ഒരു അപ്രതീക്ഷിത ഹീറോയെയാണ് ലഭിച്ചത്. ദേശീയ ടീമിനു വേണ്ടി ഇനിയും അരങ്ങേറിയിട്ടില്ലാത്ത കെഎസ് ഭരതായിരുന്നു സര്‍പ്രൈസ് പ്രകടനത്തിലൂടെ എല്ലാവരുടെയും കൈയടി വാങ്ങിയത്. ഈ മല്‍സരത്തില് ഭരത് യഥാര്‍ഥത്തില് ഇന്ത്യന് പ്ലെയിങ് ഇലവനില് ഇല്ലായിരുന്നു. രണ്ടാംദിനം വെറ്ററന് താരം വൃധിമാന് സാഹയായിരുന്നു വിക്കറ്റ് കാത്തത്. എന്നാല് പരിക്കു കാരണം മൂന്നാംദിനം സാഹയ്ക്കു പിന്‍മാറേണ്ടി വരികയായിരുന്നു. തുടര്‍ന്നാണ് ബാക്കപ്പ് വിക്കറ്റ് കീപ്പറായ ഭരതിനു അപ്രതീക്ഷതമായി അവസരം ലഭിച്ചത്. വിക്കറ്റിനു പിന്നില് ഗംഭീരക പ്രകടനം നടത്തിയ അദ്ദേഹം ഇതു നന്നായി മുതലെടുക്കുകയും ചെയ്തു.\nഇന്ത്യന് എ ടീമിനു വേണ്ടി ഏറെക്കാലമായി വിക്കറ്റ് കാക്കുന്ന താരമാണ് ഭരത്. കഴിഞ്ഞ സീസണിലെ ഐപിഎല്ലില് റോയല് ചാലഞ്ചേഴ്‌സ് ടീമിന്റെ ഭാഗമായിരുന്നു അദ്ദേഹം. ചില തകര്‍പ്പന് ബാറ്റിങ് പ്രകടനത്തിലൂടെ ഭരത് ഏറെ ശ്രദ്ധിക്കപ്പെടുകയും ചെയ്തിരുന്നു. ഡല്‍ഹി ക്യാപ്പിറ്റല്‍സിനെതിരായ അവസാന ലീഗ് മല്‍സരത്തില് മാച്ച് വിന്നിങ് പ്രകടനമായിരുന്നു താരം നടത്തിയത്. ആര്‍സിബി പരാജയത്തിലേക്കു നീങ്ങിയ കളിയില് അവസാന ഓവറില് ഭരത് ടീമിന്റെ ഹീറോയാവുകയായിരുന്നു. ആവേശ് ഖാനെറിഞ്ഞ അവസാന ബോളില് സിക്‌സറടിച്ചായിരുന്നു അദ്ദേഹം ആര്‍സിബിക്കു ത്രസിപ്പിക്കുന്ന വിജയം സമ്മാനിച്ചത്.\nകാണ്‍പൂര് ടെസ്റ്റില് വിക്കറ്റ് കീപ്പിങില് പഴുതടച്ച പ്രകടനമായിരുന്നു അദ്ദേഹത്തിന്റേത്. വില് യങ്, റോസ് ടെയ്‌ലര് എന്നിവരെ പുറത്താക്കിയ ക്യാച്ചുകള് ഉജ്ജ്വലമായിരുന്നു. സ്പിന്നര്‍മാരായ ആര് അശ്വിന്, അക്ഷര് പട്ടേല് എന്നിവരുടെ ബൗളിങിലായിരുന്നു ഭരതിന്റെ കണ്ണഞ്ചിക്കുന്ന ക്യാച്ചുകള്. കൂടാതെ സെഞ്ച്വറിയിലേക്കു കുതിച്ച കിവീസ് ഓപ്പണര് ടോം ലാതമിനെ 95 റണ്‍സെടുത്തു നില്‍ക്കെ അദ്ദേഹം സ്റ്റംപ് ചെയ്തും പുറത്താക്കിയിരുന്നു. അക്ഷറിനെതിരേ ക്രീസിനു പുറത്തേക്കിറങ്ങി വമ്പന് ഷോട്ടിനു ശ്രമിച്ച ലാതമിനു ടൈമിങ് പാളിയപ്പോള് ഭരത് മിന്നല് സ്റ്റംപിങ് നടത്തുകയായിരുന്നു.\nസോഷ്യല് മീഡിയകളിലൂടെ പല മുന് താരങ്ങളും ക്രിക്കറ്റ് പ്രേമികളുമെല്ലാം ഭരതിന്റെ വിക്കറ്റ് കീപ്പിങിനെ വാനോളം പ്രശംസിച്ചിരിക്കുകയാണ്. മുംബൈയില് നടക്കാനിരിക്കുന്ന രണ്ടാം ടെസ്റ്റില് സാഹയ്ക്കു പകരം ഭരതിനെ കളിപ്പിക്കണമെന്നും ചിലര് ആവശ്യപ്പെട്ടിട്ടുണ്ട്. ഒന്നാംനമ്പര് വിക്കറ്റ് കീപ്പര് റിഷഭ് പന്തിനു പരമ്പരയില് ഇന്ത്യ വിശ്രമം നല്‍കിയതിനാലാണ് ഭരതിനു ബാക്കപ്പായി ടീമില് ഇടം ലഭിച്ചത്. നേരത്തേ 2019ല് ബംഗ്ലാദേശിനെതിരേ നാട്ടില് നടന്ന ടെസ്റ്റ് പരമ്പരയ്ക്കുള്ള ഇന്ത്യന് സംഘത്തില് ഭരത് ഉള്‍പ്പെട്ടിരുന്നു. പക്ഷെ അന്നു അരങ്ങറ്റത്തിനു അവസരം ലഭിച്ചിരുന്നില്ല. സാഹ പരിക്കില് നിന്നും മോചിതനായില്ലെങ്കില് ന്യൂസിലാന്‍ഡിനെതിരേ മുംബൈയില് നടക്കാനിരിക്കുന്ന രണ്ടാം ടെസ്റ്റില് അദ്ദേഹത്തിന്റെ അരങ്ങേറ്റത്തിനു വഴിയൊരുങ്ങും.\nകഴിവുറ്റ സ്പിന്നര്‍മാര്‍ക്കെതിരേ കെഎസസ് ഭരത് വിക്കറ്റ് കീപ്പിങ് നടത്തിയ രീതി എന്നെ വളരെയധികം ആകര്‍ഷിച്ചു. മികച്ച കൈകളായിരുന്നു അവന്റേത്, ഫുട്ട്‌വര്‍ക്കും അസാധാരണമായിരുന്നു. തീര്‍ച്ചയായും വളരെ ശോഭനമായ ഭാവിയാണ് ഭരതിനുള്ളതെന്നും ഇന്ത്യയുടെ മുന് ടെസ്റ്റ് ബാറ്റിങ് ഇതിഹാസം വിവിഎസ് ലക്ഷ്മണ് ട്വിറ്ററില് കുറിച്ചു.\nശ്രീകര് ഭരതിന്റെ ക്യാച്ച് വളരെ ഉജ്ജ്വലമായിരുന്നു. അവസാന നിമിഷം വരെ ഒരേ പൊസിഷനില് തന്നെ താഴ്ന്നു നിന്നതായും ഇന്ത്യയുടെ മുന് ഓള്‍റൗണ്ടറും കമന്റേറ്ററുമായ ഇര്‍ഫാന് പഠാന് ട്വീറ്റ് ചെയ്തു.\nവളരെ സ്വാഭാവികമായ കഴിവുള്ള വിക്കറ്റ് കീപ്പറാണ് കെഎസ് ഭരത്. വിക്കറ്റിനു പിറകില് അദ്ദേഹത്തെ കാണുന്നത് ആഹ്ലാദകരമായ കാര്യമായിരുന്നു. ഗ്ലൗവിന്റെ മധ്യഭാഗം കൊണ്ട് വലിയ എഡ്ജുള്ള ക്യാച്ചുകളെടുക്കാന് സാധിക്കുക എളുപ്പല്ല, ഏറ്റവുമുയര്‍ന്ന ടെക്‌നിക്കുള്ളവര്‍ക്ക് സാധിക്കുന്ന കാര്യമാണിതെന്നും മറ്റൊരു യൂസര് കുറിച്ചു.\nRead more about: india vs new zealand 2021 india test newzealand cricket ഇന്ത്യ ടെസ്റ്റ് ന്യൂസിലാന്‍ഡ്\nStory first published: Saturday, November 27, 2021, 20:32 [IST]


നോട്ട് നിരോധനം: വാക്കുകളും വസ്തുതകളും-Demonetisation-A Fact Check\nകളളപ്പണം ഇല്ലാതാക്കാൻ എന്ന് പ്രഖ്യാപിച്ച നോട്ട് നിരോധനം പിന്നീട് പല പോസ്റ്റുകൾ ലക്ഷമാക്കി പാഞ്ഞ് ഒരു വർഷം കഴിഞ്ഞ് വീണ്ടും കളളപ്പണം എന്ന വാദത്തിലെത്തി നിൽക്കുന്നു. യഥാർത്ഥത്തിൽ എന്താണ് സംഭവിച്ചത് ?\nകഴിഞ്ഞ നവംബർ എട്ടിന് രാത്രി പ്രധാനമന്ത്രി നരേന്ദ്രമോദിയുടെ നോട്ട് നിരോധനം എന്ന തീരുമാനം വരുന്നത്. കളളപ്പണം പിടിക്കാനുളളതെന്നായിരുന്നു നിരോധനത്തിനുളള ആദ്യ ന്യായീകരണ പ്രഖ്യാപനം. പിന്നെ ലക്ഷ്യം പലതാക്കി പല തവണ പ്രഖ്യാപിച്ചു. ഇപ്പോൾ വീണ്ടും കളളപ്പണം എന്നതാണ് ലക്ഷ്യം എന്നിടത്താണ് പ്രധാനമന്ത്രിയും ബി ജെ പിയും പിന്തുണക്കാരും എത്തിയിരിക്കുന്നത്. ആദ്യം പറഞ്ഞ അവകാശവാദത്തിലേയ്ക്ക് വീണ്ടും എത്തി. അതിനിടിയിൽ ഡിജിറ്റൽ ഇന്ത്യ, കാഷ്‌ലെസ്സ് ഇക്കോണമി, ഭീകരവാദം, തുടങ്ങി പല ഗോൾപോസ്റ്റുകൾ സൃഷ്ടിച്ച് ജനങ്ങളെ വട്ടം കറക്കി. ഇതിനാണോ? ഇതിനാണോ? എന്ന് നോട്ട് നിരോധനത്തെ കുറിച്ചുളള ഓരോ പ്രഖ്യാപനങ്ങളും മാറി മാറി വരുമ്പോൾ ജനങ്ങൾ അത്ഭുതപ്പെട്ടു. ഈ അത്ഭുതപ്പെടലെല്ലാം ഒരു വർഷം കഴിഞ്ഞപ്പോൾ എത്തി നിൽക്കുന്നത് വീണ്ടും കളളപ്പണം എന്ന വാദത്തിൽ.\nഎന്നാൽ ഇന്ത്യയെ എന്നല്ല, ലോകത്ത് ഒരു രാജ്യത്തും കളളപ്പണം സംബന്ധിച്ച് കൃത്യമായ കണക്കില്ല. അനുമാന കണക്കുകൾ മാത്രമാണ് ഉളളത്. ഈ അനുമാനക്കണക്കുളിൽ ഏറെക്കുറെ കൃത്യമായതെന്ന് കരുതുന്ന ചില അനുമാന പഠനങ്ങൾ ഇന്ത്യയിലും നടന്നിട്ടുണ്ട്. അങ്ങനെ പറയാനുളള കാരണം ഈ പഠനങ്ങളിൽ കണ്ടെത്തിയ കണക്കുകൾ എല്ലാം ഏതാണ്ട് സമാനമായതാണ് ചൂണ്ടിക്കാണിക്കുന്നത്. ഈ പഠനത്തിൽ ആദ്യത്തേത് നടക്കുന്നത് 1980 കളിലാണ്. അഞ്ചൂറും ആയിരവും പോലെയുളള വലിയ നോട്ടുകൾ ഇല്ലാതിരുന്ന 1983-85 കാലത്തായിരുന്നു. സർക്കാർ നേരിട്ടാണ് ഈ പദ്ധതി നടപ്പാക്കിയത്. നാഷണൽ ഇൻസ്റ്റിറ്റ്യൂട്ട് ഓഫ് പബ്ലിക്ക് ഫിനാൻസ് ആൻഡ് പോളിസിയാണ് പഠനം നടപ്പാക്കിയത്. ഇന്ത്യയിലെ അറിയപ്പെടുന്ന സാമ്പത്തികവിദഗ്‌ദ്ധരായ ശങ്കർ ആചാര്യ, രാജ ചെല്ലയ്യ എന്നിവരുടെ നേതൃത്വത്തിലാണ് ഈ പഠനം നടന്നത്. മൊത്തം അഭ്യന്തര ഉൽപ്പാദനത്തിന്രെ (ജി ഡി പി) 21 ശതമാനം നികുതി വെട്ടിപ്പ് ഉണ്ടെന്നാണ് അന്ന് കണ്ടെത്തിയത്. അന്ന് ചുവപ്പുനാടയും വലതുപക്ഷത്തിന്രെ സോഷ്യലിസ്റ്റ് മന്ത്രങ്ങളും ഉച്ചസ്ഥായിൽ നിൽക്കുന്ന കാലത്തായിരുന്നു ഈ കണ്ടെത്തൽ.\nപിന്നീട് വീണ്ടും കളളപ്പണക്കണക്കെടുക്കാൻ സർക്കാർ തലത്തിൽ ഒരു ശ്രമം നടക്കുന്നത് ലോക് പാൽബില്ലും അഴിമതി വിരുദ്ധ പ്രചാരണവും ഒക്കെ ശക്തമായ യു പി എ സർക്കാരിന്രെ രണ്ടാം ഘട്ടത്തിലാണ്. നാഷണൽ ഇൻസ്റ്റിറ്റ്യൂട്ട് ഓഫ് പബ്ലിക്ക് ഫിനാൻസ് ആൻഡ് പോളിസിയെ കൊണ്ടും നാഷണൽ കൗൺസിൽ ഫോർ അപ്ലൈഡ് ഇക്കണോമിക്സ് ആൻഡ് റിസർച്ചിനെ കൊണ്ടും പഠനം നടത്തിച്ചു. എന്നാൽ ഇതിന്രെ കണക്കുകൾ പുറത്തു വിട്ടിട്ടില്ല.\nഎന്നാൽ ഇതേ കാലയളവിലാണ് ലോകബാങ്ക് കളളപ്പണം സംബന്ധിച്ച് ലോകത്തെ 166 രാജ്യങ്ങളിൽ പഠനം നടത്തിയത്. ഫ്രെഡറിക് ഷിൻഡറിന്രെ നേതൃത്വത്തിൽ നടന്ന പഠനത്തിൽ ലോകത്ത് നിലനിൽക്കുന്ന നിഴൽ സമ്പദ് വ്യവസ്ഥയാണെന്ന് വ്യക്തമാക്കിയ പഠനം ഇന്ത്യയിൽ ഈ നിഴൽ സമ്പദ് വ്യവസ്ഥയുണ്ടെന്ന് വ്യക്തമാക്കി. ഇന്ത്യയുടെ സമ്പദ് വ്യവസ്ഥയുടെ 22.4 ശതമാനം ഈ നിഴൽ സമ്പദ് വ്യവസ്ഥയുടെ പരിധിയിലാണെന്ന് അവരുടെ പഠനം വ്യക്തമാക്കുന്നു.\nഈ മേഖലയിലെ അവസാനത്തെ ഒരു പഠനം വരുന്നത് തിരുവനന്തപുരം സി ഡി എസിലാണ്. ആർ മോഹൻ, എൻ രാമലിംഗം, ഡി ഷൈജൻ എന്നിവർ ചേർന്ന് നടത്തിയ പഠനം നോട്ട് നിരോധനത്തിന് ശേഷമാണ് നടന്നത്. 2017 സെപ്തംബർ 22 ന് വന്ന പഠനത്തിൽ 21 ശതമാനം വരെ നിഴൽ സമ്പദ് വ്യവസ്ഥയിൽ വരുമെന്ന് പറയുന്നു.\nഈ മൂന്ന് പഠനങ്ങൾ പരിശോധിച്ചാൽ വ്യക്തമാകുന്നത് കഴിഞ്ഞ മുപ്പത് വർഷമായി ഇന്ത്യയുടെ സമ്പദ് വ്യവസ്ഥയുടെ കാൽഭാഗത്തോളം നിഴൽ സമ്പദ് വ്യവസ്ഥയാണ്. ഇതിനിടിയിൽ കോൺഗ്രസ്സും ബി ജെ പിയും ജനതാദളും ഒക്കെ നേതൃത്വം കൊടുത്ത സർക്കാരുകൾ കേന്ദ്രം ഭരിച്ചു. ഇനി നിഴൽ സമ്പദ് വ്യവസ്ഥയിലെ സാമ്പത്തികമെല്ലാം കറൻസിയുടെ രൂപത്തിലാണ് എന്നവാദവും കൂടെയാണ് ഇവിടെ പൊളിയുന്നത്. കാൽഭാഗത്തോളം കളളപ്പണമെന്ന് പറയാനാകില്ല, അതിനെ നിഴൽ സമ്പദ് വ്യവസ്ഥ എന്നാണ് പറയാൻ കഴിയുകയെന്നാണ് സാമ്പത്തിക വിദ്ഗ്‌ദ്ധർ പറയുന്നത്.\nഈ കാൽഭാഗത്തിനടത്തു വരുന്ന നിഴൽ സമ്പദ് വ്യവസ്ഥ പ്രധാനമന്ത്രി നരേന്ദ്രമോദിയും അദ്ദേഹത്തിന്റെ അനുയായികളും പറയുന്നതുപോലെ കറൻസിയായിട്ടാണോ നിൽക്കുന്നത്. അങ്ങനെയാണെങ്കിൽ മാത്രമാണല്ലോ നോട്ട് നിരോധിച്ചു കൊണ്ട് കളളപ്പണം തടയാൻ കഴിയുകയുളളൂ. അതിൽ കേന്ദ്രം വിജയിച്ചോ. അതിന് കേന്ദ്ര സർക്കാരും ആർ ബി ഐയും വിവിധ സർക്കാർ ഏജൻസികളും തന്നെ പുറത്തുവിട്ട കണക്കുകൾ പരിശോധിക്കാം.\nനവംബർ എട്ടിന് പണമായി രാജ്യത്ത് നിലനിന്നിരുന്നത് 17 ലക്ഷം കോടിരൂപയായിരുന്നു. ഇതിൽ 14.5 ലക്ഷം കോടി രൂപയാണ് (500, 1000 രുപയുടെ നോട്ടുകൾ) കളളപ്പണം പിടിക്കാനെന്ന പേരിൽ നവംബർ എട്ടിന് രാത്രി അസാധുവാക്കിയെന്ന് പ്രധാനമന്ത്രി നരേന്ദ്രമോദി പ്രഖ്യാപിച്ചിത്. ഇതിൽ മുന്ന് മുതൽ നാല് ലക്ഷം കോടി വരെ കളളപ്പണമാണെന്നും അവ തിരികെ വരില്ലെന്നും സർക്കാരിന്റെ വക്താക്കളും ബി ജെ പി നേതാക്കളും തരാതരം പോലെ പ്രഖ്യാപിച്ചു. അതോടെ കളളപ്പണം തന്നെ ഇല്ലാതാകുമെന്നും ഭീകരവാദ പ്രവർത്തനം ഇല്ലാതാകുമെന്നുമൊക്കെ അതിദേശീയതയുടെ തിരത്തളളലിൽ ആവേശം കൊണ്ടു. എന്നാൽ ഇതിലെ വസ്തുതയെന്താണ്. നേരത്തെ പറഞ്ഞ പഠനങ്ങളൊക്കെ പരിഗണിച്ചെടുക്കുമ്പോൾ ഇന്ത്യയിലുണ്ടെന്ന് അനുമാനക്കണക്കിൽ വരുന്ന കളളപ്പണത്തിന്രെ 12 ശതമാനം മാത്രമാണ് മൂന്ന് ലക്ഷം കോടി രൂപ. തിരിച്ചുവരും എന്ന് പ്രഖ്യാപിച്ച കളളപ്പണം വെറും 12 ശതമാനം മാത്രമാണെന്നാണ് സർക്കാർ പോലും പറയുന്നത്. അതയാത് കളളപ്പണത്തിന്രെ 88 ശതമാനവും പുറത്തുതന്നെയായിരിക്കും എന്ന് അവർ സമ്മതിക്കുകയാണ്. അതായത് കളളപ്പണം എന്ന ഉമ്മാക്കിയും ദേശീയത എന്ന വികാരവും കൂട്ടിക്കലർത്തിയുളള ഒരു രാഷ്ട്രീയ കളി മാത്രമായിരുന്നു ഇതെന്ന് വ്യക്തമാക്കുന്നതാണ് ഈ കണക്ക്. ഈ കണക്ക് മാത്രമാണ് ഇന്ത്യയിലെ ഒരു രാഷ്ട്രീയ പാർട്ടിയും ചോദ്യം ചെയ്യാതെ പോയത്.\nഇനി കളളപ്പണം പിടിക്കാനെന്ന പേരിൽ മോദി സർക്കാർ അധികാരത്തിൽ വന്ന ശേഷം നടത്തിയ പദ്ധതികൾ കൂടി പരിശോധിക്കാം. അതിലെന്താണ് സംഭവിച്ചത് എന്നു കൂടെ പരിശോധിക്കപ്പെടണം. അപ്പോഴാണ് കളളപ്പണം എന്ന മുദ്രാവാക്യത്തിന്രെ കളളത്തരം പിടികിട്ടുക. വിദേശത്ത് നിക്ഷേപിച്ചിട്ടുളള കളളപ്പണം കൊണ്ടുവരാനുളള സ്കീം 2015 ൽ മോദി സർക്കാർ പ്രഖ്യാപിച്ചു. ആ പദ്ധതി വഴി വെളിപ്പെടുത്തിയത് 2,400 കോടി രൂപ. 2016 സെപ്തംബർ 30 ന് അടുത്ത പദ്ധതി വന്നു. വരുമാനം വെളിപ്പെടുത്തൽ. അത് വെളിപ്പെടുത്താത്തവർക്ക് ഉറക്കമില്ലാത്ത രാത്രികളായിരിക്കുമെന്ന് മോദി പ്രഖ്യാപിച്ചു. അതിൽ വന്നത് 65, 000 കോടി രൂപ. എന്നിട്ടും കളളപ്പണക്കാർക്ക് ഉറക്കമൊന്നും നഷ്ടപ്പെട്ടില്ല എന്ന് മനസ്സിലാക്കിയിട്ടാണോ എന്നറിയില്ല, ഇരുട്ടടി വന്നത് നോട്ട് നിരോധനത്തിന്രെ രൂപത്തിൽ . അതുകൊണ്ട് കളളപ്പണമെല്ലാം പിടിച്ചുവെന്നാണല്ലോ പറയുന്നത്. എന്നാൽ എന്തിനാണ്. നോട്ട് നിരോധനം നടപ്പാക്കി അടുത്ത മാസം കളളപണം സംബന്ധിച്ച പുതിയ പദ്ധതി പ്രഖ്യാപിച്ചു. 2016 ഡിസംബറിലാണ് പുതിയ പദ്ധതി പ്രഖ്യാപിച്ചത്. പ്രധാനമന്ത്രി ഗരീബ് കല്യാൺ യോജന എന്നതായിരുന്നു മോദിയുടെ പുതിയ പദ്ധതി. നോട്ട് നിരോധനം ഗുണം ചെയ്തില്ലെന്ന് അപ്പോൾ തന്നെ വ്യക്തമായിരുന്നു. പിന്നെ കണ്ണിൽ പൊടിയിടാനായിരുന്നോ ഈ പദ്ധതി. കഴിഞ്ഞ സാമ്പത്തികവർഷത്തിന്രെ അവസാന പാദം മുഴുവൻ ഈ പദ്ധതി നിലവിലുണ്ടായിരുന്നു. അതായത് 2017 മാർച്ച് 31 വരെ. പക്ഷേ അതിൽ കൂടെ എത്ര കളളപണം വന്നു എന്ന കണക്ക് ഇന്നും വ്യക്തമാക്കാൻ സാധിച്ചിട്ടില്ല. അനൗദ്യോഗികമായി സർക്കാർ അനുകൂലികൾ അവകാശപ്പെടുന്നത് പ്രധാനമന്ത്രി ഗരീബ് കല്യാൺ യോജന വഴി ആറായിരം കോടി രൂപ വന്നുവെന്നാണ്. അത് വിശ്വസിച്ചാൽ പോലും ഈ മൂന്ന് പദ്ധതികളും കൊണ്ട് ലഭിച്ചത് എത്ര തുകയാണ്. ഏകദേശം 74,000 കോടി രൂപ മാത്രം. അതായത് അനുമാനിക്കപ്പെടുന്ന കളളപണത്തിന്രെ 0.21 ശതമാനം മാത്രം.\nകളളപ്പണം തിരിച്ചുകൊണ്ടുവരാനുളളതെന്ന പേരിൽ മോദി പ്രഖ്യാപിച്ച പദ്ധതികളൊക്കെ പൊളിഞ്ഞുവെന്നതാണ് ഇത് കാണിക്കുന്നത്. അല്ലെങ്കിൽ കളളപണമില്ല എന്നാണ് വ്യക്തമാകുന്നത്. ഇതിലേതെങ്കിലും ഒന്ന് അംഗീകരിക്കേണ്ടിവരും. നോട്ട് നിരോധിനത്തിന് മുമ്പും പിന്പും നടത്തിയ പദ്ധതികളോട് കാര്യമായ പ്രതികരണം ഉണ്ടായില്ല. നോട്ട് നിരോധനം കഴിഞ്ഞ് നിരോധിച്ച തുക തിരികെ വരുകയും ചെയ്തു. വരില്ലെന്ന് പറഞ്ഞതെല്ലാം വെറുതെ വാചകമടിയായി മാറി. ഇനി വരുമെന്ന് അവകാശപ്പെട്ട തുക എന്നത് എത്രയാണ്. അതാണ് അതിലേറെ രസകരം ഇന്ത്യയിൽ ഉണ്ടെന്ന് അനുമാനിക്കപ്പെടുന്ന കളളപ്പണത്തിന്രെ 12 ശതമാനം മാത്രമാണ് സർക്കാർ നോട്ട് നിരോധനംകൊണ്ട് തിരികെ വരുമെന്ന് അവകാശപ്പെട്ടത്. അതായത് മൂന്ന് ലക്ഷം കോടി മുതൽ നാല് ലക്ഷം കോടി വരെ. അതയാത് കളളപണത്തിന്രെ 88 ശതമാനവും അപ്പോഴും പുറത്തായിരിക്കുമെന്നാണ് സർക്കാർ തന്നെ സമ്മതിക്കുന്നത്. അപ്പോൾ എന്തിനായിരുന്നു ഈ നോട്ട് നിരോധന നാടകം. പക്ഷേ, സർക്കാർ അവകാശപ്പെട്ട കളളപ്പണം പോലും വരാതിരുന്നില്ല പണം തിരികെ വന്നു. അപ്പോഴാണ് നോട്ട് നിരോധനത്തിനെ അനുകൂലിക്കുന്ന വാദങ്ങൾ എത്രത്തോളം വസ്തുതാവിരുദ്ധമാണെന്ന് തിരിച്ചറിയുവാൻ കഴിയുക.\nതിരികെ വന്ന പണം ആർ ബി ഐ എണ്ണി തീർന്നില്ല എന്ന് പറയുന്നത് എങ്ങനെയാണ് വിശ്വസിക്കുക. കാരണം പണം ആരും നേരെ ആർ ബി ഐ യിൽ അല്ല അടച്ചത്. ബാങ്കുകളുടെ ശാഖയിലാണ് നിരോധിത നോട്ടുകൾ അടയ്ക്കുന്നത്. അവിടുത്തെ നോട്ടിന്രെ കണക്കുകളാണ് ആർ ബി ഐ യിലേയ്ക്ക് പോകുന്നത്. അതുകൊണ്ട് തന്നെ ആർ ബി ഐ ഇതുവരെ കണക്ക് എടുത്തില്ല എന്ന് പറയുന്നതിൽ അർത്ഥമില്ല. അത് പോലും കണക്കാക്കാൻ സാധിക്കാത്തവിധം കഴിയാത്ത കഴിവുകെട്ട സ്ഥാപനമല്ല, ലോകത്തെ മികച്ച കേന്ദ്ര ബാങ്കുകളിലൊന്നായിരുന്ന ആർ ബി ഐ. മാത്രമല്ല, നിരോധിത നോട്ടുകൾ സംസ്ക്കരിക്കാൻ വഴിയില്ലാതെ വെസ്റ്റേൺ ഇന്ത്യ പ്ലൈവുഡിന് ഹാർഡ് ബോർഡ് ഉണ്ടാക്കാനായി വിൽക്കുന്നു. അത് കണക്കെടുക്കാതെ വരുന്നത് തൂക്കി കൊടുക്കുന്ന എന്ന് കരുതേണ്ടി വരുമോ?\nനോട്ട് നിരോധനത്തെ കളളപ്പണം പിടുത്തം എന്നതിൽ നിന്നും ഡിജിറ്റൽ ഇന്ത്യ എന്നും കാഷ്‌ലെസ്സ് ഇക്കോണമിയെന്നും ദേശീയതെയെന്നും അതിർത്തിയിലെ പട്ടാളക്കാരന്രെ സഹനമെന്നും ഭീകരവാദ പ്രവർത്തിനെതിരെന്നും തൊഴിലും വികസനവും വർദ്ധിപ്പിക്കാനെന്നുമൊക്കെ പരാവർത്തനം ചെയ്തുകൊണ്ടേയിരുന്നു മോദിയും അനുചരസംഘവും. ഈ പരാവർത്തനങ്ങളുടെ രാഷ്ട്രീയം മനസ്സിലാകാതെ പ്രതിപക്ഷം മോദി മാറ്റി മാറ്റി വെയ്ക്കുന്ന പോസ്റ്റിൽ ഗോളടിക്കാനോടി. ജനാധിപത്യത്തിന്രെ അച്ചുതണ്ടായ പ്രതിപക്ഷം കപ്പതണ്ടിന്രെ ബലം പോലുമില്ലാതെയാണ് ഈ നീക്കങ്ങളോട് പ്രതികരിച്ചത്.\nഇനി കേന്ദ്ര സർക്കാരിന്രെ മറ്റൊരുവാദം നോട്ട് നിരോധനത്തിന് ശേഷം 2016 നവംബർ ഒമ്പത് മുതൽ 2017 മാർച്ച് 31 വരെ ആദായനികുതി റിട്ടേൺ നൽകിയവരുടെ എണ്ണം വൻതോതിൽ വർധിച്ചുവെന്നാണ്. പക്ഷേ നികുതി നൽകുന്നവരുടെ എണ്ണം വർധിച്ചിട്ടില്ല. നികുതി വരുമാനത്തിൽ റിട്ടേണിനനുസരിച്ച് വർദ്ധനവ് ഉണ്ടായിട്ടില്ല. റിട്ടേൺ നൽകുന്നവരുടെ എണ്ണമാണ് വർധിച്ചത്. അതായത് നികുതി പരിധിക്കു താഴെ വരുമാനമുളളവരും ചെറിയ നികുതികൊടുക്കേണ്ടവരുമാണ് റിട്ടേൺ നൽകിയതിൽ ബഹുഭൂരിപക്ഷവും എന്നാണ് കണക്കുകൾ വ്യക്തമാക്കുന്നത്. ഇതും സർക്കാരിന്രെ കണക്കിലാണ് വ്യക്തമാക്കുന്നത്.\nനോട്ട് നിരോധനത്തിന് ശേഷം 5.4 ലക്ഷം പേർ അധികമായി നികുതി റിട്ടേണുകൾ സമർപ്പിച്ചുവെന്ന് വ്യക്തമാക്കുന്ന കേന്ദ്ര സർക്കാരിന്രെ സാമ്പത്തിക രേഖയിൽ ഇതുവഴി ലഭിക്കാവുന്ന നികുതി വരുമാനമായി പറയുന്നത് 10, 587കോടി രൂപയാണ്. അതായത് 5.4 ലക്ഷം പേരിൽ നിന്നുളള നികുതി വരുമാനം എന്നത് 10,587 കോടി രൂപ. നികുതി റിട്ടേൺ നൽകിയതിൽ ഭൂരിപക്ഷവും അടിസ്ഥാനികുതി ഒഴിവായ രണ്ടര ലക്ഷം വാർഷിക വരുമാനത്തിന് താഴെയുളളവരാണെന്നാണ്. ആ കണക്കിൽ വ്യക്തമാകുന്നത് തന്നെ. 2.7 ലക്ഷം രൂപ വാർഷിക വരുമാനമുളളവരാണെന്നാണ് ഇതിൽ ഭൂരിഭാഗവും എന്ന് പറയുന്നു. ഇവരിൽ നിന്നുളള നികുതി വരുമാനം വളരെ കുറവായിരിക്കും. മാത്രമല്ല പലർക്കും മറ്റ് പദ്ധികളുടടെ പേരിൽ ഈ നികുതി ഈടാക്കുന്നതിൽ നിന്ന് ഇളവും ലഭിക്കും.അതായത്. നികുതി റിട്ടേൺ കൂടിയെങ്കിലും അത് വഴി ആദായനികുതി വരുമാനം കൂടിയിട്ടില്ലെന്ന് എന്നാണ് വ്യക്തമാക്കുന്നത്. ഇനി ആ കണക്ക് പരിശോധിച്ചാൽ അതിലും രസകരമാണ്. 10,587 കോടി രൂപയെ പുതുതായി വന്ന 5.4 ലക്ഷം നികുതി റിട്ടേൺ നൽകിയ എണ്ണം കൊണ്ട് ഹരിച്ചു നോക്കൂ. ശരാശരി ഒരാളുടെ വരുമാനം 1.96 ലക്ഷം രൂപ മാത്രം. ആദായ നികുതിയുടെ പരിധി നിശ്ചയിക്കപ്പെട്ടിട്ടുളളത് രണ്ടര ലക്ഷം രുപ വരെയാണ്. അതിലും കുറവാണ് ഈ തുക. ഏതാണ്ട് പരിധിയേക്കാൾ അരലക്ഷം കുറവാണ് ശരാശരി. അതായത് നികുതി റിട്ടേൺ സമർപ്പിച്ചവരിൽ ഭൂരിപക്ഷവും ആദായ നികുതിയുടെ പരിധിക്ക് പുറത്തുളളവരാണ് എന്നാണ്. ആ വാദവും പൊളളയാകുന്നത് സർക്കാർ തന്നെ പ്രസിദ്ധീകരിച്ച കണക്കിലാണ്. ഇക്കണോമിക് സർവേയിലെ സ്റ്റേറ്റ് ഓഫ് ഇക്കോണമി: ആൻ അനലറ്റിക്കൽ ഓവർ വ്യൂ ആൻഡ് ഔട്ട്‌ലുക്ക് ഫോർ പോളിസി എന്ന അധ്യായത്തിലെ 22 പേജിലാണ് ഗ്രാഫ് സഹിതം ഈ കണക്ക് വ്യക്തമാക്കുന്നത്.\nസർക്കാരിന്രെ സാമ്പത്തിക സർവേ രേഖയിലെ നികുതി ദായക റിട്ടേണും നികുതിയും സംബന്ധിച്ച കണക്ക്\nഇത്രയും കണക്കുകൾ സർക്കാരുമായി ബന്ധപ്പെട്ട രേഖകളിൽ നിന്നാണ്. അതായത് സർക്കാരിന്രെ ഏജൻസികൾക്കുപോലും കളളപ്പണം സംബന്ധിച്ച സർക്കാരിന്രെ വാദമുഖങ്ങളെ ന്യായീകരിക്കുന്ന കണക്കുകൾ എത്ര ശ്രമിച്ചിട്ടും എത്തിക്കാൻ സാധിക്കുന്നില്ല എന്നതാണ്.\nഇനി തീവ്രവാദവും ഭീകരവാദവും പറയുമ്പോൾ നോട്ട് നിരോധനത്തിന് ശേഷം കശ്മീരിലും മറ്റുമുണ്ടായ സംഭവങ്ങളെ കുറിച്ച് വിശദീകരിക്കാൻ സർക്കാർ ബാധ്യസ്ഥരാണ്. കശ്മീരി യുവാവിനെ പട്ടാള ജീപ്പിന് മുന്നിൽ കെട്ടിവച്ച വിവാദം പോലും സംഭവിക്കുന്നത്. നോട്ട് നിരോധനം കൊണ്ട് ഭീകരവാദത്തെ തടയുമെന്ന് മോദിയുടെയും അനുചരരുടെയും പ്രഖ്യാപനത്തിന് ശേഷമായിരന്നു എന്നോർക്കണം. ഇതിന് പറഞ്ഞ ന്യായീകരണങ്ങൾ കൂടി ചേർത്തു വായിക്കുമ്പോഴാണ് നോട്ട് നിരോധനവുമായ ചേർത്ത് സൃഷ്ടിച്ച അതി ദേശീയതാ വാദത്തിന്രെ അന്താരർത്ഥം തെളിയുക.\nഅടുത്ത വാദം തൊഴിലും വികസനവുമായിരുന്നു. എന്നാൽ അതിലെന്താണ് സംഭവിച്ചത്. നോട്ട് നിരോധനത്തിന് ശേഷമുളള കഴിഞ്ഞ സാമ്പത്തിക വർഷത്തിന്രെ അവസാന പാദത്തിൽ ( 2017 ജനുവരി മുതൽ മാർച്ചവരെയുളള മൂന്ന് മാസം) സംഘടിത മേഖലയിൽ മാത്രം 15 ലക്ഷം തൊഴിൽ നഷ്ടമായി എന്നാണ് സെന്രർ ഫോർ മോണിറ്റിങ് ഇന്ത്യൻ ഇക്കോണമിയുടെ കണ്ടത്തലിലാണ് ഇത്. തൊഴിലിന്രെ കാര്യത്തിൽ സംഘടിത മേഖലയിലും അസംഘടിത മേഖലയിലും തൊഴിൽ നഷ്ടം കൂടുകയാണെന്ന് വ്യക്തമാകുകയാണ് ഇത്. പുതിയ തൊഴിലുകൾ ഉണ്ടാകുന്നില്ലെന്ന് മാത്രമല്ല, ഉളള തൊഴിൽ പോലും നഷ്ടമാവുകയാണ്. കാർഷിക, വ്യാവസായികമേഖലയിൽ കനത്ത നഷ്ടമാണ് താഴെത്തട്ടിൽ സംഭവിക്കുന്നത്.\nമൂന്ന് ലക്ഷത്തോളം ചെറുകിട വ്യവസായങ്ങൾ അടച്ചുപൂട്ടിയെന്നും പതിനെണ്ണായിരത്തോളം കർഷകർ ആത്മഹത്യ ചെയ്തതായും റിപ്പോർട്ടുകൾ വന്നു. ഇന്നും കാർഷികമേഖലയിൽ എല്ലായിടത്തും സമരമുഖങ്ങളാണ്. നിരോധിക്കപ്പെട്ട നോട്ടുകളിൽ ഇല്ലാതാക്കിയത് ഭീകരവാദവും തീവ്രവാദവും കളളപ്പണമൊന്നുമില്ല. ഭരണകൂടത്തെ തിരഞ്ഞെടുത്ത പൗരസമൂഹത്തിന്രെ ജീവിതങ്ങളാണ്.\nഇന്ത്യയിൽ സമ്പൂർണ തൊഴിൽവളർച്ച സ്തംഭനമാണ് സംഭവിച്ചിരിക്കുന്നതെന്ന് സാമ്പത്തിക ഗവേഷകർ പറയുന്നു. സെന്രർ ഫോർ ഡെവപല്പമെന്റ് സ്റ്റഡീസിലെ വിനോജ് എബ്രഹാം സെപ്തംബർ 23 ന് ഇക്കണോമിക്കൽ ആൻഡ് പൊളിറ്റിക്കൽ വീക്ക്‌ലിയിൽ പ്രസിദ്ധീകരിച്ച പഠനത്തിൽ തൊഴിൽ നഷ്ട്ടത്തെ കുറിച്ച് വ്യക്തമാക്കുന്നുണ്ട്. സമ്പൂർണ്ണ തൊഴിൽ നഷ്ടമാണ് ഇന്ത്യയിലെ വിവിധ ഡാറ്റകൾ തൊഴിൽ സംബന്ധിച്ച് വ്യക്തമാക്കുന്നതെന്ന് ” സ്റ്റാഗന്ര് എംപ്ലോയ്മെന്ര് ഗ്രോത്ത്, ലാസ്റ്റ് ത്രീ ഇയേഴ്സ് മേ ഹാവ് ബീൻ ദ് വേഴ്‌സ്റ്റ് ” എന്ന വിനോജ് എബ്രഹാമിന്രെ പഠനം പറയുന്നു. നോട്ട് നിരോധനത്തിന് ശേഷമുളള സാമ്പത്തിക പാദത്തിലെയും ഈ സാമ്പത്തിക വർഷത്തെയും ഇതുവരെയുളള സ്ഥിതിയും രൂക്ഷമാകുന്ന തൊഴിലില്ലായമയുടേതാണ്. നോട്ട് നിരോധനവും ചരക്ക് സേവന നികുതിയും ഏൽപ്പിച്ച ആഘാതത്തിൽ നിന്നും അടുത്തൊന്നും തൊഴിൽ മേഖലയിൽ ഉണർവുണ്ടാകുമെന്ന് പ്രതീക്ഷയും നഷ്ടമായിരിക്കുകയാണ്.\nതങ്ങളുടെ തന്നെ എല്ലാ അവകാശവാദങ്ങളും പൊളിഞ്ഞതായി സർക്കാരിന്രെ തന്നെ കണക്കുകൾ തന്നെ വ്യക്തമാക്കിയ ഒരു പ്രഖ്യാപനത്തിന്രെ വാർഷികമാണ് പ്രധാനമന്ത്രിയും സ്തുതിപാഠകരും ആഘോഷിക്കുന്നതിലെ വൈരുദ്ധ്യം.\nഈ കാലഘട്ടം കണ്ട ഹിമാലയന് മണ്ടത്തരത്തിന് മാപ്പു പറയുമോ? നോട്ട് നിരോധനത്തിനെതിരെ പ്രകാശ് രാജ്


(എ) സഹകരണ വകുപ്പിന്റെ നേതൃത്വത്തില് ആലില പദ്ധതി നടപ്പിലാക്കിയിട്ടുണ്ടോ;\n(സി) പദ്ധതിയുടെ കാലാവധി വ്യക്തമാക്കുമോ;\n(ഡി) പദ്ധതി നടത്തിപ്പിനായി എന്തെല്ലാം നടപടികള് സ്വീകരിച്ചിട്ടുണ്ട്?\nകേരള സ്റ്റേറ്റ് മെഡിക്കല് ഷോപ്സ് കോ-ഓപ്പറേറ്റിവ് സൊസൈറ്റിയുടെ പ്രവർത്തനം\n2057. ശ്രീ. എന് .എ.നെല്ലിക്കുന്ന് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) കേരള സ്റ്റേറ്റ് മെഡിക്കല് ഷോപ്സ് കോ-ഓപ്പറേറ്റിവ് സൊസൈറ്റിയുടെ പ്രവര്‍ത്തനത്തില് ക്രമക്കേടുകള് കണ്ടെത്തിയിരുന്നുവോ; എങ്കില് അന്വേഷണം ഏര്‍പ്പെടുത്തിയിട്ടുണ്ടോ; ആര്‍ക്കാണ് അന്വേഷണച്ചുമതല എന്ന് വ്യക്തമാക്കുമോ;\n(ബി) അന്വേഷണത്തിന് ഉത്തരവ് ആയത് എന്നാണു് ; അന്വേഷണ കാലാവധി അവസാനിച്ചോ; അന്വേഷണ റിപ്പോര്‍ട്ട് ലഭിച്ചിട്ടുണ്ടോ;വ്യക്തമാക്കുമോ?\n2058. ശ്രീ.സാജു പോള് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) കണ്‍സ്യൂമര് ഫെഡിന്റെ പ്രവര്‍ത്തനം വിലയിരുത്തിയിട്ടുണ്ടോ ;\n(ബി) സംസ്ഥാനത്ത് പുതുതായി നന്മ സ്റ്റോറുകള് ആരംഭിക്കുവാനായി ലഭിച്ച അപേക്ഷകളില് എത്ര എണ്ണം നിരസിച്ചിട്ടുണ്ടെന്ന് കാരണം സഹിതം വിശദമാക്കുമോ ?\nവാടക കെട്ടിടങ്ങളിൽ പ്രവർത്തിക്കുന്ന സഹകരണ സ്ഥാപനങ്ങൾ\n2059. ശ്രീ.കെ. ദാസന് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) അനവധി സഹകരണ സംഘങ്ങളുടെ ഓഫീസും അനുബന്ധ സ്ഥാപനങ്ങളും വാടക കെട്ടിടങ്ങളിലാണ് പ്രവര്‍ത്തിക്കുന്നതെന്ന വസ്തുത ശ്രദ്ധയില്‍പ്പെട്ടിട്ടുണ്ടോ ;\n(ബി) സഹകരണ സ്ഥാപനങ്ങള്‍ക്ക് ഓഫീസ് നിര്‍മ്മിക്കുന്നതിന് നിലവില് എന്തെങ്കിലും ധനസഹായം നല്‍കുന്നുണ്ടോ ; എങ്കില് വ്യക്തമാക്കുമോ ;\n(സി) സര്‍ക്കാരിന്റെയോ തദ്ദേശസ്വയംഭരണ സ്ഥാപനങ്ങളുടെയോ കെട്ടിടങ്ങള് സഹകരണ സംഘങ്ങള്‍ക്ക് വാടകയ്ക്ക് നല്‍കുമ്പോള് ഇളവുകള് നല്‍കുന്നതിന് ഉത്തരവ് നല്‍കുമോ ?\nസഹകരണ മേഖലയില് പബ്ലിക് റിസ്ക് ഫണ്ട്\n2060. ശ്രീ.ജോസഫ് വാഴയ്ക്കൻ\n(എ) സഹകരണ മേഖലയില് പബ്ലിക് റിസ്ക് ഫണ്ട് നടപ്പിലാക്കിയിട്ടുണ്ടോയെന്ന് വ്യക്തമാക്കുമോ ;\n(ബി) പബ്ലിക് റിസ്ക് ഫണ്ട് നടപ്പിലാക്കുന്നത് മുഖേന എന്തെല്ലാം ലക്ഷ്യങ്ങളാണ് കൈവരിക്കാനുദ്ദേശിക്കുന്നതെന്ന് വിശദമാക്കുമോ ;\n(സി) പ്രസ്തുത പദ്ധതിയനുസരിച്ച് എന്തെല്ലാം ആനുകൂല്യങ്ങളും സഹായങ്ങളുമാണ് നല്‍കിയിട്ടുള്ളതെന്ന് വിശദമാക്കുമോ ;\n(ഡി) ഏതെല്ലാം തലത്തിലുള്ള സഹകരണ സംഘങ്ങളിലൂം ബാങ്കുകളിലുമാണ് പ്രസ്തുത പദ്ധതി നടപ്പാക്കിയതെന്ന് വിശദമാക്കുമോ ?\nസഹകരണ സമുച്ചയത്തിന്റെ നിര്‍മ്മാണം\n2061. ശ്രീ.കെ.വി.അബ്ദുള് ഖാദര് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) തിരുവനന്തപുരത്തെ സഹകരണ സമുച്ചയത്തിന്റെ നിര്‍മ്മാണത്തിനായി സഹകരണസംഘങ്ങളില് നിന്നും ആകെ എത്ര തുക പിരിച്ചെടുത്തിട്ടുണ്ട് ; ജില്ല തിരിച്ചുളള കണക്ക് ലഭ്യമാക്കുമോ ;\n(ബി) സഹകരണ സമുച്ചയ നിര്‍മ്മാണത്തിന് പ്രതീക്ഷിക്കുന്ന തുക എത്രയാണെന്ന് വ്യക്തമാക്കുമോ ?\n2062. ശ്രീ.ടി.എന്. പ്രതാപന്\n(എ) റിസ്ക് ഫണ്ട് പദ്ധതിയുടെ ഉദ്ദേശ്യലക്ഷ്യങ്ങള് എന്തെല്ലാം ;\n(ബി) ഇൗ സര്‍ക്കാര് അധികാരത്തില് വന്ന ശേക്ഷം റിസ്ക് ഫണ്ട് പദ്ധതിയില് എന്തെല്ലാം മാറ്റങ്ങള് വരുത്തി ; വിശദമാക്കുമോ ;\n(സി) പ്രസ്തുത കാലയളവില് റിസ്ക് ഫണ്ട് പദ്ധതി പ്രകാരം എത്ര രൂപയുടെ ആനുകൂല്യങ്ങള് നല്‍കിയിട്ടുണ്ട് ; മുന് സര്‍ക്കാരിന്റെ കാലത്ത് എത്ര തുകയാണ് ഇൗ ഇനത്തില് നല്‍കിയത്; വിശദമാക്കുമോ ;\n(ഡി) പദ്ധതി നടത്തിപ്പിനായി എന്തെല്ലാം നടപടികള് സ്വീകരിച്ചിട്ടുണ്ട്; വിശദമാക്കുമോ ?\nജില്ലാ സഹകരണ ബാങ്കുകളുടെ നെല്ല് സംഭരണം\n2063. ശ്രീ.എം. ഹംസ : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) നെല്‍കൃഷിക്കാര്‍ക്ക്ഏതെല്ലാം ജില്ലാ സഹകരണ ബാങ്കുകള് പലിശരഹിത വായ്പ നല്‍കിവരുന്നുണ്ട്;\n(ബി) ഏതെല്ലാം ജില്ലാ സഹകരണ ബാങ്കുകള് കര്‍ഷകരില് നിന്നും നെല്ല് സംഭരിക്കുന്നുണ്ട്; 1.7.2011 മുതല് 31.5.2015 വരെയുള്ള കണക്ക് ലഭ്യമാക്കാമോ;\n(സി) നെല്ല് സംഭരിച്ച വകയില് ഏതെല്ലാം ജില്ലാ സഹകരണ ബാങ്കുകള് കര്‍ഷകര്‍ക്ക് വില നല്‍കുന്നതിന് കുടിശ്ശിക വരുത്തിയിട്ടുണ്ട്; വിശദാംശം നല്‍കാമോ?\nശ്രീമതി സരള സമര്‍പ്പിച്ച അപേക്ഷയില്‍മേല് നടപടി\n2064. ശ്രീ.ബി.ഡി. ദേവസ്സി : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) ഇരിങ്ങാലക്കുട സഹകരണ സംഘം, അസി:രജിസ്ട്രാര് ഓഫീസില് ജോലി ചെയ്തുവരികെ 15 വര്‍ഷങ്ങള്‍ക്കു മുമ്പ് കാണാതായ ശ്രീ സദാനന്ദന്റെ സര്‍വ്വീസ് ആനുകൂല്യങ്ങളും മറ്റും ലഭിയ്ക്കുന്നതിനായി അദ്ദേഹത്തിന്റെ ഭാര്യ ശ്രീമതി സരള, മുണ്ടയ്ക്കത്തുപറമ്പില് സമര്‍പ്പിച്ച അപേക്ഷയില് എന്തു നടപടികളാണ് സ്വീകരിച്ചിട്ടുള്ളത് എന്നും, നടപടികള് ഏതു ഘട്ടത്തിലാണ് എന്നും അറിയിക്കാമോ;\n(ബി) പ്രസ്തുത അപേക്ഷയില് അടിയന്തിര നടപടികള് സ്വീകരിക്കുമോ?\nസംസ്ഥാന സഹകരണ വിജിലന്‍സ്\n2065. ശ്രീ.വര്‍ക്കല കഹാര്\n(എ) സംസ്ഥാന സഹകരണ വിജിലന്‍സ് വിഭാഗത്തിന്റെ അധികാരങ്ങള് എന്തൊക്കെയാണെന്ന് വിശദീകരിക്കുമോ;\n(ബി) സഹകരണ വിജിലന്‍സ് വിഭാഗം നിലവില് വന്നശേഷം എത്ര കേസ്സുകള് അന്വേഷിച്ചിട്ടുണ്ട്; വര്‍ഷം തിരിച്ച് വ്യക്തമാക്കുമോ;\n(സി) ഇതില് എത്ര കേസ്സുകള് ഇനിയും അന്വേഷണം പൂര്‍ത്തീകരിച്ച് റിപ്പോര്‍ട്ട് നല്‍കാനുണ്ട്; വിശദമാക്കുമോ;\n(ഡി) വിജിലന്‍സ് വിഭാഗത്തിന്റെ ശമ്പളത്തിനും മറ്റാനുകൂല്യങ്ങള്‍ക്കും വാഹനങ്ങളുടെ ഇന്ധന ചെലവിനും ഉള്‍പ്പെടെ നാളിതുവരെ എന്ത് തുക ചെലവഴിച്ചിട്ടുണ്ട്; ഒരു കേസ്സ് അന്വേഷണത്തിന് ശരാശരി എന്ത് തുക ചെലവ് വന്നിട്ടുണ്ട്;\n(ഇ) നിലവിലെ സഹകരണ വിജിലന്‍സിന്റെ പ്രവര്‍ത്തനത്തില് പോരായ്മകളുണ്ടെന്ന ആക്ഷേപം ശ്രദ്ധയില്‍പ്പെട്ടിട്ടുണ്ടോ; വിശദമാക്കുമോ; എങ്കില് സഹകരണ വിജിലന്‍സ് സംവിധാനം പുന:സംഘടിപ്പിക്കാന് നടപടി സ്വീകരിക്കുമോ?\nആലപ്പുഴ ജില്ലയിലെ കര്‍ഷക സേവന കേന്ദ്രങ്ങളുടെ പ്രവര്‍ത്തനം\n2066. ശ്രീ.ജി.സുധാകരന് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) ആലപ്പുഴ ജില്ലയില് സഹകരണ വകുപ്പിന്റെ കീഴില് എത്ര കര്‍ഷക സേവന കേന്ദ്രങ്ങളാണ് ഈ സര്‍ക്കാര് അധികാരത്തില് വന്നതിനു ശേഷം രൂപീകരിച്ചിട്ടുള്ളത്; എവിടെയെല്ലാമാണ് ഇവ സ്ഥാപിച്ചിട്ടുള്ളത്;\n(ബി) പ്രസ്തുത കര്‍ഷക സേവന കേന്ദ്രങ്ങള്, ആലപ്പുഴ ജില്ലയില് എന്തെല്ലാം പ്രവര്‍ത്തനങ്ങളാണ് ഇതുവരെ നടത്തിയതെന്ന് വ്യക്തമാക്കാമോ?\nനിക്ഷേപ സുരക്ഷാഫണ്ട് ബോര്‍ഡ്\n(എ) നിക്ഷേപ സുരക്ഷാഫണ്ട് ബോര്‍ഡ് രൂപീകരിച്ചിട്ടുണ്ടോ ; എങ്കില് വിശദമാക്കുമോ ;\n(ബി) എന്തെല്ലാം ലക്ഷ്യങ്ങളാണ് പ്രസ്തുത ബോര്‍ഡിന്റെ പ്രവര്‍ത്തനങ്ങള് മുഖേന കൈവരിക്കാനുദ്ദേശിക്കുന്നത് ; വിശദാംശങ്ങള് നല്കുമോ;\n(സി) സഹകരണ സംഘങ്ങളിലെ നിക്ഷേപങ്ങള്‍ക്ക് സുരക്ഷിതത്വം ഉറപ്പാക്കാന് എന്തെല്ലാം കാര്യങ്ങളാണ് ബോര്‍ഡിന്റെ പ്രവര്‍ത്തനങ്ങളില് ഉള്‍പ്പെടുത്തിയിരിക്കുന്നത് ; വിശദമാക്കുമോ ;\n(ഡി) ഏതെല്ലാംതരം സഹകരണ സംഘങ്ങളിലെ നിക്ഷേപങ്ങള്‍ക്കാണ് സുരക്ഷിതത്വം ഉറപ്പുവരുത്തുന്നത് ; വിശദാംശങ്ങള് ലഭ്യമാക്കുമോ ?\nകോട്ടയം-മരങ്ങാട്ട്പള്ളി സര്‍വ്വീസ് കോ- ഓപ്പറേറ്റീവ് ബാങ്കിന്റെ ആഭിമുഖ്യത്തില് കേരളാ കോ-ഓപ്പറേറ്റീവ് ഡെപ്പോസിറ്റ് ഗ്യാരന്റി സ്കീമം\n2068. ശ്രീ.മോന്‍സ് ജോസഫ് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) കോട്ടയം-മരങ്ങാട്ട്പള്ളി സര്‍വ്വീസ് കോ- ഓപ്പറേറ്റീവ് ബാങ്കിന്റെ ആഭിമുഖ്യത്തില് കേരളാ കോ-ഓപ്പറേറ്റീവ് ഡെപ്പോസിറ്റ് ഗ്യാരന്റി സ്കീമില് അധികമായി അടച്ച പ്രീമിയം തുക തിരികെ നല്‍കുന്നതു സംബന്ധിച്ച് നല്‍കിയിരുന്ന പരാതിയില് സ്വീകരിച്ച നടപടികള് വ്യക്തമാക്കാമോ;\n(ബി) പ്രസ്തുത ഡെപ്പോസിറ്റ് തിരികെ നല്‍കുന്നതിന് എന്തെങ്കിലും നിയമ തടസ്സം ഉണ്ടോ; എങ്കില് എന്തെല്ലാമെന്ന് വ്യക്തമാക്കാമോ; ഇതു പരിഹരിക്കുന്നതിന് സ്വീകരിക്കേണ്ട നടപടികള് എന്തെല്ലാമാണെന്ന് വിശദമാക്കാമോ?\nത്രിവേണി നീതി നന്മ സ്റ്റോറുകളിലൂടെ നിത്യോപയോഗ സാധനങ്ങള് ലഭ്യമാക്കാന് നടപടി\n2069. ശ്രീ.എം.വി.ശ്രേയാംസ് കുമാര് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) ഈ സര്‍ക്കാര് അധികാരത്തില് വന്നതിനുശേഷം വയനാട് ജില്ലയില് എത്ര ത്രിവേണി, നീതി, നന്മ സ്റ്റോറുകള് പുതുതായി ആരംഭിച്ചിട്ടുണ്ടെന്നും, അവ എവിടെയെല്ലാമെന്ന് വ്യക്തമാക്കുമോ;\n(ബി) ജില്ലയിലെ ത്രിവേണി, നീതി, നന്മ സ്റ്റോറുകളില് ആവശ്യത്തിന് സാധനങ്ങള് ലഭ്യമാകാത്തത് ശ്രദ്ധയില്‍പെട്ടിട്ടുണ്ടോ;\n(സി) നിത്യോപയോഗസാധനങ്ങളുടെ വിലക്കയറ്റം നിയന്ത്രിക്കുന്നതിന്റെ ഭാഗമായി പ്രസ്തുത സ്റ്റോറുകളില് ആവശ്യത്തിന് സാധനങ്ങള് ലഭ്യമാക്കുന്നതിന് നടപടി സ്വീകരിക്കുമോ;\nകേപ്പിലെ കോണ്‍ട്രാക്ട് നിയമനങ്ങള്\n2070. ശ്രീ.ജി.സുധാകരന് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) കേപ്പിലെ ജീവനക്കാരെ ഏഴുവര്‍ഷ കോണ്‍ട്രാക്ട് വ്യവസ്ഥയില് നിയമിച്ചത് എന്നാണ്; അത്തരത്തില് എത്ര ജീവനക്കാര്‍ക്ക് നിയമനം നല്‍കി; അവരുടെ പേരും മേല്‍വിലാസവും അടങ്ങുന്ന പട്ടിക ലഭ്യമാക്കാമോ;\n(ബി) പ്രസ്തുത വ്യവസ്ഥയില് ജീവനക്കാരെ നിയമിക്കുന്നതിന് തീരുമാനമെടുത്ത കേപ്പ് എക്സിക്യൂട്ടീവ് കമ്മിറ്റി തീരുമാനത്തിന്റെ പകര്‍പ്പ് ലഭ്യമാക്കാമോ;\n(സി) ഏഴുവര്‍ഷ കോണ്‍ട്രാക്ടില് കേപ്പില് നിയമിച്ചിരുന്ന ജീവനക്കാര്‍ക്ക് ആര്‍ക്കെങ്കിലും സ്ഥിരം നിയമനം നല്‍കിയിട്ടുണ്ടോ; ഉണ്ടെങ്കില് ഉത്തരവിന്റെ പകര്‍പ്പ് ലഭ്യമാക്കുമോ?\nഫയലുകളുടെ നിലവിലെ സ്ഥിതി\n2071. ശ്രീമതി.പി. അയിഷാ പോറ്റി : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) 2444/ബി.2/2015/സഹകരണം, തീയതി 12/3/15, 2518/ബി.2/ 2015 സഹകരണം, തീയതി 12/3/15 എന്നീ ഫയലുകളിന്‍മേല് സ്വീകരിച്ച നടപടികള് എന്തെല്ലാമാണ് ;\n(ബി) പ്രസ്തുത ഫയലുകളുടെ നിലവിലെ സ്ഥിതി വെളിപ്പെടുത്തുമോ ?\nചേര്‍ത്തല ചാലില്‍നിവര്‍ത്തില് ശ്രീ.അപ്പുവിന്റെ ഭൂമി വിട്ടു നല്‍കുന്നത്\n2072. ശ്രീ.പി.തിലോത്തമന് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) ചേര്‍ത്തല 1668-ാം നമ്പര് സര്‍വ്വീസ് സഹകരണ ബാങ്കിന് നല്‍കാനുണ്ടായിരുന്ന വായ്പാ കുടിശികയ്ക്ക് വികലാംഗനും പട്ടികജാതിയില് പെട്ടയാളും നിര്‍ദ്ധനനുമായ ചേര്‍ത്തല ചാലില്‍നിവര്‍ത്തില് ശ്രീ.അപ്പു എന്ന കക്ഷിയില് നിന്നും ബാങ്ക് ഏറ്റെടുത്ത കിടപ്പാടം ആവശ്യപ്പെട്ട തുക പൂര്‍ണ്ണമായും അടച്ചുതീര്‍ത്തിട്ടും മടക്കി നല്‍കാത്തത് എന്തുകൊണ്ടാണെന്നു പറയാമോ?\n(ബി) മുഖ്യമന്ത്രിയുടെ 2013-ലെ ജനസമ്പര്‍ക്ക പരിപാടിയില് ഇതുസംബന്ധിച്ച് ശ്രീ.അപ്പു നല്‍കിയ നിവേദനത്തിന്മേല് മുഖ്യമന്ത്രി നല്‍കിയ ഉറപ്പു പ്രകാരം കോ-ഓപ്പറേറ്റീവ് രജിസ്റ്റ്രാര് വസ്തു മടക്കിനല്‍കാന് ഉത്തരവ് നല്‍കാത്തത് എന്തുകൊണ്ടാണെന്നു പറയാമോ?\n(സി) ഇതു സംബന്ധിച്ച് 25/07/2014-ല് സഹകരണ സംഘം ജോയിന്‍റ് രജിസ്റ്റ്രാര്, രജിസ്റ്റ്രാര്‍ക്ക് അയച്ചിരുന്ന സിപി.2/4301/2014 നമ്പര് ഫയല് സംബന്ധിച്ച തീര്‍പ്പ് എന്താണെന്ന് പറയാമോ; ഈ ഫയലിലെ തീരുമാനത്തിന്‍റെ പകര്‍പ്പ് ലഭ്യമാക്കുമോ?\n(ഡി) ശ്രീ.അപ്പുവിന് സ്വന്തം ഭൂമി മടക്കി നല്‍കാന് ഇത്രയേറെ സാങ്കേതിക ബുദ്ധിമുട്ട് ഉണ്ടെങ്കില് എന്തിനുവേണ്ടിയായിരുന്നു അദ്ദേഹത്തില് നിന്നും സ്വന്തം കിടപ്പാടത്തിനു പുറമേ കുടിശിക തുകയും പലിശയും ഈടാക്കിയത് എന്നു പറയാമോ?\nപട്ടികജാതി / പട്ടികവര്‍ഗ്ഗ വിഭാഗത്തില്‍പെട്ടവര്‍ക്കു സഹകരണബാങ്കുകള് വഴി കടാശ്വാസം\n2073. ശ്രീ.ബി.സത്യന് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) പട്ടികജാതി / പട്ടികവര്‍ഗ്ഗ വിഭാഗത്തില്‍പെട്ടവര്‍ക്കു സഹകരണബാങ്കുകള് വഴി കടാശ്വാസം നല്‍കുന്നുണ്ടോ ; വിശദവിവരം നല്‍കാമോ ;\n(ബി) സമയപരിധി ഏതു മുതല് ഏതുവരെയെന്ന് വ്യക്തമാക്കാമോ ; സമയപരിധി നീട്ടുവാന് തീരുമാനിച്ചിട്ടുണ്ടോയെന്ന് വ്യക്തമാക്കാമോ?\n2074. ശ്രീ.ജി.സുധാകരന് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) കേപ്പ് സാമ്പത്തിക തകര്‍ച്ചയിലാണോ; ആണെങ്കില് അതിനുള്ള കാരണം വ്യക്തമാക്കാമോ;കേപ്പിന്റെ പൊതു സാമ്പത്തികസ്ഥിതി വിശദമാക്കാമോ;\n(ബി) കേപ്പിലെ ജീവനക്കാര്‍ക്ക് ഒരു മാസത്തെ ശമ്പളം നല്‍കാന് എന്തു തുക വേണ്ടിവരും, വ്യക്തമാക്കാമോ;\n(സി) കേപ്പിലെ ജീവനക്കാര്‍ക്ക് 2015 മേയ് മാസത്തെ ശമ്പളം നല്കിയിട്ടുണ്ടോ ; എങ്കിൽ എന്നാണ് നല്‍കിയത്; ഇതിനാവശ്യമായ തുക എങ്ങനെയാണ് കണ്ടെത്തിയത്, വ്യക്തമാക്കുമോ?\n(ഡി) കേപ്പ് ഏതെല്ലാം സ്ഥാപനങ്ങളില്‍നിന്ന് വായ്പയും ഓവര്‍ഡ്രാഫ്റ്റും എടുത്തിട്ടുണ്ട്; വിശദമാക്കുമോ;\n(ഇ) വായ്പയും ഓവര് ഡ്രാഫ്റ്റും എടുത്ത വകയില് എന്തു തുക ഇനിയും സ്ഥാപനങ്ങള്‍ക്ക് തിരിച്ചടയ്ക്കുവാനുണ്ട്;\n(എഫ്) കേപ്പിന്റെ കീഴിലുള്ള വിദ്യാഭ്യാസ സ്ഥാപനങ്ങളില് എത്ര സീറ്റുകള് നിലവില് ഒഴിഞ്ഞുകിടപ്പുണ്ട്; പ്രസ്തുത സീററുകളി‍ല് അഡ്മിഷന് നല്‍കാന് കഴിയാതിരുന്നത് എന്തുകൊണ്ടെന്ന് വിശദമാക്കാമോ;\n(ജി) കൊച്ചി സഹകരണ മെഡിക്കല് കോളേജ് സര്‍ക്കാര് ഏറ്റെടുത്തശേഷം അവിടെയുള്ള ജീവനക്കാരുടെ ശമ്പളം, നിര്‍മ്മാണ പ്രവര്‍ത്തനങ്ങള്, ഉപകരണങ്ങള് വാങ്ങല് എന്നിവയ്ക്കായി കേപ്പ് എത്ര കോടി രൂപ ചെലവഴിച്ചു; വിശദമാക്കാമോ?\nപയ്യന്നൂര് ഖാദി വ്യവസായ കേന്ദ്രം\n2075. ശ്രീ.കെ.കുഞ്ഞിരാമന് (തൃക്കരിപ്പൂർ) : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) പയ്യന്നൂര് ഖാദി വ്യവസായ കേന്ദ്രത്തില് പുതുതായി എന്തെങ്കിലും പദ്ധതികള് നടപ്പിലാക്കാന് ഉദ്ദേശിക്കുന്നുണ്ടോ; വിശദമാക്കുമോ ;\n(ബി) പ്രസ്തുത കേന്ദ്രത്തില് എത്ര തൊഴിലാളികളാണ് ജോലിചെയ്യുന്നതെന്ന് വ്യക്തമാക്കാമോ;\n(സി) പ്രസ്തുത കേന്ദ്രത്തില് പുതുതായി എത്ര പേര്‍ക്ക് തൊഴില് നല്‍കിയിട്ടുണ്ടെന്ന് വ്യക്തമാക്കാമോ?\nകണ്‍സ്യൂമര് ഫെഡ് നല്കുന്ന സബ്സിഡി\n2076. ശ്രീ.കെ.കുഞ്ഞിരാമന് (തൃക്കരിപ്പൂർ) : താഴെ കാണുന്ന ചോദ്യത്തിന് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) സംസ്ഥാനത്ത് കണ്‍സ്യൂമര് ഫെഡ് വഴി വിതരണം ചെയ്യുന്ന ഏതൊക്കെ നിത്യോപയോഗ സാധനങ്ങള്‍ക്കാണ് സബ്സിഡി നല്കുന്നതെന്ന് വ്യക്തമാക്കാമോ?\nകണ്‍സ്യൂമര് ഫെഡ് സ്ഥാപനങ്ങള്\n2077. ശ്രീ.കെ.കുഞ്ഞിരാമന് (ഉദുമ) : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) ഈ സര്‍ക്കാര് അധികാരത്തില് വന്നതിനുശേഷം കണ്‍സ്യൂമര് ഫെഡ് പുതുതായി എന്തൊക്കെ സ്ഥാപനങ്ങള് തുടങ്ങി; വിശദാംശങ്ങള് അറിയിക്കാമോ;\n(ബി) എത്ര ജീവനക്കാരെ ഈ പുതിയ സ്ഥാപനങ്ങളില് നിയമിച്ചു; വിശദാംശങ്ങള് അറിയിക്കാമോ ;\n(സി) ഇതില് ഇതുവരെ എത്ര സ്ഥാപനങ്ങള് പൂട്ടി; എത്ര ജീവനക്കാരെ പിരിച്ചുവിട്ടു; വിശദാംശങ്ങള് അറിയിക്കാമോ;\n(ഡി) കണ്‍സ്യൂമര് ഫെഡിന്റെ നിലവിലുള്ള കടബാധ്യത എത്രയാണ്; സര്‍ക്കാരില് നിന്നും എത്ര തുക ലഭിക്കാനുണ്ട്; വിശദാംശങ്ങള് അറിയിക്കാമോ ?\n2078. ശ്രീമതി.പി. അയിഷാ പോറ്റി : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) കണ്‍സ്യൂമര് ഫെഡില് നടത്തിയ ക്രമക്കേടുകളെ തുടര്‍ന്ന് കൊല്ലം ജില്ലയില് സസ്പെന്‍ഷന് വിധേയരായ ഉദ്യോഗസ്ഥരുടെ പേരുവിവരം വെളിപ്പെടുത്തുമോ ;\n(ബി) പ്രസ്തുത ഉദ്യോഗസ്ഥര് നടത്തിയ ക്രമക്കേടുകള് എന്തെല്ലാമാണ് ; ക്രമക്കേടുകളെ തുടര്‍ന്ന് കണ്‍സ്യൂമര്‍ഫെഡിന് ഉണ്ടായ നഷ്ടം എത്ര തുകയുടേതാണെന്ന് വ്യക്തമാക്കുമോ?\nകണ്‍സ്യൂമര് ഫെഡിന്റെ നിലനില്‍പ്പ്\n(എ) കണ്‍സ്യൂമര് ഫെഡിന്റെ നിലനില്‍പുതന്നെ അപകടത്തിലാവും വിധം തകര്‍ച്ചയെ അഭിമുഖീകരിക്കുകയാണെന്ന കാര്യം ശ്രദ്ധയില്‍പെട്ടിട്ടുണ്ടോ;\n(ബി) പൊതുവിപണികളില് വിലക്കയറ്റം തടയുന്നതിന് ഏറെ പ്രയോജനകരമായ രീതിയില് പ്രവര്‍ത്തിച്ചിരുന്ന കണ്‍സ്യൂമര്‍ഫെഡ് ഇത്തരത്തില് തകര്‍ച്ചയില് എത്താനുണ്ടായ കാരണം വ്യക്തമാക്കുമോ;\n(സി) പൊതുവിപണിയില് ഇടപെടേണ്ടുന്ന സഹകരണ സ്ഥാപനങ്ങള് തകര്‍ക്കപ്പെട്ടാല് സാധാരണക്കാര്‍ക്ക് ഏതെല്ലാം രീതിയില് പ്രതിസന്ധി സൃഷ്ടിക്കുമെന്ന് വിലയിരുത്തിയിട്ടുണ്ടോ; വിശദമാക്കാമോ?\nനിത്യോപയോഗ സാധനങ്ങളുടെ വില വർദ്ധനവ്\n2080. ശ്രീ.രാജു എബ്രഹാം : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) അവശ്യ സാധനങ്ങളുടെ വില വര്‍ദ്ധിച്ചത് ശ്രദ്ധയില് പ്പെട്ടിട്ടുണ്ടോ ;\n(ബി) നിത്യോപയോഗ സാധനങ്ങള് പലതും കണ്‍സ്യൂമര് ഫെഡ് വഴി സബ്‍സിഡി നിരക്കില് വിതരണം ചെയ്യുന്നില്ല എന്ന വസ്തുത ശ്രദ്ധയില്‍പ്പെട്ടിട്ടുണ്ടോ ; അവശ്യ സാധനങ്ങളുടെ ലഭ്യത ഉറപ്പാക്കാന് എന്തൊക്കെ നടപടികള് സ്വീകരിച്ചിട്ടുണ്ട് വിശദമാക്കാമോ ;\n(സി) കണ്‍സ്യൂമര് ഫെഡ് വഴി അവശ്യസാധനങ്ങള് വിതരണം ചെയ്ത വകയില് സബ്‍സിഡിയായി കണ്‍സ്യൂമര് ഫെഡിന് സര്‍ക്കാരില് നിന്നും പണം ലഭിക്കാനുണ്ടോ ; ഉണ്ടെങ്കില് ഏതു വര്‍ഷം മുതല് എത്ര തുക വിശദാംശങ്ങള് ലഭ്യമാക്കാമോ ;\n(ഡി) ഇൗ തുക കൊടുത്തുതീര്‍ക്കാന് എന്തെല്ലാം നടപടികള് സ്വീകരിക്കാനാണ് ഉദ്ദേശിക്കുന്നത് ?\nT 2081. ശ്രീ.പി.സി. ജോര്‍ജ് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) കേരളത്തില് ആകെ എത്ര കണ്‍സ്യൂമര് ഫെഡ് സ്ഥാപനങ്ങള്/സ്റ്റോറുകള് നിലവില് ഉണ്ട് ; ഇവ എവിടെയൊക്കെയെന്ന് വിശദമാക്കുമോ ;\n(ബി) ഈ സര്‍ക്കാര് അധികാരമേറ്റ ശേഷം കണ്‍സ്യൂമര് ഫെഡില് എത്ര കോടി രൂപയുടെ ബിസിനസ്സ് നടത്തിയിട്ടുണ്ട് ; വര്‍ഷം തിരിച്ചുള്ള കണക്ക് നല്കുമോ ;\n(സി) ഈ സ്ഥാപനത്തിന്റെ 2011 ജൂണ് മുതലുള്ള പ്രവര്‍ത്തന പുരോഗതി വെളിപ്പെടുത്തുമോ ;\n(ഡി) കേരളത്തില് കണ്‍സ്യൂമര് ഫെഡിന്റെ വണ്ടിയില് സഞ്ചരിക്കുന്ന സ്റ്റോറുകള്/കടകള് എത്ര എണ്ണം ഉണ്ട് ; ജില്ല തിരിച്ച് വിവരിക്കുമോ;\n(ഇ) കണ്‍സ്യൂമര് ഫെഡ് ഏതെങ്കിലും സ്ഥാപനങ്ങള്/ബാങ്കുകള് നിന്ന് ഈ സര്‍ക്കാര് അധികാരത്തില് വന്നശേഷം ലോണ് എടുത്തിട്ടുണ്ടോ ;\n(എഫ്) ഉണ്ടെങ്കില് ഇതിന്റെ വിശദാംശം നല്കുമോ; കഴിഞ്ഞ നാല് വർഷത്തെ ബഡ്ജറ്റുകളില് കണ്‍സ്യൂമര് ഫെഡിന് പ്രത്യേകമായി തുക നീക്കിവച്ചിട്ടുണ്ടോ ; വിശദമാക്കുമോ ?\nകണ്‍സ്യൂമര്‍ഫെഡ് സ്ഥാപനങ്ങളുടെ പ്രവര്‍ത്തനം\n2082. ശ്രീ.രാജു എബ്രഹാം : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) ഈ സര്‍ക്കാര് അധികാരത്തില് വന്നശേഷം കണ്‍സ്യൂമര്‍ഫെഡിനു കീഴില് പുതുതായി എത്ര സ്ഥാപനങ്ങള് ആരംഭിച്ചിട്ടുണ്ട്; എവിടെയൊക്കെ ;\n(ബി) മേല് കാലയളവില് എത്ര കണ്‍സ്യൂമര്‍ഫെഡ് സ്ഥാപനങ്ങളാണ് അടച്ചുപൂട്ടിയിട്ടുള്ളത് ; ഇതുമൂലം എത്ര പേര്‍ക്കാണ് തൊഴില് നഷ്ടപ്പെട്ടത് ;\n(സി) ഈ കാലയളവില് കണ്‍സ്യൂമര്‍ഫെഡിന്റെ വിവിധ സ്ഥാപനങ്ങളില് നിയമിച്ച താത്കാലിക ജീവനക്കാരുടെ ദിവസവേതനം എത്രയാണെന്ന് വ്യക്തമാക്കാമോ ;\n(ഡി) പ്രസ്തുത സ്ഥാപനങ്ങള് അടച്ചുപൂട്ടുന്നതുമൂലം തൊഴില് നഷ്ടപ്പെട്ടവരെ പുനരധിവസിപ്പിക്കാന് സ്വീകരിച്ചിരിക്കുന്ന നടപടികള് എന്തൊക്കെ?\n2083. ശ്രീ.സി.കെ സദാശിവന് : താഴെ കാണുന്ന ചോദ്യത്തിന് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) കണ്‍സ്യൂമര്‍ഫെഡില് സാധനങ്ങള് എത്തിക്കുന്നവര്‍ക്ക് കുടിശ്ശിക ഇനത്തില് തുക നല്‍കുവാനുണ്ടോ; എങ്കില് എത്ര രൂപ കുടിശ്ശിക ഉണ്ടെന്നും എന്നേക്ക് ഇത് പൂര്‍ണ്ണമായും വിതരണം ചെയ്യാന് കഴിയും എന്ന് വ്യക്തമാക്കാമോ?\nഖാദി ഗ്രാമ വ്യവസായ സംഘങ്ങള് .\n2084. ശ്രീ.കെ.കുഞ്ഞിരാമന് (തൃക്കരിപ്പൂർ) : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) ഖാദി ഗ്രാമവ്യവസായ സഹകരണസംഘങ്ങളില് എത്ര പേര് തൊഴിലെടുക്കുന്നുവെന്നു വ്യക്തമാക്കാമോ;\n(ബി) ഇവര്‍ക്ക് മിനിമം കൂലി ഏര്‍പ്പെടുത്തിയിട്ടുണ്ടോ; ഉണ്ടെങ്കില് എത്രയെന്ന് വ്യക്തമാക്കാമോ?\nചെറുകിട സഹകരണ സംഘങ്ങള്\n2085. ശ്രീ.കെ.കെ.നാരായണന് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) ചെറുകിട സഹകരണ സംഘങ്ങള് സാമ്പത്തിക പരിമിതിമൂലം പുതിയ പദ്ധതികള് ഏറ്റെടുക്കുന്നതിന് വിമുഖത കാണിക്കുന്നത് ശ്രദ്ധയില്‍പ്പെട്ടിട്ടുണ്ടോ ;\n(ബി) ചെറുകിട സംഘങ്ങള്‍ക്ക് സഹകരണ ബാങ്കുകളില് നിന്നുപോലുംവേണ്ടത്ര വായ്പ നല്‍കുന്നില്ലായെന്നത് പരിശോധിച്ചിട്ടുണ്ടോ ;\n(സി) സഹകരണ സംഘങ്ങളുടെ പ്രവര്‍ത്തനങ്ങള് കാര്യക്ഷമമാക്കുന്നതിന് എന്തെങ്കിലും പദ്ധതികള് ആലോചിക്കുന്നുണ്ടോ ; എങ്കില് വിശദമാക്കുമോ ?\nറിബേറ്റ് ഇനത്തില് കുടിശ്ശിക\n2086. ശ്രീ.കെ.കുഞ്ഞിരാമന് (ഉദുമ) : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) സംസ്ഥാനത്ത് കൈത്തറി സഹകരണ സംഘങ്ങള്‍ക്ക് റിബേറ്റ് ഇനത്തില് എത്ര തുക കുടിശ്ശികയായി നല്‍കാനുണ്ടെന്ന് അറിയിക്കാമോ ;\n(ബി) റിബേറ്റ് അടക്കമുള്ള തുക നല്‍കാത്തതിനാല് ഇത്തരം സംഘങ്ങള് അടച്ച് പൂട്ടല് ഭീഷണിയിലാണെന്ന കാര്യം ശ്രദ്ധയില്‍പ്പെട്ടിട്ടുണ്ടോ ; വ്യക്തമാക്കുമോ ?\nസ്പിന്നിംഗ് മേഖലയിലെ പ്രതിസന്ധി\n2087. ശ്രീ.കെ.എന്.എ.ഖാദര് : താഴെ കാണുന്ന ചോദ്യങ്ങള്‍ക്ക് സഹകരണവും ഖാദി ഗ്രാമവ്യവസായവും വകുപ്പുമന്ത്രി സദയം മറുപടി നല്‍കുമോ:\n(എ) സ്പിന്നിംഗ് വ്യവസായം ഗുരുതരമായ പ്രതിസന്ധി നേരിടുകയാണെന്ന കാര്യം ശ്രദ്ധയില്‍പ്പെട്ടിട്ടുണ്ടോ; എങ്കില് ഇത് പരിഹരിയ്ക്കുന്നതിന് എന്തെല്ലാം നടപടികള് സ്വീകരിച്ചിട്ടുണ്ട്;\n(ബി) സ്പിന്നിംഗ് മില്ലുകളില് ഉപയോഗിയ്ക്കുന്ന സാങ്കേതികവിദ്യയും ഉപകരണസാമഗ്രികളും പലതും കാലഹരണപ്പെട്ടതാണെന്ന കാര്യം ശ്രദ്ധയില്‍പ്പെട്ടിട്ടുണ്ടോ;\n(സി) എങ്കില് ഇത്തരം മില്ലുകളുടെ നവീകരണത്തിനും ഇൗ മില്ലുകളുടെ വിറ്റുവരവ് വര്‍ദ്ധിപ്പിയ്ക്കുന്നതിനുമായി എന്തെല്ലാം നടപടികള് സ്വീകരിച്ചിട്ടുണ്ട്?


കുരുക്കഴിക്കാനാവാതെ കേരള കോണ്‍ഗ്രസ് - Janayugom Online\nകുരുക്കഴിക്കാനാവാതെ കേരള കോണ്‍ഗ്രസ്\nBy: Web Desk | Friday 14 June 2019 10:08 PM IST\nതിരുവനന്തപുരം: ചെയര്‍മാന് സ്ഥാനത്തിനായുള്ള സമവായ ചര്‍ച്ചകള് ഒന്നൊന്നായി പരാജയപ്പെടുകയാണ് കേരള കോണ്‍ഗ്രസ് എമ്മില്. ചെയര്‍മാനാകാന് ഉറച്ചു തന്നെയാണ് ജോസ് കെ മാണി എം പി . പക്ഷെ ജോസ് കെ മാണിക്ക് കീഴില് നില്‍ക്കാനാവില്ലെന്ന ഉറച്ച തീരുമാനത്തിലാണ് പി ജെ ജോസഫും മുതിര്‍ന്ന നേതാവായ സി എഫ് തോമസും.\nസി എഫ് തോമസിന് ചെയര്‍മാന് സ്ഥാനവും ജോസ് കെ മാണിക്ക് ഡപ്യൂട്ടി ചെയര്‍മാന് സ്ഥാനവും നല്‍കി വര്‍ക്കിങ് ചെയര്‍മാന് സ്ഥാനവും പാര്‍ലമെന്ററി പാര്‍ട്ടി ലീഡര് സ്ഥാനവും തനിക്ക് എന്ന പഴയഫോര്‍മുല പുതുക്കി ആവര്‍ത്തിക്കുകയാണ് പി ജെ ജോസഫ്.\nസി എഫ് തോമസ് ചെയര്‍മാന് അകുന്നതില് പരാതിയില്ല എന്ന് പറയുന്ന ഒരു വിഭാഗവുമുണ്ട് ജോസ് കെ മാണി ഗ്രൂപ്പില്. പക്ഷെ അവര് ജോസ് കെ മാണിക്ക് വര്‍ക്കിംഗ് ചെയര്‍മാന് സ്ഥാനം ആഗ്രഹിക്കുന്നു. എന്നാല് പാര്‍ട്ടിയില് ഒന്നുമില്ലാത്ത അവസ്ഥയിലാകും താനെന്ന ബോധ്യത്തില് ജോസഫ് അത് തള്ളുന്നു.\nകെ എം മാണിയുടെ മരണത്തെ തുടര്‍ന്ന് വൈകാതെ ഈ ഫോര്‍മുല ജോസഫ് മുന്നോട്ട് വച്ചിരുന്നെങ്കിലും ജോസ് കെ മാണി വിഭാഗം അന്നും ഇതിനോട് എതിര്‍പ്പ് പ്രകടിപ്പിച്ചിരുന്നു. കെ എം മാണിയോട് കൂറുപുലര്‍ത്തിയിരുന്ന സി എഫ് തോമസിന് ആ കൂറ് തന്നോടില്ലെന്ന് ജോസ് കെ മാണിക്കറിയാം. സി എഫ് തോമസില് നിന്ന് ചെയര്‍മാന് സ്ഥാനം പിന്നീട് പി ജെ ജോസഫിലേക്ക് തന്നെ എത്തുമെന്നും അത് രാഷ്ട്രീയമായി കനത്ത തിരിച്ചടിയാകുമെന്നുമാണ് ജോസ് കെ മാണി വിഭാഗം അന്ന് വിലയിരുത്തിയത്.\nവ്യക്തമായ തീരുമാനം ഉരുത്തിരിയാതെ സംസ്ഥാന കമ്മിറ്റി യോഗം വിളിക്കില്ലെന്ന ഉറച്ച തീരുമാനത്തിലാണ് ചെയര്‍മാന്റെ ചുമതലയിലുള്ള നിലവില് വര്‍ക്കിംഗ് ചെയര്‍മാനായ പി ജെ ജോസഫ്. ഹൈപവര് കമ്മിറ്റിയിലോ പാര്‍ലമെന്ററി പാര്‍ട്ടിയിലോ ചെയര്‍മാന് സ്ഥാനം സംബന്ധിച്ച് തീരുമാനം രൂപപ്പെടണം. ഈ തീരുമാനം സംസ്ഥാന സമിതിയില് അംഗീകരിക്കപ്പെടുക. കെ എം മാണി അനുവര്‍ത്തിച്ചിരുന്ന കീഴ് വഴക്കം ഇതാണ് എന്നാണ് ജോസഫിന്റെ നിലപാട്.\nഹൈപവര് കമ്മിറ്റിയിലും പാര്‍ലമെന്ററി പാര്‍ട്ടിയിലും ഭൂരിപക്ഷം തനിക്കൊപ്പമെന്നാണ് ജോസഫിന്റെ കണക്ക്. ഇന്നലെ തിരുവനന്തപുരത്ത് ഹൈപവര് കമ്മിറ്റിയിലെ വിശ്വസ്തരെ വിളിച്ച് യോഗം ചേര്‍ന്നതും ഇതേ ബലത്തിലാണ്. ഇവിടെ ജോസഫിന്റെ നെടുംതൂണ് പാര്‍ട്ടി ജനറല് സെക്രട്ടറി ജോയി എബ്രഹാമാണ്. പാര്‍ലമെന്ററി പാര്‍ട്ടിയില് മോന്‍സ് ജോസഫും സി എഫും കൂടെചേര്‍ന്നാല് അവിടെയും മുന്‍തൂക്കമായി. മറുഭാഗത്ത് റോഷി അഗസ്റ്റിനും എന് ജയരാജും. ജാതിസമവാക്യത്തില് മാത്രം ജയിച്ചുകയറുന്ന ആകസ്മികഭാഗ്യത്തിന്റെ നേര്‍രൂപം മാത്രമാണ് എന് ജയരാജ്. അതിനാല് തനിക്ക് ഭൂരിപക്ഷമുള്ള സംസ്ഥാന സമിതി വിളിച്ച് തീരുമാനിക്കണമെന്ന് ശഠിക്കാതെ ജോസ് കെ മാണിക്ക് ചെയര്‍മാനാകാന് മറ്റൊരു വഴിയുമില്ല.\nകേരള കോണ്‍ഗ്രസ്സിന്റെ ചെയര്‍മാന് ആരാണ് എന്നതു പോലെയുള്ള സുപ്രധാനമായ രാഷ്ട്രീയ തീരുമാനം സംബന്ധിച്ച് പൊതുവേദിയില് അഭിപ്രായം പറയാന് തയ്യാറല്ലെന്ന് കേരള കോണ്‍ഗ്രസ്സ് (എം) വൈസ് ചെയര്‍മാന് കൂടിയായ ജോസ് കെ മാണി ഇന്നലെ പറഞ്ഞു. ഏത് നിര്‍ദേശങ്ങള് സംബന്ധിച്ചും ജനാധിപത്യപരമായ ചര്‍ച്ചകള് നടക്കേണ്ടത് ഇക്കാര്യത്തില് അവസാന തീരുമാനം എടുക്കാന് പരമാധികാരമുള്ള സംസ്ഥാന കമ്മറ്റിയിലാണെന്നും തുടര്‍ന്നു.\nസമവായം എന്ന് ആവര്‍ത്തിച്ചുള്ള ആവശ്യം പി ജെ ജോസഫ് ഉന്നയിക്കുമ്പോള് തന്നെ ഗ്രൂപ്പ് യോഗങ്ങള് വിളിച്ചുചേര്‍ത്തതിലൂടെ സമവായത്തിന്റെ പ്രസക്തി നഷ്ടമായെന്ന് റോഷി അഗസ്റ്റിന് എംഎല്‍എയും വ്യക്തമാക്കി. ചെയര്‍മാന്, വര്‍ക്കിംഗ് ചെയര്‍മാന്, വൈസ്‌ചെയര്‍മാന് പദവികള് ആര്‍ക്കെന്ന് സ്വയം പ്രഖ്യാപിച്ചതിന്‌ശേഷം സമവായ ചര്‍ച്ച എന്ന് പറഞ്ഞാല് അത് മധ്യസ്ഥശ്രമങ്ങള്‍ക്ക് പോലും ബുദ്ധിമുട്ട് ഉണ്ടാക്കും, റോഷി പറഞ്ഞു.\nപാലാ ഉപതെരഞ്ഞെടുപ്പ് ജോസ്, ജോസഫ് പോര് കടുക്കുന്നു\nഅധികാരത്തര്‍ക്കത്തിന് പരിഹാരമായില്ല; യുഡിഎഫ് യോഗത്തിലും തമ്മിലടിച്ച് കേരള കോണ്‍ഗ്രസ് (എം) നേതാക്കള്\nകേരള കോണ്‍ഗ്രസ് (എം) ചെയര്‍മാന് സി എഫ് തോമസാകുമെന്ന് പി ജെ ജോസഫ്\nഭൂരിപക്ഷമുറപ്പിക്കാന് ജോസ് കെ മാണി വ്യാജരേഖ ചമച്ചെന്ന് ജോസഫ് വിഭാഗം\nരണ്ടിലയില് കൊമ്പുകോര്‍ത്ത് ജോസും ജോസഫും\nയൂത്ത് ഫ്രണ്ടിന് പിന്നാലെ വനിതാ കേരളാ കോണ്‍ഗ്രസും (എം) പിളര്‍ന്നു


അമേരിക്കന് മുന് പ്രസിഡന്റ് ജോര്‍ജ് എച്ച്.ഡബ്ല്യൂ.ബുഷ് അന്തരിച്ചു – Malanad Online\nTuesday, March 19, 2019 09:34:07\nവാഷിംഗ്ടണ്: അമേരിക്കന് മുന് പ്രസിഡന്റ് ജോര്‍ജ് എച്ച്.ഡബ്ല്യൂ.ബുഷ് അന്തരിച്ചു. 94 വയസായിരുന്നു. 1989 മുതല് നാല് വര്‍ഷം അമേരിക്കന് പ്രസിഡന്റായിരുന്നു. അമേരിക്കയുടെ നാല്‍പത്തിയൊന്നാമത് പ്രസിഡന്റാണ്. ഗള്‍ഫ് യുദ്ധത്തിലും ജര്‍മ്മന് ഏകീകരണത്തിലും ബുഷിന്റെ നിലപാട് നിര്‍ണായകമായി. അമേരിക്കയുടെ നാല്‍പത്തിയൊന്നാമത് പ്രസിഡന്റായിരുന്നു.\nപാര്‍ക്കിന്‍സണ് രോഗം ബാധിച്ച അദ്ദേഹം ഏറെ നാളായി ചികിത്സയിലായിരുന്നു. പാർക്കിംഗ്സണ് രോഗബാധിതനായിരുന്നു അദ്ദേഹം. ബുഷിന്റെ വക്താവ് ജിം മഗ്രാത്താണ് മരണവിവരം പുറത്തുവിട്ടത്. രണ്ടു തവണ അമേരിക്കൻ പ്രസിഡന്റായ ജോർജ് ഡബ്ല്യു ബുഷ് അദ്ദേഹത്തിന്‍റെ മകനാണ്.\nയുഎസ് കോണ്‍ഗ്രസ് അംഗം, സിഐഎ ഡയറക്ടർ, റൊണാൾഡ് റീഗന്റെ വൈസ് പ്രസിഡന്റ് എന്നീ നിലകളിലും അദ്ദേഹം പ്രവർത്തിച്ചിട്ടുണ്ട്.\n#bush Latest News, News, Todays Special, World No Comments » Print this News\n« സ്വന്തം കഥയക്ഷരങ്ങൾ തരുന്ന സ്വാസ്ഥ്യം മറ്റൊരാളുടെ വരികൾ എങ്ങനെ നൽകും; ദീപ നിശാന്തിനോട് പ്രിയയുടെ ചോദ്യം (Previous)\n(Next) ശബരിമല സമരം ശക്തമാക്കാന് ബിജെപി തീരുമാനം; അമിത് ഷാ അടക്കമുള്ള ബിജെപി നേതാക്കള് കേരളത്തിലെത്തും »


കുഞ്ഞിച്ചിരിയിൽ കൊറോണ ഓടിയൊളിച്ചു; തെക്കേച്ചിറയിൽ ആഹ്ളാദത്തിര | 08Apr2020\nഅനീഷ് തോമസ്, ടാനിയ എന്നിവർ കുഞ്ഞിനൊപ്പം\nആലപ്പുഴ : അഞ്ചുദിവസം മുൻപ് പിറന്ന കുഞ്ഞിനെ ആദ്യമായി കണ്ടപ്പോൾ അനീഷ് തോമസിന്റെ കണ്ണുകൾ സന്തോഷംകൊണ്ട് നിറഞ്ഞു. പിന്നെ കുഞ്ഞിനെ വാരിയെടുത്തു. മുത്തം കൊടുക്കണമെന്നുണ്ടായിരുന്നു ആ അച്ഛന്. പക്ഷേ, കൊറോണക്കാലമല്ലേ. ആഹ്ളാദം ഉള്ളിലൊതുക്കി. മണ്ണഞ്ചേരി തെക്കേച്ചിറയിൽ വീട്ടിലെ പുതിയ അതിഥി വന്നത് കൊറോണയെ ഓടിച്ചുകൊണ്ടാണ്.\nഅതിന്റെ ആഹ്ളാദം ചൊവ്വാഴ്ച ആ വീട്ടിൽ കാണാനുമുണ്ടായിരുന്നു. കാരണം, ആശുപത്രിയിലെ കൊറോണ ഐസൊലേഷൻ വാർഡിലെ ക്വാറെന്റെനും കടന്നായിരുന്നു ആ പെൺകുഞ്ഞിന്റെ വരവ്. സൗദിയിൽ നഴ്സായ അനീഷിന്റെയും ടാനിയയുടെയും രണ്ടാമത്തെ മകളാണ് ആലപ്പുഴയിലെ ഒരു സർക്കാർ ആശുപത്രിയിൽ ക്വാറന്റൈനിലേക്ക് ഏപ്രിൽ രണ്ടിന് പിറന്നുവീണത്. അഞ്ചുദിവസം ടാനിയയും കുഞ്ഞും ആശുപത്രിയിൽ പ്രത്യേകം സജ്ജീകരിച്ച കൊറോണ പോസ്റ്റ് ഓപ്പറേറ്റീവ് ഐസൊലേഷൻ വാർഡിലായിരുന്നു. അതുവരെ അനീഷിന് കുഞ്ഞിനെ കാണാൻ കഴിഞ്ഞിരുന്നില്ല. അമ്മയും കുഞ്ഞും സുഖമായിരിക്കുന്നതിനാൽ ചൊവ്വാഴ്ച ഡിസ്‌ചാർജ് ചെയ്തു.\nവീട്ടിലെത്തിയപ്പോഴാണ് എല്ലാവരുടെയും ആശങ്ക മാറിയത്. സൗദിയിൽനിന്ന് മാർച്ച് 14-നാണ് ടാനിയയും അനീഷും നാട്ടിലെത്തിയത്. അന്നുമുതൽ ടാനിയയുടെ മണ്ണഞ്ചേരിയിലുള്ള വീട്ടിൽ നിരീക്ഷണത്തിലായിരുന്നു. ഏപ്രിൽ ഒന്നിന് ടാനിയയെ പ്രസവത്തിനായി ആശുപത്രിയിൽ പ്രവേശിപ്പിച്ചു. രണ്ടിന് സിസേറിയനിലൂടെ പെൺകുഞ്ഞ് പിറന്നു. ഇതിനിടെ കൊറോണ ഇല്ലെന്ന പരിശോധനാഫലവും വന്നു. എങ്കിലും കൊറോണ ബാധിച്ചവർക്ക് നൽകുന്ന അതേ പരിചരണം നഴ്സുമാർ അമ്മയ്ക്കും കുഞ്ഞിനും നൽകി.\nഅനീഷിന്റെ വീട് കാസർകോട്ടാണ്. മൂത്ത മകൾ ആറുവയസ്സുകാരി അയോണ അനിയത്തിയെ കാണണമെന്നുപറഞ്ഞ് ഇടയ്ക്ക് ഫോൺ വിളിക്കും.\nഅയോണയുടെ ആഗ്രഹം പൂർത്തിയാക്കാൻ ലോക്ക് ഡൗൺ കഴിയുന്നതും കാത്തിരിക്കുകയാണ് അനീഷ്.


സുശാന്തിന്റെ മരണത്തില് ഞെട്ടിക്കുന്ന വിവരം പുറത്ത്; മരണം ആത്മഹത്യയല്ല കഴുത്ത് ഞെരിച്ചുള്ള കൊലപാതകമാണെന്ന് സുശാന്തിന്റെ അഭിഭാഷകന്റെ വെളിപ്പെടുത്തല് - BIG14NEWS\nHome Entertainment Celebrities സുശാന്തിന്റെ മരണത്തില് ഞെട്ടിക്കുന്ന വിവരം പുറത്ത്; മരണം ആത്മഹത്യയല്ല കഴുത്ത് ഞെരിച്ചുള്ള കൊലപാതകമാണെന്ന് സുശാന്തിന്റെ അഭിഭാഷകന്റെ...\nന്യൂഡല്‍ഹി: ബോളിവുഡ് യുവതാരം സുശാന്ത് സിംഗ് രാജ്പുതിന്റെ മരണം ആത്മഹത്യയല്ല കൊലപാതകമാണെന്ന് സുശാന്തിന്റെ അഭിഭാഷകന്റെ വെളിപ്പെടുത്തല്. ഫോറന്‍സിക് ടീമിലെ അംഗമായ ഓള് ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സിലെ ഡോക്ടറാണ് സുശാന്തിന്റേത് ആത്മഹത്യയല്ല കഴുത്ത് ഞെരിച്ചുള്ള കൊലപാതകമാണ് എന്ന് വിശദമാക്കിയതെന്നും സുശാന്ത് സിംഗ് രാജ്പുതിന്റെ കുടുംബത്തിന്റെ അഭിഭാഷകന് വികാസ് സിംഗ് ട്വീറ്റ് ചെയ്തത്. സുശാന്തിന്റെ മരണത്തിന് പിന്നാലെ പുറത്ത് വന്ന ചിത്രങ്ങളെ ആധാരമാക്കിയാണ് ഡോക്ടറുടെ നിരീക്ഷണമെന്നും അഭിഭാഷകന് പറയുന്നു.\nമുംബൈ പൊലീസ് സുശാന്ത് സിംഗ് ആത്മഹത്യ ചെയ്തതായി വിശദമാക്കുമ്പോള് 100 ശതമാനം അതൊരു കൊലപാതകമാണ് എന്നാണ് എയിംസിലെ ഡോക്ടര് വിശദമാക്കിയത്. കേസില് സിബിഐ വരുത്തുന്ന കാലതാമസത്തില് നിരാശനാണെന്നും വികാസ് സിംഗ് പറയുന്നു. കേസിലെ അന്വേഷണം വളരെ പെട്ടന്നാണ് മന്ദഗതിയിലായതെന്നും കേസിന്റെ ഗതി തിരിച്ച് വിടുന്നതായും വികാസ് സിംഗ് പറയുന്നു.\nമയക്കുമരുന്ന് ബന്ധങ്ങളിലേക്കാണ് സിബിഐ അന്വേഷണം നീളുന്നത്. സുശാന്തിന്റെ മരണത്തില് നിന്ന് അന്വേഷണം വഴിമാറുന്നതായി കുടുംബത്തിനുള്ള ആശങ്കയും വികാസ് സിംഗ് വ്യക്തമാക്കി. ഏത് ഭാഗത്തേക്കാണ് അന്വേഷണം നീങ്ങുന്നതെന്ന് നാം കണ്ടുകൊണ്ടിരിക്കുകയാണെന്നും വികാസ് സിംഗ് എന്‍ഡി ടിവിയോട് പറഞ്ഞു. ജൂണ് 14നാണ് യുവതാരം സുശാന്ത് സിംഗ് രാജ്പുത് മുംബൈയിലെ അപാര്‍ട്ട്‌മെന്റില് മരിച്ച നിലയില് കണ്ടെത്തിയത്.\nPrevious articleബിനീഷ് കോടിയേരിയുടെ സ്വത്ത് കണ്ടുകെട്ടാൻ ഇഡി നടപടിക്രമങ്ങൾ തുടങ്ങി\nNext articleതരൂരിന്റെ പുസ്തകം വായിച്ചു, വിഭജനത്തെ കുറിച്ചുള്ള എംഫില് തീസിസ്, ബ്രാഹ്മണ വിമര്‍ശനം; ഷര്‍ജീല് ഇമാമിനെതിരായ കുറ്റപത്രത്തില് ദല്‍ഹി പൊലീസ് പറഞ്ഞിരിക്കുന്ന കാര്യങ്ങള് ഇവയൊക്കെ


സ്വര്‍ണ്ണവും പണവും നഷ്ടപ്പെട്ടത് പ്രശ്‌നമല്ല ; ടോയ് നഷ്ടപ്പെട്ടതിന്റെ ദുഖത്തില് പരാതിയുമായി വീട്ടമ്മ - BIGNEWSLIVE | Latest Malayalam News\nസ്വര്‍ണ്ണവും പണവും നഷ്ടപ്പെട്ടത് പ്രശ്‌നമല്ല ; ടോയ് നഷ്ടപ്പെട്ടതിന്റെ ദുഖത്തില് പരാതിയുമായി വീട്ടമ്മ\nനോര്‍ത്ത് കരോലിന; വീട്ടില് നിന്നും സെക്‌സ് ടോയ് മോഷണം പോയെന്ന പരാതിയുമായി യുവതി. ഇതോടൊപ്പം വീട്ടില് ഉണ്ടായിരുന്ന മറ്റു വിലപിടിപ്പുള്ള വസ്തുക്കളും മോഷണം പോയിട്ടുണ്ട്. എന്നാല് ഇതിലൊന്നും യുവതിക്ക് പരാതിയില്ലെന്ന് പോലീസ് പറയുന്നു.\nബുധനാഴ്ച രാത്രി വീട്ടില് ആളില്ലാത്ത സമയത്തായിരുന്നു മോഷണം. യുവതി പുറത്ത് പോയി വന്നപ്പോഴാണ് വീട്ടില് കള്ളന് കയറിയത് അറിയുന്നത്. വീട്ടില് ഉണ്ടായിരുന്ന സ്വര്‍ണ്ണം, വിലപിടിപ്പുള്ള മേക്കപ്പ് കിറ്റ് , സെക്‌സ് ടോയ് തുടങ്ങിയവയാണ് മോഷണം പോയത്. എന്നാല് ഇതില് സെക്‌സ് ടോയ് മോഷ്ടിച്ചതിനെതിരെയാണ് യുവതി പരാതി നല്‍കിയത്.\nഅമേരിക്കയിലെ നോര്‍ത്ത് കരോലിന പോലീസ് സ്റ്റേഷനിലാണ് യുവതി പരാതി നല്‍കിയത്.\n450 ഡോളര്(മുപ്പത്തിയൊന്നായിരം രൂപ) വിലമതിക്കുന്ന വൈബ്രേറ്റര് ഓണ്‍ലൈന് സൈറ്റില് നിന്ന് ഓഫറില് വാങ്ങിയതാണെന്ന് യുവതി പരാതിയില് പറയുന്നു. പ്രതിക്കെതിരെ പോലീസ് അന്വേഷ്ണം ആരംഭിച്ചു. മോഷണത്തിനും വീട് അതിക്രമിച്ച് കയറിയതിനുമാണ് പരാതി രജിസ്റ്റര് ചെയ്തിരിക്കുന്നത്.\nമോഷ്ടിച്ച മുതല് പങ്കുവെയ്ക്കുന്നതിനെച്ചൊല്ലി തര്‍ക്കം; 19 കാരന് 17കാരനെ കുത്തിക്കൊന്നു; സംശയം തോന്നാതിരിക്കാന് മൃതദേഹം റെയില്‍വേ ട്രാക്കില് തള്ളി\nമോതിരം ധരിച്ചാല് അപകടമുണ്ടാകുമെന്ന് തെറ്റിദ്ധരിപ്പിച്ച് ദോഷപരിഹാര പൂജയുടെ മറവില് തട്ടിപ്പ്; ഡോക്ടര് ദമ്പതിമാരെ കബളിപ്പിച്ച് സ്വര്‍ണ്ണവും പണവും തട്ടിയെടുത്തയാള് പിടിയില്\nകള്ളനെ പേടിച്ച് വീട് പൂട്ടി; വാതലടക്കം പൊളിച്ച് കൊണ്ടുപോയി ക്രേസി ഗോപാലന്; മോഷണം പോയവയില് 10 ജനാല,രണ്ടു കട്ടില്,അലമാര, മച്ചിലെ തടികള് എന്നിവയും\nമണിക്കൂറുകള് എടുത്ത് നടത്തിയ മോഷണം; വയനാട് റേഷന് കടയില് നിന്നും 239 ചാക്ക് അരിയും 18 ചാക്ക് ഗോതമ്പും മോഷണം പോയി\nലോകത്തിലെ തന്നെ ഏറ്റവും മികച്ച ഭരണഘടന ഇന്ത്യയുടേത്, അത് ഇഷ്ടമില്ലാത്തവര് രാജ്യം വിട്ടുപോകണം; കേന്ദ്രമന്ത്രി രാംദാസ് അത്തേവാലെ\nരാത്രി ഷിഫ്റ്റില് ജോലി ചെയ്യുന്നവര്‍ക്ക് പ്രത്യേക ആനുകൂല്യങ്ങള് പ്രഖ്യാപിച്ച് സൗദി\nഫാസിസ്റ്റുകള് ഫുള് സ്പീഡിലാണ്; കോണ്‍ഗ്രസിന്റെ വണ്ടി സ്റ്റാര്‍ട്ടായിട്ടു പോലുമില്ല


ഇഷ്ടദേവന്റെ പേര് പറയാൻ കഴിയാത്തത് ഭക്തന്റെ ഗതികേടാണ്; ഇതിന് ജനം മറുപടി നൽകും: സുരേഷ് ഗോപി |\nഇഷ്ടദേവന്റെ പേര് പറയാൻ കഴിയാത്തത് ഭക്തന്റെ ഗതികേടാണ്; ഇതിന് ജനം മറുപടി നൽകും: സുരേഷ് ഗോപി\nശബരിമലയെയും അയ്യപ്പന്റെയും പേര് പറഞ്ഞ് വോട്ട് തേടിയതിൽ തെരഞ്ഞെടുപ്പ് കമ്മീഷൻ വിശദീകരണം തേടിയതിന് പിന്നാലെ പ്രസംഗത്തെ ന്യായീകരിച്ച് തൃശ്ശൂരിലെ എൻ ഡി എ സ്ഥാനാർഥി സുരേഷ് ഗോപി. പ്രസംഗത്തിൽ താൻ ഉറച്ച് നിൽക്കുന്നു. ഇഷ്ടദേവന്റെ പേര് പറയാൻ കഴിയാത്തത് ഒരു ഭക്തന്റെ ഗതികേടാണ്. ഇതിന് ജനം മറുപടി നൽകുമെന്നും സുരേഷ് ഗോപി പറഞ്ഞു\nതെരഞ്ഞെടുപ്പ് കമ്മീഷൻ നൽകിയ നോട്ടീസിന് പാർട്ടി മറുപടി നൽകും. അയ്യൻ എന്ന പദത്തിന്റെ അർഥം എന്താണെന്ന് പരിശോധിക്കു. ശബരിമല വിഷയം തെരഞ്ഞെടുപ്പ് പ്രചാരണത്തിന് ഉപയോഗിക്കില്ലെന്നാണ് പ്രസംഗത്തിൽ പറഞ്ഞത്. ഇതെല്ലാം കമ്മീഷനെ ബോധ്യപ്പെടുത്തുമെന്നും സുരേഷ് ഗോപി പറഞ്ഞു\nഅയ്യപ്പൻ ഒരു വികാരമാണെങ്കിൽ കേരളത്തിൽ മാത്രമല്ല, ഇന്ത്യയിലും അത് അലയടിക്കുമെന്നായിരുന്നു സുരേഷ് ഗോപിയുടെ പ്രസംഗം. ശബരിമല വിഷയത്തിന്റെ പശ്ചാത്തലത്തിലാണ് വോട്ട് തേടുന്നതെന്നും സുരേഷ് ഗോപി പറഞ്ഞിരുന്നു. ഇതിന് പിന്നാലെ ജില്ലാ വരണാധികാരിയായ ജില്ലാ കലക്ടർ ടി വി അനുപമ സുരേഷ് ഗോപിക്ക് നോട്ടീസ് അയച്ചു.\n← ശ്രീധന്യയെ അധിക്ഷേപിച്ച അജയ കുമാർ തങ്ങളുടെ സ്റ്റാഫ് അല്ലെന്ന് സിയാൽ; ഫോട്ടോ സഹിതം തെളിവുകൾ നിരത്തി സോഷ്യൽ മീഡിയ\nതിരുവനന്തപുരത്ത് യുവാവിനെ ഇഷ്ടിക കൊണ്ട് തലക്കടിച്ചു കൊന്നു →\nബൽറാം സ്വയം നിയന്ത്രിക്കണമെന്ന് മുല്ലപ്പള്ളി; അച്ചടക്ക ലംഘനം കോൺഗ്രസിൽ അനുവദിക്കില്ല